
INTRODUZION E COMPLOTT 


BCSANVINVIO 


De già che vedi ch’el mé coo de matt 
L’è bon nò de trattà tema social, 
E che articol moral, 
Per quant ghe pensa g’hoo bell pari a-shatt, 
No l’è mai staa el mè fort: 
Lassaroo andà sto mond com’el veur lu; 
Forsi nissun pò pu 
Drizzagh i gamb ch’in deventaa tropp stort. 


L’è già trii ann bon pes, in veritaa ! 
Che me sont buttaa dent a corp perduu, 
Proppi a s’ceppacazzuu, 
Per spantegà anca mi moralitaa. 
Sur sì che on giornalista, 
Oltre al damm del poetta berichin, 
Sto somar col covin! 
A momenti el me poggia del vai, 


in 


Donca argoment social foeura di pee! 
Scrivaroo on tant al toch quell che ven giò, 
Inscì sentiroo nò 
A damm certi mezz’onz ruga-perdee. 

Se no saran giambon, 

Passaran i mee vers comé pescicu, 
E andemm! ris e fasceu 

Cont el mull de basletta a mesturon. 


Vuj cuntav ona certa storiella, 
(On pastizz quasi tutt sentimental) 
Che se no l’è social, 
Se la ve pias, sicur la trovee bella, 
Ve la cunti adrittura 
Col mè stil casarengh a la ballina 
Ma proppi a la carlonna” 
Senza mettegh nè franz, nè imbottidura. 


Sichèé quand mi sera ancamò pivell; 
Tra i dersett e i desdoit, stàghela li, 
(Toccarav minga a mi) 

Sera simpatich, senza vess tropp bell. 
Sera ancamò student, 

Nodador, giugatton proppi sui moll, 
Anzi scavezzacoll, 

E ver dolor de coo di mee parent (4). 

Me portava tant ben, sera tant bon, 
Che in fin d’ann el tarocli de la cavada 
El me dava l’alzada 
(Variata placent) per mudà pension : 
Tornand dai mee vacanz 
Col furor de dagh dent a studià, 
Trovava on'altra cà, 
Padron neuv, compagn neuv, e neuv usanz. 


Col fà de voeeuna in l’altra san Michee, 
Infin sera in pension de brava gent 
Che, parland s’cettament, 
Se meritaven minga sto belee. 
Quand semm staa ìn primavera, 
Col primm buttà di ortigh, di fior, di feuj, 
Hoo traa via el germeuj, 
Me sont spiegaa anca mi per quell che sera. 


Fina ch'’el frecc l’ha faa tegni inciodaa 
Uss, finester, poggiceu: no gh’è staa cas 
De vedé nanca el nas 
Dì donn o di tosann del vesinaa ; 
Ma giust in la stagion 
Che se comenza a sbarattà on poo f@ura, 
On di in dell’andà a sceura 

— N'hò veduu voeuna che m'ha faa impression. 


ia 


L’era Ja Bigia on fioretton de. tosa 
Coi sò sedes annitt, o li adree: . 
E, quell che var pussee, 
L’era cara, simpatica, graziosa ; 
L’era insomma on bambin 
Cont on bell gilerin giamò spiegaa, 
Tuttcoss ben prepontaa, 
Bianca, rotonda comè on pomm poppin. 


La gh’aveva ona muccia de cave) 
Biond sì, ma minga de quell biond villan 
Di guerrier Patan; 
E in mezz a duu oggion csi e bej 
Gh’era on nasin simpatich : 
Minga quell nasin guzz de maestrina, 
Che sporg e che rampina: 
«Mi el nas che pissa in bocca el m'è antipatich. 


Cont sto nas, Sti cave), sti be] oggion, 
Sto tutt insemma de grazios e bell, 
La m'ha scaldaa el cervell 
D’ona manera tal che, in conclusion, 
Quand hoo savuu chi l’era 
{Ona donzella sott a mì a prop pian, 
De còomod, a la man), 
M'è saltaa l’estro de provà a fagh cera. 


sii 


E sù e giò di scal, innanz, indree, 
No podeva stà fermo on quart d’oretta 
Con quella feveretta 
O de vedella o d’incontramm in lee. 
La nott peu sora tult 
L’era on mismasc de sogn, on foeura e dent, 
L’era on buj, on torment, 
On trovà requi mai nanca on minutt. 


Finalment, quand dio veur! ona mattinna 
Andand debass incontri sul repian 
Cont el sidell in man, 
La Laura di mee sogn, la mia gogninna. 
L'andava inscì bell-bell | 
Gont on’aria posada de matronna, 
Col fa de prima donna 
Che portass on spartii, minga on sidell. 


St'improvisada de- vedella lì 
Con quell pass, con quell ruzz, quell porta- 
Podii pensà, i mee gent, (ment, 
Che colp pucciasca che l'è staa per mi! 
Me sont fermaa adrittura 
Col sangu tutt in d’on gròpp, smort, incantaa, 
Senza tirà pu el fiaa, 
A remirà sta bella eréatura, 

De tucc qui parolinn d’introduzion 


Che se prepara per taccà balin, . 

Nanca a pagà on zecchin 

N’hoo proppi trovaa minga al moment ben. 
Ma intrattant che l’andava 

Me pariva comè che la specciass 

Ch’el scapusc el parlass : 

Hoo capii che on freguj gh'interessava. 


Sto penserin a temp, anch de scappada, 


L’ha daa coragg, l’ha sgarbiaa el cervell 
De sto pover pivell, 
Come de nott on stralusc de lusnada. 

Me ven spiret de dì: 

« Quell bell faccin, minga per compliment, 


. « Se ghe fasess nient... 


« El sidellin... hoo de portàghel mi? » — 


Soo ben ch’el scherza! On giovinett polid 
« L'ha de fà el servitor a ona donzella ? 
« Ghe mancarav anch quella! » 

Intant però la fà el bochin de rid. 

Allora, in veritaa ! 

A vedé quell cerin tanto grazios, 

A senti quella vòs 

M°è tornaa a post el sangu, hoo tiraa el fiaa. 


E a Dotta calda, trand de part la flemma, 
Sbaratti i brasc, disendegh : « Se la cred, 
« Tal e qual la me ved, i 
« La porti inbrasc lee e el sò sidellinsemma. » 
La me scòrliss el coo 
Ghignand de inocentinna, de cilappa, 
E intant che la fà tappa 
La me dà temp de vesinamm on poo. 


Quand che ghe sont a tir, bellbell, bellbell, 
Slunghi la sciampa, DERE el sò manin 
E la tiri vesin; | 
Lee la remolla e la mett giò el sidell. 
Ma intant che sont a piva 
De cuntagh su, de farloccà quajcoss 
Del brus che g’hoo in di 08s, 

Senti el tach-tach de quajchedun che riva. 


Stremii comè duu gatt blòccaa a tajee 
Se fèermem mezz minutt per sicurass 
Se và innanz el frecass... 
Lee guardandem a mi, e mi a lee. 
La pedana la cress.. 
Se saludem tult duu cont on 'oggiada, 
E con la vòs panada 
Strafojem tutt duu insemma : a Hoeadess: 

Svelta compagn che la gh’avess i dl 
La me scappa dessora in manch de quella: 
Quand che poss pu' vedella, 

Salti a rotta de coll giò per i scal. 
Galoppi infolarmaa 

A sceula d’ix pu ix; ma car Signor! 
Cont adoss quell brusor 

Sto Bordon de strapazz l’era imbragaa. 


Per vun che già el bujiva de passion 
Quell inconter, quell fà, qui poch paroll 
Hin proppi staa el tracoll, 

Hin staa, come se dis, l’ultem button. 
No podeva stà al post: 

Mi no vedeva l’ora de andà a cà, 

Per podè sguaità © 

Quella cara pivella a tucc i cost. 


Appenna tornaa a tecc emm comenzaa 
A tirà in scenna la telegrafia, 
Insci per spassass via. 
In di reta) de temp de libertaa. 
E allon! de tutt i or 
Ai finester, el noster gran de fà 
L’era fà segn, smorbià, 
Buttass basitt comè provin d'amor. 


I a 


El colp de grazia me l’ha daa a la sira 
Apòs ai gelosii, in soriceura, 
Lì lì tra el dent e el feura, 
Cont in man sanfasson ona candira. 
Corpo d’on Moscovita! 
Stand dessora, vott dit sott al barboss 
Ghe smicciava’ quajcoss 
De fagh tirà la gola a on gesuita. 


Amor che a nullo amato amar perdonna 
In. poch giornad de locc sentimental, 
A dilla tal e qual, 
Me l’ha scaldada sù a la bolgironna. 
Sera pu nanch padron 
D’andà a sorà on poo i verz, d’andà on poo a 
La me cuntava ì pass, (spass; 
Se tardava on minutt, tant de muson. 


Già l’è semper inscì: sti tosanett 
Tegnuu in candira e on momentin ligaa, 
Ghe madura l’etaa | 
Che ghe dan dent a strapponà el palett; 
Se riven a teu su 
On poo de rafreddor, de sarrament 
Col sò compagnament, 
Van proppi a meu) che no se jutten pu. 


cui AR 


Emm tiraa là mezz mes, on dì de trott, 
On di de pass, on alter de galopp, 
Senza però fà s’ciopp, 

. Senza che mai ne capitass nagott. 
Quell peu che ve poss di 
In quanto sia de melt adoss quai e: 
Con libertaa de stampa... 
Gh’emm forsi mai pensa né lee, nè mi. 

Sarraa in di cost mi ghe tendeva adree 
Senza mai fagh on sgarb, senza fà scenn: 
Ghe temperava i penn 
Per el sòlet controll del lavandee. 
Intanta el nost amor- 

Rebattuu da on basin, da ona carezza, 
Mollada la cavezza, 
L’andava con dò machin a vapor. 


Quand tutt a on bott se strozza li el bell gieugli; 
Senza savè el perchè, la incontri pu 
Nè a andà giò, nè a andà sù: 
La vedi pu al pòggieeu, pu in nissun leugh. 
— Chi gh’è quajcoss de seri — 
Domà che on di la sbigni de scappada 
A sbarattà on’oggiada. 
Col dit sul nas in aria de misteri. 


iu 


—. Oh che brutt contratemp in sul pu bell — 
Pensava in tra de mi dannaa, maleoti ; 
—— Mi capissi nagott: 

Ch’avessem: maronaa senza savell? — 
Ghe pensi a quell’oggiada 

E me smangi de dent pussee anmò invers, 
Perchè infin no gh’è vers 

De caltà el coo de st’ascia ingarbiada.. 


Béttonaa, malinconich, penseros, 
Andava innanz e indree con quell brusor 
Che scotta on sfrosador, 
Quand che’l se treuva.beccaa via el sfros. 
Cont sto bell viorin, 
Sta nott eterna ch’è duraa trii di, 
Hoo capii che anca mì 
Gh’aveva ligaa al coll el straforzin. 


Sera bon d’inciodamm per dò o trè or 
De sentinella morta al mè pòoggieu, 
Per vedé quell faccieu, 
Per lumà de scappada el mè tesor ; 
Capitava la nott 
Che mi sera ancamò de sentinella, 
Sospirand de vedella | 
Cont el fiaa grev compagn d’on mantes rott. 


LAG 


In fin la quarta sira foo on girett: 
E quand, tornand a cà, sont sul repian, 
Me senti a pòndà in man 
A la sordinna, a scur, on beliett; 
E peu vedi on’ombria, 
Che stoppandegh el goss al campanin, 
Adasi, a pian pianin, 
Dent in cusinna la scarliga via. 


La compagni coi oucc senza sbrottà, 
E capissi dai soch che l’è ona donna: 
Dal ta) della personna 
La me par la bajlotta de la cà. 
(Per lo pu sti paisann 
Fan el piatt, ai donzell — senza selari , 
E 1 donzell, d’ordinari, 
Tegnen a man ai padronn o ai sò tosann). 


‘ Cald coméè on ratt molli dessora anmi, 
Scalmanent de pagura e de speranza; 
Quand che sont dent in stanza 

Dervi el dispacc, ch’el me diseva inscì: 
Carro signior togninno. 

De noi se naccorgiutto el mio padronne 
Abbiam fato marronne 

In sul repianno mercoldì maltinno. 


È di n 


ail 


El ma tenduto addietro insci bellbello 
De gattamorgna allusso de cusina, 
El guelffo intantafina 
La sentutto a parlarci col sidello. 
E lè qiemmò tre gorni 
Chel me tappascia intorno de per tutto, 
Nol ine mola un menutto 
Tanto l'asnonne el se scaldato è corni. 


Mi me credo chel gabba per la testa 
De farme el galavrrone! ma lè mato 
Già con mi ghè su el gato... 

Basta domane finalment lè festa. 

Noi farremo un ghiretto 

A bonora în del temppo de la messa, 
Ci dirò tutto inpressa 

Quel che non poso meter nel belietto. 


O carro el mio togninno che tormento 
Che degrazia lamor per una dona 
O! se fudessi bona 
De dirci tutto quelo che me sento. 

 Voltarsi revoltarsi 
Caragnar tutta note e saltar via, 
O che malinconia 
Vestirsi senza nanca indorinentarsi. 

Lui chel me scusa se per la premurra 
Me toccato de scriv inscì a tasstone 
Perche de nascondone 
Con tuta spegacciata la seriturra ; 
E poi vegnutta al meno 
Proppio în sul piu bono dinstruire 
Fui metutta a servire 
Non potendo piu fare condemeno. 


— Ahi! che ghe semm—hoo barbottaa de dent 
Dopo goduu sta letterinna scich 
Che spiegava el repich — 
Chi se comencia a scapuscià on moment. 
Ma che toch d’on mincion! 
Sta borlanda doveva prevedella : 
Che già se l’è donzella, 
Naturalment la g’'ha de avè on padron. — 


Dopo caltaa sto pèrsegh de spallera, 
In mezz al sgòrattà di mee penser , 
Faseva giò i ragner ! 
A la memoria per trovà chi l'era. 
— Chi el pò vess sto padron? 
Mai pu el scior ch’è andaa denter l’alter di, 
Mai pu quest chi, quell li.... 
Che nol fuss quella grinta de brugnon...? — 


— 19 — 


Dai e redai, pensegh repensegh su, 
Me se pienta in la crappa on bell belee 
Sul gust don maronee, 
Che l’è lu, sì signor, l’è proppi lu; 
E li me salta in ment 
Che sto brutt lendenon spiritual 
L’incontrava sui scal 
Tutt i di, tutt i or, tutt i moment. 


Perchè, per podè dà la lampadinna 
Tant de quistann sui ceuv, el vioron 
Invece del scalon 
El godeva i scalett de la Ri 
E mi de ziffolari 
‘Ghe strusava in di sciabol tutt i di 
Senza rivà a capi 
El temporal che se scuriva in l’ari. 


— Guardee mò sto cilapp d’on Seppantoni 
(Mastegava tra mi) vecc, con miec, 
Ch’el par on andeghee 
Mort al mond, a la carna, al sò demoni , 
Se'l g'ha de avè di ide; 
De slungà ì ong su on pomm, sicurament 
Minga per i sò dent, i 
E rompem la zuccoria a nun pivej. — 


— 290 — 


(Già mi parlava cont el coo in del sach, 
Saveva minga cossa gh’è de neuv: 
Cercand peu el pel in l’oeuv 
Sont vegnuu a termen de savenn a sbach. 
Tra i alter gh’è el sur... 

Ch’el se adatta a educà di ballarinn, 
E a furia de morgninn 
El tira su a boccon la robba zerba). 


Quell che l’è che pensand a sto linceuce, 
E ai paroll del beliett del mè clapott, 
Per tutta ‘quella nott 
Sont mai staa muso de sarrà su on @ucc. 
Me pariva domà 
D’incontrà su la, scala el marmitton, 
De pòndagh quai button, 

E s’el se rebeccava, de pestà. 


Finalment dopo on cice de ronfadinna 

. A sbalz, cont el sorbuj, con la scalmana 
De la fever terzana, 
Me dà la leva el ciar de la mattinna. 
Pesseghi a saltà in pee; 
La tosa, intanta ch’el padron el quietta, 
La ghe ne dà ona fetta, 
Mi, che la curi, ghe tabachi adree. 

Ghe lassi al sò bon gust de scerni foura 
I contrad a la larga de la gent, 
Perché già in st’ argoment 
I donn en san de menà l’omm a sce@ura. 
E, allon! de gingiovari, 

Lentand el pass cont ona gran fadiga, 
Me ingegni de stà in riga, 
E intant dedree ghe stimi el vestiari. 


El capellin (deliri di donzell, 
E coscmar di padronn, sogn di sartinn, 
Debut di madaminn) 
Nol ghe podeva andà pussee a a penell; 
Verdon i duu binde), 
Bianca la scimisetta, el faccin rosa.... 
Che bandera graziosa 
Traven insemma qui color tant bej! 


On sesin de mantiglia sui spallett 
Che ghe rivava con fadiga ai fianch, 
Scondend on gippin bianch 
El segnava la grazia del corpett; 
La socca, on poo a la bonna, 
Carezzandegh i quart senza pretesa 
L’andava giò destesa, 
Senza tanti ballon che me imballonna. . 

Dò calzettinn sui moll, nett de bugada, 
Saltaven foeura a compagnà i gambetl, 
Minga settantasett, 

Da dò scarpettinn luster de parada. 
E svelta, in pampardinna, 

Me vedeva on boccon de creatura, 
Onor de la Natura, 

Cont on farin grazios de barabbinna. 


Dopo on bell poo che misurava el tach, 
La vedi a piegà in sbiess el capellin, 
A famm, cara! l’oggin, 
Coméè a di: semm a temp, vegnen attacl 
Taffetta! Sul moment | 
Ghe sbalzi al fianch, ghe ciappi ona maninna 
Ghe doo ona strengiudinna, 
E ghe ofri el brasc de cavalier servent. 


Al primm trà la se sterza de simonna, 
La fa mostra de fà la vergognosa, 
Ma peu.... de brava tosa, 
La me refila el brasc, la se bandonna; 
E col mé toch de bionda 
Sgambetti de galopp sui bastion, 
Content e contenton * 
Pussee che se fuss rè de Trabisonda, 

Pedonem tutt e duu coméè lechee 
A badaluch cuntandes su tuttcoss, 
Svojand el noster goss, 
Fasend regatta a chi ne dis pussee. 
Lee l’ha piangiuu di e nott, 
L'ha mai mangiaa nient in qui trii di; 
E mi oltertant anmi 
Hoo caragnaa, hoo ma: mangiaa nagott. 


Lee no l’ha faa altra vita che insognass 
Che mi voreva a tutt i cunt pientalla, 
Che ghe dava la balla, 

Che con di ciaccier la menava a spass; 
Mi, che in del mè magon 

No vedeva in di sogn alter che lee, 
Vorendegh ben pussee, 

Ma col petitt de sperluscià el padron. 


A cunt del scior la m'ha despoltiaa 
Certi reson che gh’è scappaa in qui di 
Che m’han daa de capi 
Ch’el tolipan l’era puttost brusaa ; 

E peu l’ha cuntaa su 

— Ona boltriga d’ona storiella 
D’ona certa donzella.... 

Missa a l’uss col fagott de sto monsu. 


— 24 — 
Però la Bigia la ghe dava dent 
A vorè famm passà sto sò padron 
Per omm de conclusion, 
Cont ona crappa pienna de talent. 
E tutt perchè el giavan, 
Dandes on’importanza stermenada, 
EI gh’aveva l’asnada 
De fass senti a parlà semper toscan. 


Cressuu in studi col pader pelatee, 
El s'era formaa on stil lu come lu; 
E, per tegniss peu su, 
El sfoggiava on toscan mezz de Verzee; 
Tant che sto barlafus 
A la nobile lengua meneghinna, 
Insci ciara e ladinna, 
El ghe taccava certi sò menus. 


Donca el diseva: « Ragazinna mia, 
« Mi raccomando di non darci attrare, 
« Non fermarsi a parlare 
« Col galuppo che sta di sopravia ; 
« Infin poi è un pivello, 
« E el mi ha una certa faccia da pendente ; 
« C° è da sperar niente, 
« È con noi vi può mettere in bordello. » 


— I 
El gh'aveva l’aplomb de qui capp rar, 

Sgonfiaimpoll, con quell fà de protezion 
Che messeda el ghignon, 
Quand se ghe troeuva i orecc lungh de somar; 
Che g’han quell ruzz, quell bòff, 
Che dan del caro a saludà per strada, 
Con la crappa levada, 
Come 1 avessen resentaa dai pòoff. 


Impastaa de pagura, leccacuu, 
Dopo s’ceppaa el firon con certa gent 
In milla compliment, 
(Per lo pu scapelland di bech-fottuu); 
Medéghen sto brusor 
Col soppedà insci gratis fior de omen, 
Pover, ma galantomen, 
E patriotta on poo pussee de lor. 


Però cont i sò smorfi dand in l’oeucc, © 
E trusciand, ruffianand, dandes de butt, 
Fasend on poo de tutt, 

Fenissen a servi de stoppabeuce: 
E deventaa antipatich 

Ai protettor, al publich, a l’offizzi, 
Che ghi ha in quell servizzi, 
Goden el credit d’asen diplomatich. 


- > 


Ma torni al mè grand omm; in quell temp là 
El sopressava on scagn de segretari 
(E el fava l’ usurari). 

. Smanios soratutt de figurà. 
A cunt del sò covin 
Ghe sbarlusiva a scur, a la lontana, 
Fasendegh gibigiana, 
La speranza de avegh on bindellin. 


Faa cavalier de Soma, tutt content 
El dobbiegava da Milan a Vienna 
E] firon della s’ cenna, 

Per ringrazià i zucconi. Finalment 
Qnand l’ è andaa in del ballon 
El piangeva el paés che l’ha perduu 
Senza vell conossuu, 
Dandes l’aria intrattant d’on Wasington. 
ROLO 
i. 

Infin peu de sta lunga cicciarada, 
Rugattand, daj de chi, ciappa de li, 
Hoo fenii per capi 
Ch’el padron l’era part interessada. 
Donca se sto pilatt 
L’era inasnii de fa de sentinella 
A mi ea la donzella, 

D’incantass sui repian gh’era su el gatt. 


Allora mi me fermi sui duu pee, 


Me carezzi el barbozz, dandem el ton, 
Comè d’inspirazion, 

E disì (guardand fiss in faccia a lee): 
— « Sent, el mè car ciapott, 

« De già che vedem che sto barava] 


_« El ne fà el polizza] 
« Dent per el di, se parlaremm de nott.» — 


Al primm recioch de sta proposizion 


La me doggia comè per studià 
Se foo per sgarzottà.... 


Ma mi franco compagn d’on torrion. 


Allora la bettega: 

« De nott? ma de che part? l’uss l’è sarraa, 
« Gh'è minga d’alter straa.... 

« Sentimm com’el farà, zà, ch’el se spiega.» 


x 


Basta che lee, quand l'è quella tal ora (2), 
« La me sbaratta on certo finestreu, 

« Che mi dal mé poggiceu 

« Nettcomé on pomm ghe crodi in corridora. 
E lee sta cara tosa: 

a Ma e peu se per disgrazia el scarligass... 
« El va a feni sui sass.... 

« La cossa la me par troppa ris’ ciosa. » 


Oi 

Quand senti che sti e peu fenissen li, 

Ghe disi:-- «In quanta quest, bella faccietta, 

« Che la staga quietta, 
‘ « Che la me lassa tutt l’impegn a mi. 

« La vedarà, el mè ben, 

« Che mi g’hoo coeur de vess prudent assee 

« De fà tappa con lee, 

« Senza andà a cercà rogna a pian terren. » 


La resta li on moment cont el coo bass, 
Sora penser, cont sbarattaa i oggion, 
A fà i soeu riflession, 
E peula dis: « Lu el me fà fà on gran pass! 
« Ona tosa polida 
« Che ghe derv la finestra a on giovinott... 
« Che le ricev de nott.... 
« S'el le ved quaichedun mi sont servida!» 


« Ma chi l’è che la veeur che de qui or 
« Me veda a vegni giò? Tutta la gent 
« La rònfa allegrament; 
« Via che me smiccia i gatt che fa l’amor. 
« Ma domà ona pedanna, 
« Domà che senta el minem frecassin, 
« Svelt comé on -ballarin 
« Su per la corda me la batti in tanna. 

« E peu sent, pesa ben st’altra reson: 
« Infin di cunt chi l’è che n’ha ruzaa 
« A sto pass desperaa? 
e Tutta la colpa l’è del tò padron; 
« Varda i alter donzell 
« Che almanch la festa g’han qui dò o trè or 
« De fà on freguj l'amor: 
« Già dopo messa van in gir per quell. 


« Ma ti te see ligada e straligada, 
« Te tegnen li compagn d’ona tosetta, 
« Te gh’ee ona mezz'oretta 
« De sgrossà quella messa soffegada; 
« E peu te veet a cà 
« Cont el sangu a la gola del stremizzi, 
« A bev sù el toch d’offizzi 
« Del padron che g'ha gust a saccagnà. 


« Donca làssem avert, fidet de mi, 
« Mi te faroo vedé e toccà con man 
« Ch’el padron l’è on tiran, 
« E ch’el g'ha tucc i tort de trattà inscì. 
« Per adess l’è ben faa 
« Che te sghimbiet a tecc quiellament, 
« Fa mostra de nient, 

. « La fortuna la jutta i desperaa. 


su AI) n 


«- Malapenna rebatt la mezzanott, 


« Se per la cort senti nissun frecass, 
« Mi scarlighi debass... 

« Ti lassa fà de mi, pensa nagott. 

« Che gust che l’ha de vess 

« A fàghela tegni tanto polid 

« A quell streppa-puid, 


.« A quella faccia de pappon de gess!» — 


Mi sont minga decisa anmò del tutt, 

« (La rispond) ma del rest guarda el fatt {ò 
« Che, se te vegnet giò, 

« Te de stagh nient de pu de des minutt. » 
Ghe refili on basin, 


. Per batt el ferr intant che l’è rovent; 


Lee la ghe tetta dent, 


‘Intant che la se renna on momentin. 


Se disem on bell cavo longh, mostos, 


(Quell nost ciavo che adess a poch a poch 
El và su per i broch) 

Compagnaa da on ‘oggiada de moros. 

Lee la trotta vers cà; 

Mi, dopo vessegh sgambettaa on poo adree, 
Voo a fà dervi on cordee 

Per teu quell che ghe voeeur de scavalcà. 


o 


Me petti la luganega in saccoccia, 
E tappasei content e tutt in truscia, 
Che perdeva bauscia, 
Sul fà d’on pich ch’abbia mettuu carroccia. 
In sul tard foo on girett, 
Sterzi in d’on beeuce a scuffiann su on biccer, 
Per netrugà i penser, 
Per sbatt el sangu e smorzà giò el spaghett. 


PRIMA E SEGONDA NOTT 


OCSSPICSIIAISIO 


Tra i des e mezza e i vundes or de nott 
Foo l’indian col tovajà al mè cobbi ; 
Me casci sott al dobbi 
Mezz vestii, per fà mostra de nagott. 
Intanta 1 mee de cà 
Scarlighen in del foeuder anca lor, 

E col pu gran savor 
Comencien a dagh denter a rònfà. 


Quand me par tutt quiett intorna via, 
Bellbell me tiri foeura di lenzeu, 
Me pondi al mè poggicu, 
Per lassà sorà on poo la fantasia. 
Signor, per caritaa! 
Che pastizz de penser, che ditta 
Che fever, che sorbuj, 
A speccià quell moment tant sospiraa! 





Lu Bi 


E li a scur sol solett fantastegava 
El piasè de stà insemma on dò o trè or 
Quaec quacc col mé tesor, 
Senza on’ anima al mond che ne smicciava. 
Però, denter de mi, 
Lumand sora di tecc quell bell tochell 
Intersiaa de stell, 
Hoo buttaa foeura st’orazion che chi: 


— Ch nott! oh ti che col tò gran tendono 
On tant al toch te scondet via tultcoss, 
Balossad a l’ingross, 

Corni, vendett, ladrad e buratton: 
Ajutt di sfrosador, 

Fantasma de l’avar, rimors e s’cagg 
Di mart ch'è in viagg, 

Covertinna di sbioch, di debitor; 


Te preghi, ma de coeur, .a tegni dur 
E a quattà via polit sott al tò vell 
El vòl de sto pivell 
Ch’el g'ha bisogn on para d’or - de scur. 
— Hin duu strasc de moros 
Che podend pu parlass dent per el di, 
Cunten sòra de ti 
Per fass protegg in sto moment ris’cios. — 


À è 


BE a 


Biassada l’orazion, stoo li a speccià 
Cald de fed, de speranza e colt d'amor 
Che batta i dodes or. 
De li on moment se senten a sonà. 
La porta l’è quietta; 
I vesin, i biro, i carroccee 
Hin già tucc a polee.... | 
Su donca, a nun! a voltra la scaletta. 


Forsi des brazza sott al mè poggieu 
Se destendeva on toch de eorridora 
Che l’era on’andadora 
Poggiada al mur, con quatter finestra. 
La tegneva ligaa, * 
Traversand ona cort, l'appartament: 
Cioè i locaj de dent, 
Con dò stanzett de guarnizion vers straa. 


Tachi la corda a on ferr del poggiorin 
E manovrand insemma man e pec, 
Scarligandegh adree, 
Rivi su l’andadòra pian pianin; - 
Ma la fòtta l’è stada 
Che essendegh el piovent quattaa de tolla, 
Sott al pes el remolla, 
Intonand ona lunga brontoleda. 


MA. ERE 

Me se groppiss el sangu, me manca el fiaa, 
E resti li sul tecc dell’andadòra, 
Smicciand de sott, de sora,. 
Tutt pien de fiffa de vedemm squajaa. 
Ma fortunatament 
Senti nanca a dervi ona gelosia, 
No se meuv on’ombria, 
Donca l’è segn che tucc hin indorment. 


Me secudissi on poo, torni a fiadà, 
E, per regoeu) coragg, pensi al facciceu 
Del mé car rabotteu, 
Ma col rimors de falla fors penà. 
Sto penser l’è on batton; 
Foo on alter pass, torna a criaà el teccett, 
Se sgara el canabett... 
E trach! infiri el finestroeu a gatton. 


Dent 1 spall, dent el corp de strafusari, 
Molli la corda pedonand coi man, 
Compagn del ciarlatan 
Quand el gira sui piazz coi gamb per ari. 
Me rebelli sul post, 

E peu con tant d’orecc me fermi li 
On moment a sguisi 
Se quajchedun me viorona ai cost. 


ia 


Da l’uss de la stanzetta della tosa 


(Brazza pu, brazza men sott: a la mia) 
Vedeva a vegni via 

Ona lus a sbarbaj, stracca, nebbiosa. 
Intoni el pirolè, 

Slonghi i brasc tastonand de scià e de là 
Tant per no topiccà, 

Liger liger, tutt in punta de pè. 


Adasi adasi rivi a l’antiport, 


E sbarlceuggi a sinistra su on lettin 

El mè car pigottin, 

Coi ceucc avert e col faccin smort smort. 
La povera bacciocca 

L’era serusciada sott modestament 

A speccià el sò client 

Con la dobbia tirada fina in bocca. 


Jesuss Maria! che frecass t’ee faa! 

« Mi sont chi mezza morta de pagura : 

« Come poss vess sicura 

« Che nissun de la cort t’abbia lumaa ? 
« Te see chi se Dio voeur" 

« A sentit sul teccett a trepilà 

« Me pariva domà 

s De sentit quasi a passeggiamm sul cur!» 


ina 


« — Scusem, cara, s’hoo faa on poo de bordell, 
« Ma quand no se conoss nanmò SA terren 
« Se pò minga fà a men 
« De fà on poo de Daccan senza vorell. 
« Però in cort l’è bell scur, 
« Nissun m'ha vist, ma nanca per insogn; 
Hin tucc in del primm sogn, 
« Dormen tucc de la quarta. sont sicur. » 


R 


a 


« Sarà benissim tutt, ma, cara ti, 
« Mi me senti già tutta a corr de dent 
« La fever del spavent... 
« Ohelbrutt passch’hoo mai faa, povera mi!» 
a Scélta, disi, el mé ben, 
« Adess te tremet senza ona reson, 
« Se mi avess faa maron, 
« Sarav a st’ora giamò rott el pien. » — 


« Già vu) minga ingannatt, cara, quiettet! 
« M'ha de premm anca a mi: se m’han veduu 
« Semm bell e a meeuj tutt duu; 
« Sicchè me setti arent, se te permettet. 
« Ma, segond mi, me par 
« Ch’el sarav molto mej a tirà via  - 
« E smorzà la bosia... 
« Per cicciarà nun scusem senza ciar. » — 


2/50 
« Fà on poo quell che te veeul! già adess l’è fada! 
« Ma guardet ben de imbrojamm su ancamò 
« A lassatt vegni giò... » — 
La me strafòja con la vòs panada. 
Mi, per ringraziament, 
Ghe impasti sulla bocca de fambrosa 
Piscininna, graziosa, . 
On basin de quij stagn, Lonati: e sbrojenl. 


— Faa él basin, smorzaa el ciar e restaa al scur, 
Me fermi col coo in alt, senza respir, 

A nasà l’aria in gir... 

E sarri su l’antiportin a mur. 

Tant mi che la pòpola 

Loch de sto colp de stàt, con cald'el coo, 
Semm restaa li on bell poo 

‘Senza podéè trà insemma ona parola. 


Ma daa lough al pomm-pomm. e al balordon, 
È tornaa in ball madama Confidenza, 
Rivada de Piasenza, 

A svojà on poo de goss a la passion. 
Che tosa! Che tesor ! 

Che parolinn de zuccher la m'ha ditt! 
Tempestaa de basitt, 

Sora al fornell de quell -bochin d’amor! 


gr ii MQ 
Ahi! sul pu bon de sparpajà l’ingegn, 
De famm onor col fà ballà el penell 
In del gran mar del bell, 
Me tocca a dagh on cantonscell in pegn. 
La musa del Bréett 
La se refuda e la me pienta el mull, 
La tra in aria el baull, 
E ditt e fatt la te me dà on sghimbiett. 


Oh nott di pussee dolz in vita mia! 
Che te m’ee tegnuu a man scura, MRO 
A sta prima volada, 
Come t’'ee mai fà prest a sfumà via 
Col strozzà giò la vos, 
Sott al tich-tach del pols, de fognaton 
Someja pussee bon, 
El par pussee poetich anca el sfros. 


Donca a sta nott de ris’c e trebuleri, 
Per fà mostra anca mi de vess social 
Rispettand la moral, 
Ghe tiri su la tenda del misteri. 
Finalment già se sà 
Che duu moros quand hin al tu per tu 
No la fenissen pu 
Coi protest, coi promess, col giugattà. 


cu 

Serem ai primm de Giugn: dopo i trè or, 
Quand emm capii che l’alba la podeva 
Stà poch a damm la leva, 
Emm pientaa lì anca nun de fà l’amor. 
Se tòchem su la man; 
Botta e risposta on bell basin de scima, 
Pussee liger de prima 
In quatter colp rampeghi a segond pian. 


A la mattinna adree se semm veduu 
Dai filidur, tant de fass segn almen 
Che l’era andada ben; 
Donca content, allegher matt tutt duu. 
Organizzaa el traghett, 
Lassaa in pas per adess scal e poggieu, 
I duùu pover fieu 
Dent per el di staven pussee quiett. 


Domà che l’illustrissim sur padron 
Strolegand tant in mi che in la donzella 
Sto cambiament de vella, 

El se mangiava el fidegh del ghignon; 
El pedonava in gir 

Cont alt i acqu e cont in pee i barbis, 
Mordignand la trevis, 

Comè on cavall che gh’abbia el mal del tir. 


se 


Sta vita neuva tutt a on bott, sta pas 
De la gògniana ch’el cattava pu 
Con voltaa i cucce in su, 
Che fitt che foj! la ghe montava al nas. 
El ghe stava in di cost | 
Per vedè de squajagh el sé nin noeuv, 
Per cattalla sul @euv, 
Per vegrì a l’acqua ciara a tult i cost. 


E menaa giò de strada dal brusor, 
Lavorardegh adree coi saltafoss, 
Tontognand su tuttcoss, 

L’ha tegnuu giò on bell pezz i quarant’or. 
Ma in dell’usmagh el pever, 
Incarognaa semper adree al fornell, 
Gh’è andaa el fumm al cervell, 

AI veec ballotta gh’è cressuu la fever. 


Persa la tramontana, el lumagon 
L’ha tornaa per sò cunt a fagh el ciali, 
E lee per consolall 
La ghe giugava adree de repetton; 
Tant ch’el sur segretari 
Standegh al pel intant che la cusiva, 
Con pussee el me bujiva, 
Con pu el fava peruch de ciòllandari. 

Quand el bell mercoldì dopo disnaa 
(L'era duu di che sera staa de bass) 
Scòlti a primm pian on smargiass, 
On vosà a s’ceppagoss indemoniaa; 
E in mezz a quell baccan 
Senti quajcoss per stanza a borlonà, 
E a tutta vòs sbragià: 

Lu che l’impara a tegni a casa... i man. 


Da sti paroll induvinand la ronfa, 

M'è vegnuu adoss on malarbetto fong : 
Me purisnava i òng 

De corr debass a menestrà quai tonfa. 
On poo de compassion e 
La se sent semper, catt! per ona tosa; 
Sicché! per la morosa | 
Sera in dover de famm trià a boccon. 


Ma intrattanta che sbatti e foo frecass 
Coi mec de cà, perchè voreven nò 
Ch’avess de filà giò, 

Se padima el bodesg anca debass; 
De via de quai parola 

Barbottada a recioch denter per dent, 
Ultem bòffad de vent, 


Covin del temporal, tron che brontola. 


ssi ME 


Balcada la burasca a bagnmaria, 
Vedi la tosa, stand al mè poggieu, 
A voltà in su el faccieu 
Sbiavii de stizza e de malinconta. 
Però la se inserenna, 

E barricand ì lavor cont 1 man 
La me strafoja a pian: 
Ven giò sta nott, te cuntaroo la scenna. 


Figurev con che gust bòchi l’invid! 
L'era giamò trii di che per prudenza 
Fasevem penitenza, 
Per fà che i robb marciassen via polid. 
Andand giò tropp de spess 
L’era pussee probabil fà maron 
E mandà in del ballon 
E mi e la tosa e i noster interess. 


Donca l’istessa sira a mezzanott 
Quand me par che la cà già quiettada 
La dorma a l’inviada, 
Voo a vedè coss’el veur el mè rabott. 
Giò per la mia scaletta 
Rivi sul tecc... quand de facciada a mì 
Me dà feura a sguagni 
Oè dè on car pòpò de tetta. 


e dia 
Sti sguagn me g’han on’aria de riciamm, 
Come farav al lader sul pu bell 
La campana e martell, 
E resti taccaa su comè on salamm. 
Tornà indree me rincress, 
A fenì el valz g'hoo sghice... intantafinna 
Seguita la monfrinna, 
L’oè dé del poer lacciott el cress. 


Dopo avè scombattuu per on moment, 
E stuff de bicoccà tra el sì e el nò, 
Decidi de andà giò; 
Imbòchi el finestreu, me inversi dent. 
Per rest de la parpeeura, 
Hoo nanmò nanca de mollà el mè spagh, 
Che senti a fà ta-tragh! 
DO gelosi) che se sbaratta feura. 


Sanguanon! che stremizzi! a rompacoll 
Col sangu al coo, con strozzaa el fiaa in la gora 
Bòrloni in corridora, 
A ris'c squas squas de scavezzamm el coll. 
Apenna me poss meuv, 
Fili quiett quiett vers el stanzin 
Del mè car bisciorin, 
Adasi adasi come andass sui ceuv. 


o i 


Ma dopo on badaluch de quella sort 
(Del bordell c’hoo faa mi in del vegni giò, 
Di sguagn del car pàpo, ‘’ 
Di gelosi) sbattuu per contrafort) : 
Podii domà pensà, 
Tanto pu che on frecass quand s'e in UE 
El par semper pussee, 
El me borloeu come el podeva stà! 


Me se ghe tiri arent per morisnalla, 
Disendegh che già in cort l'è scur coméè, — 
Che adess quell che l’è l’è.... | 
Ma no gh'è proppi vers de padimalla. 
On poo la veur ehe vaga 
Per el follon che m’ingattien là... 
Sont adree per andà, 

La volta vella e la pretend che staga. 


Però el temp (gran Paletta di malann), 
Consumaa dal bon coeur de la pivella 
A giugà on poo alla rella, 
L'è staa lu ch'ha daa pesa mè bambann. 
Passaa duu o trii minult 
Sentend minga el recioch de quai DEGAUNA; 
Gh'è ceduu la scalmanna, 
La s'è balcada a poch a poch del tutt. 


a 

Depo sto tira-molla d’on prefazi, 
Bagoland a reta) semper sott vos, 
De ver e bon moros, 
Semm daa part a la mej di nost disgrazi. 
La m'ha cuntaa su i scenn 
Del padron che danaa de vess al scur, 
Ma zuruch ti e mur, 
El sguaitava mastegand cadenn. 


Che in l’istess temp malcott, imbriagaa, 
Con pussee lee de zuff le strappazzava, 
Con pussee el se scaldava 
A fagh l’asen gelos, innamoraa : 

Che infin, per desfesciass,. 

Perchè giust in quell dì, sto brutt giavan! 
L’aveva slòngaa 1 man, | 
Javeva slongaa anch lee sui sò ganass.. 


Intant l’onor de sto colpett maester 
(Domandeghel a lee che le po di) 
L’era tult mè de mi; ° È 
Lee no l’ha faa che dagh a trà al maester. 
« S'el padron te le regna, 
« Te podet casciall su, gh’aveva dilt, 
« Anzi te gh’ee diritt 
« D’andà anca in furia e gibollagh la legni ” 

La visita però de quella nott, 
Per div la veritaa tal e qual l'è, 
Soo nanca mi el perchè, 
No la m'è andada a sangu on bell nagott. 
Me pariva domà 
De senti anmò qui sguagn,. qui gelosi], 
E in mezz a st legri), 
Me scaldava la zucca a tutt scaldà. 


El bell l’è che doveva fagh coragg. 
A la morosa che saltava via 
Per la minema ombria, 
Intant che anmi gh’aveva in o el s’cagg. 
Apenna l’è staa vora, 
Anzi pussee prestin che nè el primm di, 
Senza damm de capi, 
Squasi content sont rampegaa dessora. 


Quand sont staa sù, me s’è casciaa in di oss 
El dispiasè d’avè mettuu el strafòj 
In quell boccon d’imbroj, 
Oltre al brutt temp che ghe tronava adoss. 
In mezz al bulardee 
Di penser de rimors, de compassion, 
Soffegaa de magon, 
Mi sospirava la mattinna adree. 


TERZA NOTT E PIEN © 


DCMS'PIAMNSS NANI 


Coi minutt controllaa dal batticeur, 
E senza carpià nanca on momentin 
I ceucc a on visorin, 
Hoo passaa quella nott come Dio veur. 
‘Riva infin la mattinna : 
Apenna su me metti a doggià intorna, 
Semper con cald i corna, 
Per piura de vess mettuu in berlinna. 


Sbarleuggi all’alt, a bass, intornavia : 
Gironzi on poo per cà coméè on sonaj, 
Ziffoland de zavaj) 

Quai arietta sforzada d’allegria ; 

Ma con tucc i mee prouv 

Senti nissun calmee quant a la nott, 

Nissun me dis nagolt, 

Donca, cuccagna! gh’è nient de neuv. 
4 


In sul tardett sbigni la mia pòopòla 
Che la sbatt dò pantòfol al poggiceu, 
Padronna di fatt seu, 
Col solet me n’impippi che consola. 
On’oggiadinna in sbiess, 
Che la me schiscia in del tirass de dent, 
Pienna de sentiment, © 
Per mi l’è stada el resentin del s’cess. 


Scòrlii sto ris’c, vatt a fà bolgirà! 
Anca el proponiment de tornagh pu 
L’è andaa lu de per lu, 
Come l’è natural, a fass squartà. 
Sul fà del marinar, 
Che ghe salta i pontur de religion, 
— Ch’el promett de vess bon, 
Proppi domà quand gh’è bruttura in mar. 


Però, con tutt sto ruzz, quella giornada 
G’hoo semper vuu in di oss la secudida 
De la fever scorlida, 

Finatant che del tutt l’è deslenguada: 
A pensagh sora on poo. 

Alla salva di sguagn, al rabbadan, 
Anca col fidegh san 

L’era ona robba de shatt via el coo. 


so 
Ma quand proppi vorii che ve la canta, 
Chi me tegneva sul chi-viv de bon, 
L’era el fà del padron, 
Ch’el me pariva barattaa de pianta. 
El gh’aveva ona sleuja, 
On’aria de sognan, de buttaa là, 
On fà de lassà fà, — 
Comè de vun ch’avess magnaa la foeuja. 


Scaggiaa dal nivol negher improvis, 
Ballava giò di scal tuce i moment, 
Per vedè de dagh dent: 
No gh’era vers d’incontrà pu l’amis. 
Quand invece el baltramm 
In temp ch’el me rompeva la zuccoria, 
El faseva baldoria 
Sconduu dedree di veder a sperlamm. 


Passa donch giovedì, ven venerdì, 
I paur hin sfumaa... Sabet mattinna 
Foo segn a la gògninna 
Se l’era anch lee del mè parer de mi. 
La me rispond: doman. — 
(Poverinna! la s'era missa in testa 
De celebra la festa). | 
Già in finl’è lee che g'ha el ballin in man. 

Tra'l ciar e el scur de sti giornad indree, 
Del padron ch’el ne lassa fà de nun, 
Ch’el cura pu nissun, 

Sta domenega in fin la riva anch lee; 
Anzi la passa via 

Solia, fina al moment che semm a piva, 
Come on oli d’oliva, 

Senza on nivol in alt, senza on’ombria. 


A l’ora del còbbià quiett, palpaa, 
Me la capponi in del mè car stanzin; 
Scarlighi in del mè nin 
A speccià el truch con tant d’orecc monitaa. 
Cont avert el poggieu 
Doo a trà ai pedann, ai vòs, al cicciorà 
De quij che ven a cà 
Per ultem, caroccee, vesin, birceu. 


Sona la mezzanott, ma sceuja mi! 
La smania di alter volt de lassamm giò 
Mi ghe l’aveva nò.. 

Gh’era quajcoss che m'inciodava li. 
Me sentiva de dent 

A rebaltem al coeur comé on martell, 
On frecc tra carna’e pell, 

Ona filza de brutt presentiment. 


Dà giò la mezza, e mi sont li ingermaa 
Sospirand, ma de ceur, on quai frecass 
Tant de podé scusass, | 
Se'l temp del randevò el fudess passaa. 
Fina sto desideri 
L'è fottuu da on silenzi traditor, 
Perchè in cort de qui or 

. Ghe regnava ona pas de scimiteri. 


Quand infin batt la voeuna, me dessedi ; 
Me vergogni di arlij che g'hoo in la zucca 
E de fà sta perucca 
Cont ona tosa che no voeur commedi. 
Tachi la corda e allee / 
Voo a cavall al poggiceu... ma quand sont li 
M'è duvis de senti . | 
Comè ona man che me sbuttona indree. 


Innanz col bagher, vuj vegni al tandemm! 
N’hoo pien la scuffia de stà li a penà, 
Sarà quell che sarà, | 
O dent o foeura, semm in ball, ballemm ! 
Giò per la corda appian... 

Slonghi el pass sul Lecceti a l’inviada: 
Con la pratega fada, — ! 
Senza el minem frecass sont a primm pian. 

Gh’è minga pizz de ciar.... Sto compliment 
El ghe dà el colp de grazia ai mé pavur: 
Quell silenzi, quell scur, 

Te me spuzzen on poo de tradiment. 
Passi la corridòra, 

E rivi tastonand a la stanzetta 

De la cara tosetta, 

Con la crappa montada e el sangu sott-sora. 


A malapenna che la me sent li, 
Mandand on sospiron la salta sù: 
« Mi te specciava pu.... 
« T'ee faa appian, n’hoo piase! là! te see chi!» 
« Perdonem s’hoo tardaa, 
« Ma sta cort malarbetta tutta nott, 
« Mi capissi nagott, 
« Coi sò bordej la me tujeva el fiaa. » 


Intant che mudem sti paroli a scur 
Doo sù la molla a l’antiport, perchè 
Me. pariva comé 
Che a sarrass dent fussem pussee sicur. 
E, guadagnand terren, 
Giust in quell menter che me lassi andà 
Insci come se fà, | 
A teu sù la consegna del mè ben.... 

Scòlti depòs a l’antiport sarraa 
Ona pedanna greva a pedonà, 
E insemma on brontolà 
Tra bocca e gola de quajvun dannaa : 
E in quella che me par 
De senti on cert cadenazzeu a sgari.... 
Me vedi a sbarlusi 
Sul mur per contra on obbiadin de ciar. 


Sont bell e à meeuj! On penser prepotent 
Che me scalda el cervell in d’on esuss, 
L’è de buttamm a l’uss 
Per ciappà el luster... Sont sarraa de dent. 
E de soramaross 
El padron traditor l’è li de foeura 
A gòdem in ta)ceura, 

A sgognamm rangognand a pu non poss. 


La tosa che l’è li senza respir, 
Che a tutta prima la capiss nagott 
Del levaa che gh’è sott..., 
Apenna magnaa el temp de sto brult tir, 
La dà foura on s’cioppon | 
De piang che strascia el coeur e la se mett 
A bòrlonà sul .lett 
Sbattuda da deliqui e convulsion. 


Per dagh ajutt a la povera tosa. 
Istess temp che on belee 

D’'on pomm-pomm el lavora de speron 
Per famm menà el fetton 
A tentà la cavada a tucc i stee. 


Intant che i duu penser fan a cazzott, 
Senti de foeura a tontognà l’amis 
Che in mezz ai dent el dis: 

« Faremo menar via quell’ rabott. » 
A sto poch viorin o 
Ghe vedi pu, deventi furios: 

Con dò pesciad rabbios 
Patatragh! butti giò l’antiportin. 


Sbalzi de foeura.... El vioron prudent, 
Col ciar in man, l'aveva faa. spazzetta ; 
Corri a la mia scaletta, 
Salti sul finestroeu... ma in quell moment: 
« Al ladro, ciappa! ciappa! 
« Scalare ona finestra.... testimoni! 
« Guardate quell demoni! 


SRI TOSI 

Coss’hoo de fà? L’amor per la morosa, 

El magon de sentilla a caragnà 

Me ingarbiaven là ! 

« Alladro, al ladro, ajuto! ch’el mi scappa. » 

Cont sto rinfresch d’on sarra sarra a sgar 
Che quell linoeucc el me raggiava adree, 
Cont in man el candilee, 

Pover omasc! el me faseva ciar. 

Sera giammò dessora, 

Ch’el bonvivan, a la finestra anmò, 

Ghe le dava de dò 

A svojà tutt el fiaa ch’el g'ha in la gora. 


Salta sù porlinar e portinara, 
Servitor e vesin mezz indorment, 
A fà on tarlescament 
A trà insemma on baccan de trenta para. 
E tucc a barilott 
Vosaven: « Ma qual’è la. cà robbada? 
« De che part ghe la dada? 
« Sangua d’on can! No se capiss nagott. » 


E mi con rizz el pel, moccio, dannaa 
Sul fà d’on gatt ch’ha schivaai sciampdelcan, 
Sera al mè segond pian, 
A remirà balord tutt sto stuaa. 
L’affare el se fà seri; 
I compagn de pension con quij de cà 
Trepilaven scià e là, 
A rinforzà anca lor el bordelleri. 

Quand vedi che la storia la ven veggia, 
E ch’el sabettament el fà fallò, 
Bettegand lassi giò 
In poch paroll, coi mee de cà, la seggia. 
Apenna s’ciarii el truch, 
Con di mezz termen tajen su’l smargiass, 
E peu mollen debass 
A vedé de giustalla col mazzuch. 


Ma vorii rid? Sto brutto turlurù, 
Dopo la porcaria ch’el m'ha faa 
Con l’avemm trappolaa, 
Mò! sì signor! che ghe n’andava a lu. 
« Dov'è quel mascalzone ? 
« Vogliam veder quel muso da pendente.... 
« Scriverà immantinente 
« Di compenso legale obbligazione. » 


E el seguitava come on can de Dio: 
« EFPonor scamottato a la fanciulla 
« Non lo si conta nulla? 

- « E poi lo sfriso fatto ad un par mio? » 
Me se manda a ciamà; 
Gioven anmò, malpratich de sti coss, 
Con la fever adoss, 
Me calava ben poch a barbellà, 

Appenna ch’el me ved a rivà dent 
El perd la dignitaa (de pelatee), 
E el ricorr al Verzee 
Per dimm di parolinn on poo insolent. 
Mi che soo come stoo, | 
El lassi taroccà fin che l’è stuff, 
E resti li camuff 
Con la cova adree terra e bass el coo. 


Quell che me fava maa proppi de coeur 
L’era che se sentiva fina là 
La tosa a sospirà, 
Soffegada dal piang, dal creppaceur. 
In mezz a tucc sti gua], 
El mè padron de cà, che l’era on omm 
De pols e galantomm, 
El prega el sbragalon de dagh on taj. 


Allora, tirand voltra dal cassett - 
On palpee ch’°el gh'aveva giamò li 
Preparaa de quaj di, 
Cont el fà d’on minister el se mett 
Tutt seri a dettà giò 
A mi che intant scriveva inscì a la mej 
Sti fior de zuch de idej: ! 
Quest l’è vangeli, ve cojoni nò. 


suli 


Confesso i0 quì dentro sottoscritto 


A. 


i) 


D'esser stato cattato a vegnì giò 

In tra la veuna ei dò 

Portante indosso il corpo del delitto ; 
Anzi de sopraptiù 

D'aver sforzato un piccol finestrolo 
Scendendo dal poggiolo.... | 
« Ma nò che l'era avert.... » mi salti. sù. 


Bene, ch’el vada avanti: Stante chè 
La casa non è d’omeno ordinario, 
Ma d'un gran segretario, 
Maggiormente il delitto el ciappa pè. 
Sono del gran reato ] 
La bajla, il coco e mia miee de mi, 
Ch'è in di quaranta dè, 
Testimoni con tutto el vesinato. 


N’è vero lor? » Mi che sont li sui gucc, 
Fissi in motria sti sciori on momentm ; 
Lor ch’han capii el latin: 

« Emm vist nagott, perchè dorato tucc. » 
« Non importa (el repia), 


‘«« La regia competente autorità 


« Compenso fisserà 
« Per la donzella... ch'io... mando via. » 

In del di sti paroll su la pòpòla. 
Gh’è mancaa i forz, gh’è disertaa on moment 
La venna del talent, 
Per el magon soffegaa giò in la gola. 
Fina el sò bell nason, 
Ross per la rabbia comè on gamber colt, 
L’è deventaa in d’on bott 
Sentimental e smort per la passion. 


* Ma peu el se jutta: « Il Codice penale 
« (Mi ch’el conosco tutto a menaditto) 

« Segna questo delitto 

« Come un affare grosso criminale. 

« Se prima di domani 

« Un parente non vien vostro di voi 

« A parlarci con Noi, | 

« Sentiremo l’amico Torresani. » 


Fenida per allora la bugada, 

. Senza tanc compliment nun come nun, 
Lott lott, a vun a vun, 
L’emm pientaa in studi e se la semm cavada. 
Svergognaa, scalmanent, | 
Cont el coeur a fregu) per el magon, 
Balord comè on tappon, 
Sont cors in la mia stanza a sarramm dent. 

Là, coi penser che a mucc comè on vespee 
Se tòpiccaven dent in la crappera 
Che l’andava a stondera, 
Sospirava tremand el di adree. 
Pensava a la berlinna, ! 
Al guaj della morosa missa in strada, 
A la scrittura fada, | 
Al primm rivamm adoss de la mattinna. 


Finalment se s’ciariss; mi fetti via 
E corri a tramm in brasc d’on mè parent, 
Omm giamò faa e prudent, 
Che se le ciappa a coeur e el ven a cà mia. 
El sent tuttcoss quiett ; 
El va debass e el troeuva el tolipan 
Col codes in di man, 
Ch’el cercava el paragrof di manett. 


El segretari el se tegneva sù: 
Ma el mè avocatt el te ghe ghigna in cera 
E con bella manera 
El ghe dis ch’hin cialad de gioventù; 
E che on omon par sò, 
Invece de curamm in qui trii di, 
El doveva impedì 
Ch'el bardassa l’avess de tornà giò. 


MES. 


Allora el scior el mett la berta in sen; 
Se strasci la scrittura a la sordinna 
Picciand quajcossolinna 
Per medegà, s’el fuss daa foeura, el pien. 
Tutt sta ch’el circondari 
No’l se interessa, senza vess cercaa, 
De quell strasc d’on stuaa 

‘Miss a moeeuj a la nott dal segretari. 


Vegnemm a ia moral... Ahi! la mia gamba; 
Me dis el coeur che in de sta mia novella 
Se stantarà a vedella, 

Essend la scenna on poo grassotta e stramba. 
- Ma l’inciviliment | 

Le cerca minga tant tra i coss d’amor, 
E el và tant a vapor, 

Che la scappa da l’oeucc, se la gh’è dent. 

NOTE 


(1) In generale tutti quelli che hanno fatto un corso di studii 
o in libertà o nei collegi, vogliono essere statì vivaci e biric- 
chini; perfino le marmotte. Dunque posso esserlo stato anch'io. 

(2) In questi momenti supremi casca fuori di bocca un po' 
del tu, un po’ del lei. 

(3) Tanto questa che le antecedenti parti del racconto sono 
. storia genuina. L° avventura capitò all’ autore nel 1846 e la 

cantò nel 1858 ; alcuni anni dopo la morte dell’ eroina del 
dramma. : 


- PRETESA. BALORDA 


(1868) 


CODICI 


In contrada de Brera al numer 
Gh’é per padronn de cà - 
Dò verginonn bigott 
Amis di sazerdott, 
Che tucc i mercoldì vers i sett or 
De sira — fan vegni on predicator 
A spiega la dottrina cristiana 
A camerer, donzell e portinar, 
E a fagh ballà on fregu) la gibigiana 
Gol solit repertori 
Di punte) dell’altar, 
Inferno, Paradis e Purgatori, 
Colla solita piega 
Che jutta la santissima Bottega. 

1 dò beghinn stan li a fagh compagnia 
A senti el stortacoll 
(Che l’è pagaa comè on brumista a noll) 
Per temma che quaivun di dipendent 
Nol te ghe rònfa adree quiettament 
A onor e gloria de Gesù e Maria. 


Fin chi, pascenza! Hin padronn lor, siché 
Poden mandà a dottrinna a sò piasè 
Dal portinar all’ultem di ruee 
Tutta la gent che ghe sgandòlla adree: 
La pò vess ona robba combinada, 
Fors on sine qua non della mesada. 
In fin hin lor che paga 
Chi no veur stà, faga fagott e vaga! 


Ma el mal l'é che sti damm 
Pienn de Spiritu Sant e de Signor 
G'han anca ona pretesa de salamm; 
Cioè che i sò inquilin che gh’è in la cà 
Trotten debass an lor 
A senti el stortacoll a bagolà; 
E quindi a god — puttost a bon mercaa — 
L’incert scialos del predicott pagaa. 
E se gh’è dent di mu), 
Di zuruch ti e mur 
Che no veur profittà de sta cuccagna, 

A Pasqua o a sant Michee, mi sont sicur, 
Ghe riva el tibi de fà sù i bauj. 


Coss’en disii, i mee gent? Ve par almen 
Che dopo sti vott ann de libertaa 
Quanto a progress abbiem faa su del fen, 
E che quaicossa gh’abbiem guadagnaa ? 


Ah! la santa bottega 
Coi sò lanfann, coi stori 
Di anim che brusatta al Purgatori, 
De quij che gh’è a l'Inferno a sagrinà, 
De quij che fà baldoria in Paradis, 
L'ha pientaa di radis 
Che l’è difficil de podéè streppà. 


Anzi mi ghe l’hoo sù con l’Allighieri 
Che cont el sò talent d’ambrosian 
L’ha tiraa a meu] tult el gener uman 
A cred sti ball e a ciapòttaj) sul seri. 





LA COMETTA 


DEL TREDES DE GIUGN DEL 1856 
CCII 


PISISTI 


La Cometta del tredes de Giugn 


CGA 
VISION. 


« Che sogn, che sogn d’Egitt! che sogn del Lella! 
« Vision, vision real, patenta e vera. 
« S'è faa dent in del ciel ona scorlera 
« E hoo vist on bott sta poca bagattella. 
Porta. 


De già che magatton, strii e sabett 
Fan on spuell, a ris’c de trass in quart, 
Parland della regina di comett 
Che ha tolt de mira el mond; metti de part 
I mè trusc e i mè racoj ancami, 
Per giugattà su sta borlanda chi. 


Come l’ha mai de vess! Stand al profetta, 
Se in del bolgiott di vintiduu milion 
De mumer tucc balord, gh’emm la disdetta. 
De pescà foeura l’unich numer bon, 
Vedem in d’on èsuss sto pover mond 
A andà per aria tutt de scima in fond, 


Bisogna cred che {tucc nun peccador 
N’abbiem faa vuna on momentin ben grossa. 
Che se siem compromess tropp col Signor, 
S'el se decid, tant bon, a fà sta cossa. 
L’è on pezz ch’el fava mostra de nient 
Sui tanti baronad che fà la gent; 


E l'aveva promiss lu come lu. 
Dopo el diluvi, malcontent, pentii, 
Che de sti bòzzer n’avarav faa pu; 
Ma nun l’emm d’avè mò tanto stuffii, 
Coll’impipassen tucc fòdraa de tolla, 
Al segn de fall mancà fin de parolla? 


L’è che stand al profetta per sta volta 
El g'ha nanch voeuja de salvà on Noé, 
El. veur dagh ona bona girivolta. 

Mi, curios, vorev domà vedé 
(Minga per l’egoismo de vanzà) 
Coi pitt per ari che figura el fà. 


« Ma per s’caggià pussee, per mett pu ombria, » 
Come diseva giust ona veggetta, 
« Se dà peu anch la maladetta arlia 
« Che sto brutto besasc d’ona Cometta 
«< Podend benissim capità in del sedes, 
« La và mò giusta a cattà foeura el tredes. 

« E peu se sto Signor l’è malcontent, 
« Ghe vedi minga la necessitaa 
« De bòrlà adoss cont on spettasciament 
« In general; chè quant a cert peccaa 
« Mì per esempi (la sgariss la veggia) 
« Lè onpòde ann che ghò dà on pè inlaseggia. 


« Mi del Signor g’hoo tanta opinion 
« Ch’el veeubbia scerni el gran de la greme- 
« Dà ona sperlada, pescà foeura i bon, (gna : 
« Marcà i birboni e spettasciagh la tegna. 
« Quant a mì cosse cerchi finalment ? 
« De voltà via a mé lecc quiettament. 


« Minga che me rincressa de mori, 
« G'hoo tant de geppa che me basa el nas, 
« E forsì forsi hoo de sballà anca mì: 
« L’è quell gener de mort che me despias. 
« Figurass! Tutt a on bott vess spettasciada! 
« Ma se pò dà ona mort pu desgarbada! 


« D'altronde fin adess s’è minga vist, 
« Né mai sentuu che sia vegnuu al mond, 
« Come han ditt 1 profetta, l’Antecrist : 
« El gran sergent forer del finimond; 
« Ch’el dev vegni (come mi stenti a cred) 
. « A tentà i omen con la falsa fed. 


de Mi 


« E peu se sà che per lo men sett ann 
« Prima che vegna el di del bulardee, 
« Emm de vess steril tucc donn e tosann: 
« Me parche in quanta quest vaghem indree; 
« Ai mee temp s'è mai vist la furugada 
« Cheinsto progress se po marcà ingiornada. 


« Prodega de regaj mader Natura, 
« Vardee come la truscia coi sartinn! 
« Oltre ai legittim, quanti sfros madura. 
« Sott all’ombria della crinolinn! 
«.E in fin guardemm santa Caterinetta 
« À quanti anonim la ghe dà de tetta. » 


Sti baàgol je diseva l’alter di, 
Dopo leggiuu l’avis de la Cometta, 
Ona veggiana (e l’hoo sentida mi) 
Cont on alter scorpion d’ona veggetta. 
(De solit qui già mezz in sepoltura 
Hin anca qui) che g’ha pussee para). 


Ma quand s’hin n° accorgiuu che poch lontan 
Mi godeva quiett sti sò reson, 
Fasend coi man in saccoccia l’indian,— 
In brusa de dà foeura in d’on s’cioppon: 
M'han daa on’oggiada de falchett, de stria, 
M'han traa adree duu zarach e hin voltaa via. 

Eppur cosse vorii? Per quant giavan 
Battezzass quell avis impastaa foeura 
Su tucc i cantonad del nost Milan: 
Per quant fussen scimbiad de veggia scoeura 
Tucc i meditazion, tucc i bambann 
Che diseven sti dò vecc carampann ; 


Con tutt quell fior de stomegh che g’hoo mi 
Sueffaa a bonora a mastegà ben ben 
Inanz de mandà giò e digerì; 

Quella còva segnada in archbalen, 
Quell avis, qui penser de quella stria, 
Sont mai staa in cas de desmòrbami via. 


Tant che alla sira penna sott ai débbi, 
Dopo goduu on giornal puttost sabetta, 
(El pussee svelt a regalamm el còbbi) 
Hoo faa subet on sogn su la Cometta. 

El sogn l’è brutt, ma a chi le voeur senti, 
Gh'el cunti proppi tal e qual: l’è chi. 


Me pariva che fussem già rivaa 
A sto tredes de giugn; tutta la gent 
Spantegada balòrda per cittaa 
L’andava in sù e in giò cont el spavent 
Picciuraa sul muson lungh, malinconich, 
Come se ved sott al pattell di monich. 

L’eva on’ora de di, ma el pover Sò 
Ingarbiaa in d’on nivol de velù 
El pioveva per terra on cert s’ciarò. 
Come quell che se ved quand che ven. sù 
On temporal. Dent per dent i lusnad 
Serpentaven la lùs per i contrad. 


Se vedeva a andà in veeulta de la gent 
Saltaa foeura de terra comè i fong; 
Facc neuv e smort, ma direv squas content 
De scorlì giò la muffa di pagn vong; 
(Me pariva che fussen debitor 
Che quand gh’è on sara-sara en vanzen lor). 


Se vedeva a trà attorna la pattonna 
Sù e giò per i contrad i cappuccin, 
Cont in man el crocifiss e la coronna, 
Tant per strengegh al prossim el sesin: 
E confortall a toeuss sto compliment 
In pas cont el Signor (san March!) content. 


Se vedeva a andà attorno i covinoni, 
S'caggiaa de la gran fiffa de mori, . 
A bettegà orazion a sant Antoni 
Perchè el fass on miracol al sò di: .. 
Che in del mis-masc el ghe salvass laJpell 
Come fussen fradej del sò porscell. 


cia 

Quij che trava sott sora tutt Milan, 
Mes’ciaa su tucc insemma e bej e brutt, 
Eren i donn, solit a fà baccan, 
Con sgar d’inferno e col trà soch per tutt. 
Né gh’è minga de fassen tropp stupor, 
Chi je faa pussee gross se sà ch’hin lor. 


Ma guardee quand se dis! Mi gironzava 
In mezz a tucc sti musi de pancott 
Senza on penser al mond che me s’caggiava, 
Come se mi gh’entrass on bell nagott; 
In mezz a tanta fòffa sera senza.... 
Cosse voeur di la pas della coscienza! 


Domà che vedi tucc sti turlurù, 
Che :prima se còppaven del gran cor, 
A fermass tutt a on bott e guardà in sù. 
Me fermi anmi a dòggià ‘come fan lor.... 
E vedi in scima al Domm on nivol ross 
Che in d’on moment el quatta via tuttcoss. 


« Ghe semm! » hoo ditt allora in tra de mi, 
« A momenti succed la sconquassada ; 
« El segn l'è pu che ciar: bisogna di , 
« Che per salvalla dalla gran fertada 
« El Signor l’ha mandaa a teu la Madonna 
« Per no guastagh la s’cuffiia e la coronna. » 


ce 


Defatt de li on moment vedi a andà sù 


El nivol ross asvelt comè on balon, 
El Domm l'è mòcc, madama la gh’è pù. 
A ia lontana intant barbotta el tron, 
Sguizza lusnad, s’cioppa sajett, sotterra 
Comencia i vent a rebuttass in guerra. 


Ciocca i campann scòrlii sui campanin 
Cont ‘on son de lament, tremen i cà 
Deroccand giò di tecc còopp e camin. 
Anca sul Domm se ved a bicoccà 
Insemma i cupol toppicandes dent, 
Compagn d’ona gabbada ai bòff del vent. 


Borlona per el ciel di nivolon 

Negher al segn de vedè pu nagott; 

Se sbassa in quella el gran padilion 
.Ch’el par ch’el vaeeubbia soffegann de sott. 
E la gent sbalordida, spaventada 

La se spettascia insemma per la strada. 


Tutt a on Dott sora al ciel se forma on baucc 
Che lassa vedé on sfond zener e giald; 
A guardagh dent se sent a brusà i cuce 
De tant che sto lusor el cascia cald. 

I poch stell spantegaa tutt giald e negher 
Dan de capì che gh’è nagott d’allegher. 


sa 


Intanta a man sinistra del scarpon, 
Come scarliga in mar on bastiment, 
Ven foeura con la. piega d’on scorpion 
La gran Cometta, che placidament 
La fa giugà la cova per el cieiì, 
Compagn d’on gatt danaa che rizza el pel. 


A ogni scorlida in sbiess che la ghe dà 
Se senten tucc a rescià la pell, 
Deventa scur compagn d’on moment fà, 
Perchè s’hin tiraa appòs anca i poch stell: 
E fina el Sò, penna rivada lee, 
L’à pientaa el mull, l’à voltaa el carr indree. 


Donna e padronna lee, de li on bell poo 
La fà trii gir in roeuda a bicochin, 
E peu fermada la dòbbiega el coo, 
E lumand el pomm-pomm del bell mondin, 
La sà nanch lee se l’abbia de salvall, 
O dagh el colp de grazia e revoltall. 


Mi che sera fermaa lì a remiralla 
A bocca averta, senza tirà el fiaa, 
Diseva dent de mi: « Che brutta cialla! 
« Quanti smorfi deppu che l’ha già faa 
« Per tegninn su la corda... andemm, allon! 
« 0 fa el t0 vers, o foeura di mincion! » 


_ 80 — 


S'cioppa in quella su in alt on frecasseri 
De tron, de terremott e de sajett; 
L’aria pregna de sgar, de piangisteri, 
.L’è traversada da lusnad, comell; 
Se volta el monda on gi@eugh de quella sciora, 
Mì, per combinazion, resti dessora. 


Restaa dessora, de per mi, tarluch, 
Guardava attorna loch comé ‘on somar ; 
I gamb me s’ hin slungaa milla trabuch, 
Tant che in d’on pass mi traversava on mar. 
HÒ vist nient men che i quatter fes del mond, 
E, garantissi, l’hoo trovaa rotond. 


Ma el sentimm sol solett sora alla s’cenna 
D’on mond già sconquassaa e voltaa via, 
A di la veritaa, l’era ona scenna 
Che me metteva tropp malinconia; 
Almanch Adamm, segond che cunten sù, 
L’è staa minga tant temp lu de per lu. 


E peu se sà chel noster papà grand 
Oltre al vegh la miee, vegh de mangià, 
El gh’era tucc i besti ai sò comand: 
E fina el pomm, ch'el s'è dattaa a saggià! 
(Nol voreva già viv de sentiment, 
Compagn de mì, s’el gh’avess vuu nient!) 





_ 841 


E peu el gh’aveva, se sà ben, tuttcoss 
Che ghe faseva bonna compagnia, 
E Vera minga el mond on sott e doss 
De tucc quant i element in anarchia. 
Se no gh’era on ripiegh, sera lì li 
Per suicidamm, vel giuri, de per mi. 


Sto ripiegh peu l’è staa ona gran sonada 
Al campanin de l’unich antiport 
Della mia stanzetta mobiliada. 
Sbalzi in setton e me dessedi smort, 
Tutt strabuffaa, come se fuss staa adree 
A insognamm (scusee donn) de teu miee. 


0 


EL POGGIORON DE CA BUSCA 


al pònt de Porta Renza 
(1868) 


OCANVINIIISIAIO 


Sto lingheron massizz 
Che in tucc i temp l’ha semper faa pastizz 
E cazzoula de gent d’ogni color : 
Che l’è staa on caldaron 
Ch’ha ciappaa dent all’orba e a mesturon 
Re, Loeughtenent, Consoj, Imperator, 
Di nobilott spientaa, 
E cavalier del dent a bon mercaa, 
Pret, canonech, artista, 
Impiegaa, capp d’ offizzi e giornalista, 
Anca, diremm, giovedì grass passaa 
L’era pien press a poch 
De fior de nobiltaa, 


ica 


E di solit rodon ch’ha pientaa el ciod 
In dove gh’ è de god, 
O de passà per sciori, essend in toch. 


Gh’era là on Dell Delfin 
Cont on angel custodi de gran ton, 
Con la bella mammin 
E cont el papparin. 
Se vedeva a scimà sora de lucc 
Ona sciorinna grassa, 
Cont el sussiego d’ona nobilassa ; 
E peu on veggett grazios 
Cont on bochin mostos, 
Ch’ el te gh’ aveva in ordin la facciada 
Comè vun con la barba appena fada. 


Ma ghe fava contrast on lanternon 
(Che l’è el rè di volpon) 
Regalaa de natura 
D’on bell nas spettasciaa che fà pagura, 
Con duu barbis de gatt 
Che ghe ranscen on muso de Croatt. 


Poch distant de monsu 
Cont el stomech piegaa sul EREGREI 
Gh’era trè tosanett, 
Ch'hin i sorej maggior 


Ria 


De qui ses orfanell che duu ann fà 

Han traa per aria tutt quell bulardec 

E han faa parlà Milan tant che sia assee, 
Per quell tir traditor 

Che g'ha giugaa la sura Rizzolon 
Contessa di erborinn, che adess l’è a Comm, 
Come v° hoo giamò ditt in l’ alter tomm, 
A fà passaa el ghignon 

Col god el stemma Busca sul porton. 


Pòndaa ai alter finester foeura via. 
Gh’ era el rosc della gent come se sia : 
Servitor, maggiordomm, camerlecaj, 
Pront a portà i bassil inanz indree 
A seconda di regol del mestee. 

Quist no vedeven l’ora che andass via 
Tutta la nobiltaa, la mercanzia 

D’alto bordo, per corr sul poggioron 
A mett foeura el muson, 

E passà peu anca lor per gent de ton. 


El sur marches che l’era tutt in truscia 
A fà i onor de cà, 
El correva de gust de chì e de là: 
E el perdeva bavuscia 
In del fà cera e fà el grazios con tucc, 
E in del ricev di scapellad a mucc. 

Sto marches ch’el g’ha el don particolar, 
Fors per el sò dinar, 
De vegh, per dinci! cont i cave) gris 
Negher anmò i barbis; 
Se vedeva che l’ era contenton 
De presentagh a tucc qui tosanett 
Che cont el sò bon coeur 
L’ha salvaa, se Dio voeur! 
Dal tir che g’'ha giugaa la Rizzolon. 


Ma quell che fava schivi, in veritaa! 
L’era a vedè on grisostom d’on sur Conte, 
Quell dalle braghe onte, 

On sbroffon d’on spientaa 

Pien de fumm senza rost ch’el sur marches 
El g’ha de spess sui spes, 

E in campagna e in cittaa semper ai cost. 


L’è on platton tutta cova, 
L’ è vun che per refass 
Del gran mangià de magher in cà sova, 
A ris’ c squasi de trassi giò de canchen 
EI paccia a dò ganass 
Quand l’è in cà Busca a bazzolà de grass. 


Eppur n’ha minga assee 
De sceud la famm sul post: 

Golos pesc d’on ficeu 
In presenza de tucc li sul poggieu 
L’insaccava la scorta in del sortò, 
L’impieniva i carneri del paltò. 


Ma siccome el marches l’è on gran smorbion, 
El god tutt a vedé sto covinon 
. A mòlà mai el mazz all’occasion. 


CODACALMLO 
al poggioron de cà Busca 


COTDI 


In l’ultima rivista, 
Cioè in quella famosa illustrazion 
Ch’hoo faa alla bonna sabet grass passaa 
— Gratis e bon mercaa — 
De tucc i concorrent al poggioron 
Del sur Busca Marches, 
Vun di primm estimaa che gh’ è in paes, 
Mi ve confessi d’avéè faa ona svista, 
E quindi ona gran trista, 
Coll’ avè lassaa indree 
Primm de tutt el famoso giardinee, 
Factotum, confident, mennatorron, 
E peu dopo ona dama de gran ton 
Pienna de fumm, de tegna, 
Desmentegada in sbagli in la rassegna. 


Qi 

L’è sta dama on boccon de vedovinna, 
On de mezz in tra el granda e el piscininna, 
L’è puttost inquartada, 
E attorno l’è vestida de parada: 
L’ha de vess stada bella, 
Adess però la g'ha on faccioeu de sprella; 
E quest le sà anca lee, sont persuas, 
Perchè a spass la g’ha el vell semper sul nas. 


Lee peu l’è donna neutra, 
Cioè né l’è né nobil, né plebea: 
Sibben che quand la mett i quart in brumm 
(Cossa però che ghe succed de rar, 
Perchè el sò pelter el gh’è tant de car) 
Per dà risalt al fumm, 
La vestiss el-ruee con la livrea, 
Che l’è peu ona pelanda d’on sortò 
Tutt spelaa, lungh e largh e ròcocò. 


‘ Lee la god on gran credit in Milan 
Per fà .ballà polit su la tastera 

Tucc i des dit di man, 

E per fà lavorà con poca spesa 

— Ma con tanta pretesa — © 
Tucc i operari che ghe bòrla sott: 
Perché lee, vada todos, 
La tetta denter a fà su bolgiott. 

L’è padronna de cà: 
Ma giust per la golascia che la g’ha 
De fà pagà tutt car, 
Ghe capita de spess el compliment 
De vegh li veuj on quai appartament, 
E de vegh peu la scorta | 
Di cartej che fà el valzer su la porta. 


‘ Quest chì l’è anmò nagott: 

Gh’emm libertaa de stampa e de commercio, 
Donca anca lee, sto noster car ciapott, 

La g'ha el diritt de fà pagà el fatt sò 
Pussee car che la pò; 

E impieni el sò borsin 

Minga a uso forlinna, 

Per nò mettes a ris’c d’andà in berlinna, 
Mà con nobile usura in guant canin. 


Quell che romp la zuccoria 
L'è quella brutta storia 
De vorè dass el plech, el ton, l’eclatt 
De tegni el ragionatt, 
E peu dopo fà sforz strasordinari 
Per no dagh l’onorari; 
Inventà di rampin, bosij, lanfann, 
Menall a spass di ann, 
E fass paccià danee, 


0 

Dai avocatt bròbrò, dai facendee, 

Per negagh, per Dio santo! a ori poer diavol 
Quell salari s’cannaa 

Ch’el s'è già guadagnaa 

Settaa tutt l’ann col stomegh contr’al tavol. 


Disimm mò adess: quest chi l’è minga ele cag 
De mettegh dent el nas 
Appunto con la stampa e coi giorna) : 
E mett on poo in vedrinna 
Sta scirpiaria della vedovinna, 
Tanto pu che se sà 
Che l’è ona sciora e che la pò pagà? 





YI 2O° DI SOMBBRI 


A. proposit de tanti Sonett e de tanti 
pércarij, che stampaven certi lecca- 
zampa todesconi, in occasion della fa- 
mosa visita de Gecco-Beppo chì a Mi- 
lan in vun di tanti ann de disgrazia. 


(4856) 

De già che sto brusor de fà sonitt 

El scalda i orecc a ogni fedel mincion 

Anca foeura de mes, g'hoo anmi el petitt 

De buttann giò on quai vun insci a taston. 
L’è vera che mi sont on poer cisquitt 

In confronta de certi talenton, 

Che dent per dent vegnen a fà i galitt 
Al publich, e a fall rid de compassion. 
Signor che sii tant bon! Juttee ona man 

A spettasciaj.... e a perdonagh el mal 

Che fan a tucc con qui sò vers de can. 
Già adess hin lor che g’han la privativa, 

Anca ch’el sia già sbertii el Natal, 

De ròmpev la zuccoria con la piva. 

AI OPERARI DE MILAN 


per fagh spiret a casciass dent 
in l’Associazion General di Mutuo Soccorso 


(1860) 








i ° 
Operari, coracc! L’ è el moment bon 


De garantiv quajcoss de trà in castell 
Per quand fussev malaa e senza on ghell, 
O su per su, strasciaa, senza padron. 


Sparmii de god on franch in del brugnon, 
Dém a trà che ve parli de fradell;. - 
I cittaa piemontes noster sorell 
L’è ajbella che g’ han. sti associazion. 


Ma nun fintant che gh’è staa chì i Patan 
Nemis, gelos de tucc sti novitaa, 
Emm mai poduu juttass col dass de man. 


Ona man lava l’altra: ecco el penser, . 
El gran busiles de sti societaa; 
Provee, che vegnarii del mé parer. 


ce 


LA MULLA DEL PAPPA 
(1860) 








El mè corrispondent el manda a di 
Che sta bestia la mangia pu nagoltt; 
Ghe fan lucc i finezz, ma l’è trii di 
Che la sospira come on maàntes rott. 


Chi dis che la pò minga digeri 
El penser di peruch del quarantott, 
Quand el sò méter l’ha pientada li 
Ris'c e pericol de teu su di bott. 


Chi dis che la và pu né inanz, nè indree, 
Immagonada de vedé el padron 
.Gnuch e testard anmò pussee de lee. 


Chi dis che la sospetta sora al Pappa 
Che alla sordina col sò fà cojono 
Nol faga sù el fagott e ch’el ghe scappa. 

Fors la sarà ona lappa, 


_ 9V_ 
Se dis però che l’abbia faa on memorial 


Broeud ristrett, piangiorent, sentimental * 
Al Goyon general, 


Cantandegh ciar de tegni ben de pista 
‘ El Pappa che nol scappa a l’improvvista, 
Domà cont el secrista. 


Perchè chi g’'ha diritt de andagh adree 
Pussee di cardinaj, l’è giusta lee; 
Che in mezz a sti cuntee 


Se lu nol ghe dà el rugh a quell’usel] 
De cattiv auguri, angiol rubell, 
Fachtotum Antonell, 


Lee la pò minga manovrà el padron 
Per fagh fà finalment quaicoss de bon 
Segond i soeu intenzion. 


Che già se Pio Nono el fa spazzetta 
E] và in del Rè Bombin anmò a Gajetta 
Per tornà a fà vendetta; 


— Oppur per fà ancamò ona gran scappada, 
Dopo d’avè tolt su. ona quai pestada, — 
Con la famosa armada. 

Che lee già italianonna come l'è, 
Nemisa di Tòdesch, la voeur vedé 
De converti el sò Ré 


A dass in brasc al partii liberal, 
A dagh ona pesciada al temporal, 
E tegni el spiritual ; 


Che ghe l’ha ditt tanc voeeult; ma lu zuccolt. 
Fogaa de fà la pappa ai Sazerdott, 
El veeur capi nagott. 


In fin la dis che se le pò voltà, 
Con la prima occasion che vegnarà 
La fà cunt de juttà 


A bòzzarà i Patan, ma com'’i fò, 
In d’on cas de bisogn fermand el Sb... 
Che la cojonna nò. 


Se peu el voeur minga toccà su la man 
Ai SISI Piemontes, bon italian, 
‘E el stà cont i Patan: 


Lee per la prima la ghe dà on pianton, 
La mangia pu, la creppa de passion, 
Scomunicand el Pappa sò padron. 


— 100 — 


A CERTI FORESTEE 


che vegnen chì de nun 
a fà 1 preuv di seu invenzion.... sballaa 


Deémegh on taj, pajasc de forestee, 
Con sto tegninn per tanti tòlipan; 
Ch’abbiem semper de vess fior de giavan 
De bev sù i vost bambann, de dav danee! 
N’avii fors tolt per asen de mestee 
De fà la pappa a tucc i ciarlatan? 
Cossa credii ch’el sia sto Milan, 
La barca di cojon? Ghe n’emm assee. 


Sì signor! n’emm assee nun Milanes 
De servi de provin per ogni asnada, 
Semper cont el recioch de dann e spes. 


Ma se g’han di scopert de fass onor. 
In cà sova, se l’è sta pajasciada 
De servinn prima nun? Che i preuven lor. 

. DON MARGOTT 
scarligaa a Milan in del 1859 


G'hoo ona notizia fresca de cuntà! 
Savii chi gh’è a Milan? Induvinee ; 
Per no fav romp el coo la sbatti là: 
E rivaa don Margott, quell bell belee. 


L’ha dervii dò bottegh: voeuna ghe l’ha 
In contrada, me par, di Profumee; 
L'altra press a F. P. quell che stà 
Sul Mont Napoleon, o lì adree. 


Han traa insemma ona bella cottaria 
Per mett dent el covin in di elezion, 
Per juttà coi Todesch la Secristia. 


- Ma la ghe andarà busa, sanguanon! 
El gh’è el remeili per sta mercanzia: 
Ona bonna fregada de firon. 

ON PEDOCCA NUMER VUN 


Tutta tolla, tòodesch, spientaa, birbon, 
Pien de scirott de podè nanch voltass, 
Passeggia per Turin e fa smargiass 
On certo abaa G..., rè di porcon. 


Sto fior de zuccher, sto liberalon 
El và attorna squadrand de alt in bass, 
El ciocca pussee anmò che nè Rattass, 
E el cascien minga feeura di mincion. 


El gha avuu d’ogni sort de brugn al cuu 
Per pastizz con sochett e con comaa, 
Per milla credit de baron fe o foo. 


Nedrugaa via finna de Vienna 
Dal sur Manchester, figarev che abaa, 
E che pedinna che compar in scenna. 

Per no tegnill de pista, — 
Sarav. l’unega mèttel capp de lista 
Per on post, chi sa mai! de Catechista. 
Po dass che sto animal, 
Subet che adess el fà de liberal, 
No l’abbia d’insegnà fior de moral. 
E fà di bej servizzi, 
Mi però, mazzuccon, g’'hoo sto caprizzi ; 
Ch’el 16ff el cambia el pél, ma minga el vizzi. 
COOI 


‘ VETERINARIA NCEUVA 
Gh’era l’altrer in piazza di Mercant 
Duu zeppasc de fittavoj alla bonna 
Tutt alter che ignorant, 
Che se sfogaven proppi alla carlonna 
A diss su i sò fastidi e i sò dolor | 
E peu i rimedi — senza spend on bor. 
Vun di duu el salta sù: 
Te seet, Gervas, che g’hoo la Mascarina 
Quella tal cavallinna 
Che la m’è andada in toch, 
Che la sona de crepp minga de poch, 
E che la mangia pu? — 
— Te seet se t’ee de fà? 
Mandela in Municipi... 
— Rispond quell’ alter — la se juttarà.... 


é 

ON LUSC GIÀ INREDAA 
(1860) 








On alter abadin bell de cattà | 
Del gèner de quell là dessoravia, 
A furia d’incensà, secca, truscià 
L’è segretari già installaa a.... 


L’è peu quell tal R.... che tanti ann fà 
L’ha pientaa giò in Milan a bagnmaria 
On colleg de baga]; ma i sur papà | 
Han magnaa el temp d’éss capitaa in la stria. 


Han capii che i lezion ch’el dava lu 
Ghe mandaven a cà di balandran, 
Di Roden stortacoj degn de monsù. 


E, dopo tanc reclamm sora reclamm, 
L'imperial governo di Patan 
El g’ha daa el rugh a sto pretin baltramm. 
Ma adess i nost giavan 


I 
. 

De mennapòlt han boccaa subet l’amm. 
Sont persuas che lor g'han domandaa 
Se in tutt el temp passaa 


L'ha servii i primm padron con fedeltaa : 
E d’or innanz se lu l’era dispost, 
Per guadagnass el post, 


A fà on walzer compagn del mennarost. 
Avend promiss, naturalment, de sì 
(Come farev anmì 


Se me trovass in de sto cas che chi) 
A dispett di rapport de tucc i uffizzi, 
S'hin tegnuu sto pendizzi. 


Han tiraa sui robb vece tant de croson, 
Dandegh, col post, al. noster collaron 
Indulgenza plenaria e assoluzion. 

EL MÈ RITRATT DE MI 
in del 1857 


De statura mezzana, tracagnott, 
Largh de spall, svelt de corp, e ben pientaa, 
Negher barba e cavej, malsabadaa 
Dai guerr e dai vareul del quarantott. 


(ucc negher, piscinitt, on poo rabott, 
Che se n’impippen de lorgnett, de oggiaa, 
In mezz a duu magnifich carimaa ; 
Ma mi no ghe n’impodi on bell nagott. 


‘ Coi mee trent’ann sonaa, ma quattaa giò 
Da on color de robust, de vivadio, 
Che a tutta prima me se stimen nò. 


Cont ona cera minga de titola, 
Fidegh san, furios, col don di Dio 
D’on fà de me n’impippi che consola. 

ON PAPÀ 
in occasion del matrimoni 
del sò unich ficu 


Là! l’è rivaa sto benedetto di! 
Oh che bella giornada che l’è incoeu 
Per on pover papà come sont mì, 
Che ghe veeur tanto ben al sò ficeu! 


Sent, Giovannin, adess che te gh’ee chi 
A toa disposizion la toa Ceccheu, 
Fatt vedé on bullo degn de mi e de ti: 
Denter de st'ann mi yuj vedé fieu. 


Perchè .l’è inutil fà di zerimoni, | 
Va ben la stima, l’affezion, tutt coss; 
Ma quist hin el ligamm del matrimoni. 


Perchè quand gh’avarii on quai bel rattin 
Viv e fòlett che ve giugatta in scoss, 
El sarà el fil elettrich del basin 

Tra el papà e la mammin. 

E mi con tanti carnevaa sui spall 
Faroo de papà grand cont el basall, 
| Lodall e carezzall. 


Già mi no vedi l'ora in conclusion 
Che de avegh anca sta consolazion ; 
Ecco la mia passion! 


Speri che salta foeura on berichin 
Allegher, matt compagn del Giovannin, 
Car e grazios comè la soa mammin. 


Cont sta speranza che me mett legria, 
Bevèmen on biccer in cottaria, 
Ma de quell della staffa ; e così sia!. 


Sbraggiand: Evviva i spos, viva i fieu! 
Viva la mamma, viva la Cecchou; 
Evviva el dì d’inceeu 


Che passaa con sta cara compagnia 
L'è forsi el pussee bell'in vita mia. 

SPARAD DEL PREVOST 
de sant Angiol 
(1860) 





El Don Bassan Dedé, quell bell belee, 
Quand l’ha leggiuu la soa biografia ; 
Ma che stampen, che spenden di danee, 
(L'ha ditt fregand i sciamp per allegria); 


Mi me la godi invece a fà el imestee 
At spall di bùsser de la secristia, 
E se g'hè on quaj pretin che me da indree, 
El giusti per ® fest, ghe foo la spia. 


De fatt l’ha faa sospend trii Cogitor 
Che s’eren miss a tirà su dinar 
Per i fusij de Garibald.... ehe orror! 


Ma el poer Vescov dopo faa el maron 
De dagh a trà ai conse] de sto somar, 
L’ha mudaa vella e el g*ha mòlaa el perdon. 
El Dedè, bargniffon, 

Sbuffand, sbattend i corni comè on tor, 
El raggiava a sto Vescov protettor: 
O via mì, 0 via lor! 


Ma el Vescov l’ha pondaa la s’cenna al mur, 
E, sia ringraziaa el Signor! l’ha tegnuu dur, 
Proppi zuruch ti e mur. . 


Sto sur Prevost el g’ha avuu pari a sbatt 
E a protestà, ma n’ha cavaa on bell piatt: 
L’è staa trattaa de matt. 


Però el dis ch'el veeur scriv al Santo Padro, 
Infornarlo de tutto e farghe il quadro 
D’un fatto così ladro. 


E mi, per div el coeur, capissi on cavol!... 
Perchè han miss a sant Angiol sto Diavol? 


Come capissi nò perchè el paés 
A ris’ c magari de teull giò di spes, 
El sia mai bon de dagh ona pestada, 
Rispettandegh però la ceregada. 


COVI 

NOTIZIA IMPORTANTISSIMA 
(1860) 





In del Teater Ré, quell de Turin, 
Credi in seconda fila o li adree, 
L’è già on poo ch’han dervii el sò botteghin, 
El Duca S.... lòschin con soa miee. 


El mari, con quell fa de busseree, 
Dopo avè miss a tecc el sò bambin, 
De stortacoll el se dondona indree, 
Per ced el post al ròcol di covin. 


E li ghe fiocca dent la furugada 
De tucc i leccazampa e di pilatt, 
Per incensà la còbbia fortunada. 


Quand gh’era chi i Todesch, b........ 
De portà i verz fin là gh’era sù el gatt: 
Adess se réfen anch del temp perduu. 
E sì che hin peu qui duu 


— 112 — 
Che l’è già ajbella che g’han Dbrutt el cuu; 


E, tant per streng i gròpp, diroo domà 
Che strasc de cinqu’ann fà 


Chi ha miss giò tant stuaa per fagh onor 
All’ex noster Cechin Imperator 
Hin staa mò giusta lor. 


GPhan daa ona checca a tucc i sò paisan, 
Per dagh la leva e fai crodà a Milan 
A raggia foeura Evviva e batt i man: 


E per el patriottismo de sta checca 
Treuven anmò i giavan là giò alla Mecca 
Che je .incensa, je sbrodola e -je lecca. 


j 

SUL MONUMENT 
a Carlo Porta 


L’altra mattina in lett mi sera adree* 
A feni foeura l’ultem visorin, 
Quand tutt a on bott me vedi li de pee 
El nost Porta, papà di. Meneghin. 


Mi resti li confùs coméè on badec, 
Ma peu me jutti e disi: « Sur Carlin, 
Coss’ el comanda? » - « Adess te sentiree » - 
El me rispond — « stà attent on momentin. 


« Digh insci al Municipi de Milan 
.« Che vuj nò chel me espona el mé faccion 
« In de quell sit ch’han destinaa i Patan. 


« Digh che mi no vuj vegh obbligazion 
« Cont sta razza de gent degn de galera, 
« In cas divers mi g'hoo pussee passion 
« De stà in del mè canton, 
8 

« Cioè in la niccia che gh’aveva a Brera. 
« Perchè sont persuàs che in di Giardin 
« L’è poch el publich che me farav cera. 
« Vedarev volontera 
Ch’el m’avess de tegni pussee vesin: 
« Per esempi là vers san Bernardin.... 
« In fin, per parlà ciar, 
« Digh che mi me sarav pussee de car 
« A stà in mezz al frecass di reud di car, 
° « In mezz al hulardee 
« De tutt la razz-paja del Verzee; 
« Perché l’è là dov’hoo imparaa el mestee, 
« Girand con la. scorbetta 
« À cercà i provision.... de dà la metta: 
« L’è là che mi sont deventaa poetta. 
« E già che voeuren rimpiazzà in quajcoss 
« La colonna che gh'era a séradoss, 
i « Senza deventà' ross, 
« Senza perd temp a cuntà sù i perchè, 
« Ghe disi franch che quell post là l’è mò. 
« E quand le veeur savé 
« Sont staa mi che g’ha daa la dondadina 
c A la colonna, a scur, alla sordina, 
« E giust quella mattina 
« Che trattaven de famm sto monument... 
« A ris’c de spettascià con tanta gent 
« Quell padelott d’on caffetee li arent. » 


R 

ON PARER DE GALANTOMM 
al Villamarsina 
Prefett de Milan 
(1858) 








El marches vicerè del nost Milan 
Che in materia de pret menatorron 
El s'era faa vedé puttost magnan, 
E ostinaa comè on mull — all’occasion : 
L’è giamò on pezz che l’è bòrlaa in di man 
D’on casciavid donnee, sfacciaa, platon, 
Ch’el g'ha la piega de fagh fà sottman 
Figur de ciribira e de mincion. 
Ma sur prefett tant fiero cont i strasc (1), 
Ch’el goda on freguin de st'’energia 
Col dagh el rugh a sto preton besase. 
Quand ghe ven per i pee sto ex segretari 
Di Loughtenent della Tòdescaria 
Ch’el ghe pònda di pè in del.... 


(1) Ciò in che si distinse il Prefetto Villamarina, fu nelle ri. 
petute ferme di stracci, sospetti di morbo. 

CONTRAFORT 
al parer che g'hoo daa dessoravia 
al prefett Villamarsina 


Già lu l’è tanto sgonfi di fatt sò 
Che domà a fagh galitt on momentin, 
El se regorda pu de vess quajò, 

El el se scalda adrittura i mezzanin. 


In sta manera ogni trè bott i dò 
Quell gran spigolador di Bescottin 
El ghe dà gambircul pussee ch’el pò 
Col magnetismo porch del collarin. 


Ah! s’el savess, el mè Prefett tandeuggia, 
Che strasc d’on Cagliostro el g’ha in di cost, 
Che bell belee, che razza d’ona... 


Là, ch’el me creda che sto strafusari 
Bagolon, camaleonte e mennarost 
No l’è degn che de pè in del....... 

ON ASEN 
toccaa sul viv 


L’altrer sul Cors on asen insolent 
Taccaa dedree al còrlett d’on carrettin, 
Assa brutta, ghe buj in del còppin 
De pientass in sul post de prepotent. 


Li se mòntona intorno tanta gent 

«A rid a creppa panscia adree a l’asnin: 
El villan stuff stravacca el carrettin 
Coi stangh in ari, per cargà el giument. 


Ma non signor! che l’asen el veeur nò; 
El ruzzen sù dò volt, e lu, odess! 
Dò volt in fila el se bérlona giò. 


Quand peu l’han ruzzaa sù la terza volta 
E chei ménej in mezz a on gran smargess 
G’han ditt: Giulaj! l’è deventaa de molta. 

Pover asen! A di la veritaa, 
A sto insult l’è restaa mortificaa, 
Pussee che se l’avessen bastonaa: 
E già bell e ligaa, 


Cont in spalla on tabar d’ultem modell, 
In mezz a qui ridad e a quell bòrdell, 
Quiett comè on agnell 


El s’è lassaa portà foeura di pee, 
Senza nanca degnass. de guardà indree 
Ai mammaluch che ghe rideva adree. 

DUU FRADEJ PRET 
direttor d’ on colleg de mas’ ciott 


asta 


Qui duu pret inscì faa, qui du rabolt 
Ch’han tiraa a moeuj la bella nevodina, 
Porconi! se Dio voeur hin in guardina, 
E là ghe fan i sfeeu) proppi sul biott. 

Interessada per. sti duu merlott — 

Gh’è in frega tutt la razza Bescoltina, 

Ghe la galoppa in gir sira e mattina 

Per juttà i stortacoj, ma femm nagott. 


Se t0ccass al monscior de Fama-guasta 
A fagh 1 pures, can no mangia can, 
Per schivà i scandòj le. soffega in' cuna. 


Ma hin in di ong del Criminal, e basta! 
N’han già faa tanti sti duu balandran, 
Finalment è rivaa el sò quart de luna. 

Quest l’è on ragg de fortuna! 


. 

El ved cosse la var, sur Conte Caccia,” 


La libertaa de stampa, e vegh la faccia 
1 Giornaj buff de dagh on poo la caccia? 


Già gh’è on proverbi vecc, ch’el se le goda, 
E ch’el me creda che l’è anmò de moda: 
Quand el pòm l’è madur boeugna ch’el croda. 

CCI 
RITRATT DEL LORD SPADA . 
emigraa dal Criminal a Paris 
(1860) 





Gh’è ona brutta figura de lifroch 

Che dòndona bell bell de scià e de là, 

Cont ona :2:s sforzada, cont on fà 

Ch’el te par squasi el dòdes de taroch. 
Lu el se ved de per tutt, sto car bacioch, 

Bell inglesin d’amor tutt de cattà, 

Lu el fà onnia possa tant per figurà, 

Ma l’ha bell pari a sbatt, l’è on lord in toch. 
Se sa che al sò taloni lu ’1] se ingegna 

A grattà quell ch’el pò; ma car Signor! 

Per quant el gratta lu l’è pien de tegna. 
El g'ha però i sò parafanga in pee, 

El vicol di piceucc : con tutt onor 

Le pò mett in vedrinna on peruchee. 

VISIT ALLA SORDINA 
del Grondona al Ballarin 
(1860) 


— TR 


L’Oblatt don Bias. Grondona poch di fà 
L’è scarligaa sott'acqua, appian pianin, 
Fina a Cantuu; forsi per incensà 
El famoso (Arcivescov?) Ballarin. 


E g'han ciappaa tant gust a bagolà, — 
Sti duu soci de cotta e de covin, * 
Che al di adree don Bias l’è tornaa là 
A god on disnarell col Bescottin. 


Coss’avarav pagaa, corpo de bio ! 
A senti anmi, scrusciaa in d’on quai canton, 
I bej discors di duu Serv: di Dio. 


Sont sicur ch’han parlaa di sò Zuccon, 
Del Papa, de l’indult, del bacalà, 
Del pover Caccia e del sò gran maron: 
Di Gés in del ballon. 

Và benissim tuttcoss; ma com’ el fà 
Sto Ballarin, che l’era on ballabiott, 
A scialalla inscì tant cont i disnà ? 

El me dà de pensà! 


Lu de famiglia l'è puttost pilatt.... 
Selari d’ Arcivescov gh’ è sù el gatt, 
Là el ne guadagna on piatt. 


Che ghe fuss el partii di Bescottin 
Che dent per dent ghe sgònfiass sù el borsin, 
Per puntellà el ciccin? 


La sarav grossa, sì, ma car Signor ! 
_ El semm giamò, gh’è pu de fass stupor, 
Quist hin i solit caritaa de lor. 


E sti porconi de reazionari — 
Fan mostra de scusà senza salari, 
Pienten el mull e tran el bast per ari; 


Perché alla fin g’han semper la risorsa 
Di don Roden che ghe impieniss la borsa. 


COSTI 

ONA COBBIA 
ducal, papal, spiritual 
(4856) 


e --—. 


Se ved de spess a gironzà in Milan 
Duu spositt proppi degn de penellà, 
Che se strusen attorno cont on fà 
Che paren duu sonaj, duu tananan. 


Van semper a brazzett inscì pian pian 
Atach, cusil, compagn de duu sòfà, 
Bérlonen a taston de chi e de là, 
Giald in faccia tutt duu com’el zafran. 


EI guarda l’omm su l’ass di fòrmaggitt, 
E el tira adree duu piffer inarcaa 
Che ghe intajen abass i duu pescitt; 


E ona gran cova che ghe sbatt dedree 
La liga i duu ciapott ben compagnaa 
Per marsciura, coll stort e per danee. 

EL FAMOSO CONT VERONES DE GASPARI 
che gh'era foeura ritrattaa sul Cors 
cont in man la penna e i occiaj per aria 


In del god el nost Cors duu o trii di fà 
M’imbatti in d’on impiaster d’on asnin, 
Chie. voltaa per el sbiess col carrettin 
El s’era incantaa via a rimirà. 


Intant che guardi el vedi a sbarattà 
Comod fina. ai orece el bell bochin, 
E come s°el cantass ‘el mattutin, 

El se sfoga a dagh denter a raggià. 


Me interessi a guardà per chi el sospira, 
E el vedi lì balord, magnetizzaa.... 
Capissi infin chi l’è ch’el me rimira. 


L’era on dagherrotip bell ch’el par viv, 
On sò fradell che in aria d’inspiraa 
El voeur fà cred che lu l’è bon de scriv., 

EL FAMOSO INGEGNEE RATT 
impiccaa in effigie sul Durin 
dal popolo sovrano 


Se tòpiccassev per combinazion 
In di pee d’on omett brutt, padelott, ‘ 
Tarchiaa, desbirolaa, giamò veggiott, 
Che và attorna col pass d’on ratt tappon; 


Col coo bass, cera scura, brutt muson, . 
Calamita spiegada de s’euffiott, 
Cont on cerin de Giuda Scariott 
Ch’al prim vedell se dis: quest l’è on birbon; 


Se ghe tòpichee dent, disi, per strada, 
Corrii subet de scorsa a lavav giò, 
Perchè el g’ha intormo on aria on’poo im.... 


EI g'ha ona cova longa tresent mia 
Quattada dalla socca del sòrtò, . 
Insemma a tutta l’altra porcaria. 

IMPIEGAA D'ALTO BORDO 
sballaa in Municipi 
vers la mitaa del Desember 1856 


Quand che se pensa proppi seriament 
Ai tracoj del Brovett in sti poch di, 
(A cunt di novitaa, di cambiament) 
Che fitt che foj, l’è robba de sgarri. 


L’ha mandaa a spass trii omen de talent, 
Tré crapponn de calibro, e peu bott. lì! 
Ma quell che ghe fa -tort principalment 
L’è quell d’avemm spazzettaa via anmi. 


Per schivà sto brutt s°giaff col sò brusor 
Vorevem dà la nostra dimission ; 
Semm. minga rivaa-a temp né mi né lor. 


Tocca alla storia a vendicà sto intort, 
(Già l'è el destin de tucc i talenton) 
Varen quajcoss, con còomod, quand hin mort. 


— 127 — 


NIVOI PER ARIA 
vers el 21 de Desember 1857 


Lé on sogn, o realtaa? L’è proppi vera, 
Sont in la banda che me jutti pù; © 
Se la và de sto pass sta primavera 
Quai asen creditor me fà mett sù. 


Hoo pari a sbatt, no gh’è né lee -né Iù, 
Me vedi a vegni incontra la peltrera, 
Con tutt el me n’impippi, al tu per tù, 
Sto sarra-sarra el me trà giò de cera. 


Adess comenci a cred che la boletta 
‘L’è la risorsa, el contrafort e el boll 
De sti spantega strasc de sti poétta. 


Strusava là de magher diurnista 
Copiand cunt e conzett, ma on stortacoll 
M'ha faa mett alla porta all’improvvista. 

UNICH CONFORT D'ON POETTA 
in mezz ai sò deslipp 


Car el mè car Signor, tra i tanc reson 
Che g’hoo de ringraziav, senza stracamm, 
(Oltfe a quella d’avemm conservaa bon, 
E d’avemm maj lassaa pati la famm), 


L’è che ogni volta che, poer bombason ! 
Sera in brusa lì lì per bòzzaramm, 
Me pondavev ai còst on quai sciatton 
A fa moneda falsa per salvamm. 


E n'hoo tolt su di brùs! ma on poo i parent, 
Che me picciuren per on gran demoni, 
On poo el vost ben, me j”han faa andà in nient. 


Donca l’è mé dover che ve ringrazia, 
Ché già per on poétta el matrimoni © 
EI sarav alla curta el colp de grazia. 

I TOSANN 
la pensen divers di mamminn 
(1856) 


ri — 





Però i tòsann, parland in general, 
Segond el sò bon gust eren dispost 
A beccass via a l’orba, a less o a rost, 
Anca a dispett di mamm, sto capital. 


Ma i mamm bargniff che g’han in zucca el sal, 
M’han vorsuu portà in spalla a mè malcost, 
Col fà guari i tosann a tucc i cost 
Da provisoria aberrazion mental (1). 


Adess me treuvi in posizion de di: 
Viva el talent de sti mamminn! Evviva!” 
Che per quell tant che g’hoo giuntaa peu mi, 


Sont: come quei che con lena affannata 
Uscito fuor del pelago alla riva, 
S: volge all’onda perigliosa.... e guata. 


(1) Parole d’ana certa mammina. 

ON MANZERLON 
che bòffa e che strabòffa 


Gh’è di volt che me bòrla per i pee 
On padelott d’on omm luster e grass, 
Rotond de tutt i part, denanz, dedree, 
Ch’el par on vassellett che vaga a spass. 


Duu barbisitt strincaa dal peruchee 
Marchen la bocca in mezz ai dò ganass, 
E metten lì on faccin de cervelee 
Ch’el fa peu a pugn col fumm de nobilass. 


I salsisson che porta attorno el venter 
. Fan on cert passinett equilibraa 
Coi busech e el conzett ch’el g'ha de denter. 


El bòffa, el bòffa comè on mantes rott, 
Sgonfi de tanti quart de nobiltaa, 
‘ Che senza crappa no la var nagott. 

AL SUR CONT 
della béccada de fen 


Car el mè car Contin, fumm senza rost, 
General di spiantaa, ré di sparon, 
Me piasarav savè per che reson 
Ti Garibaldi te ghe l’ee sui cròst. 


E minga sacc de lu, brutt menarost, 
Te seguitet a falla de Prandon, 
A dagh de l'assassin e del birbon 
Anca a qui taj che lu el g'haa avuu in di cost. 


Stà minga ben, ciccin!... De quell che vedi 
Ti te me paret smorbi... Semm intes! 
Sta pur quiett ch’hoo già trovaa el remedi. 


Se a boccà domà fen te fee el pajasc, 
Nun d’ora inanz restrengiaremm i spes.... 
Te buttaremm denanz domà melgasc. 

SORA A QUI POCH GARIBALDITT 
che se batt in di montagn del Bellunes 
(1864) 


— E eee 


Quand pensi a quell gòrlett de giovinott 
Che scaldaa da l’amor del sò paes 
Han pers la flemma e pòndaa via di bott 
E adess hin in di mont del Bellunes ; ‘’ 


Che a st’ora forsi hin già strasciaa, mezz biott, 
Perchè gh'è poch che pensa a fagh i spes, 
Che andaran quanto prima a barilott 
Spettasciaa da la forza di Chines; 


Me ven veuja de digh ai mee fradej: 
Nun che semm chi al cald, che semm a-tecc, 
Mandèmegh el soccors d’on poo de ghéj! 


Avran sbagliaa sti eroi Garibaldin, 
Per quest han de morì de famm, de frecc? 
Hin rej d’amor de patria in fin di fin. 

RISPOSTA 


a on giornal de Milan ch'’el diseva che 
in del mè Giornal el Milanes se scriveva 
senza dignità. 

(1860) 


"a __—————‘——x®mn] 


Tutt a on bott in del legg sto reciochin, 
A dilla tal e qual-m’è saltaa in ment, 
Che in mancanza de mej quaj galòppin 
Sfoggiass el sò conzett in del Moment (4). 

Hoo sperlaa el mé Giornal appian pianin, 
Ma, in veritaa! g’hoo minga trovaa dent, 
De via de quaj taffiada a quaj covin, 

El motiv de péggiamm sto compliment. 

Del rest se in sti covin l’è dent anch lu, 
El compatissi : intant che me rincress, 
Proppi de coeur, de no avè ditt de pu. 

Lu però l’ha de fà ona carilaa, 

L'è tanto bon! se mai ghe ne cressess, 
Ch’el me impresta on ciccin de dignitaa. 


(1) Giornale morto prima di nascere, forse per la s 
chia dignità. 

I SERGENT MAJOCH 


e 1 Galimbert trasvestii 
che gh’era attorno per Milan în del 1860 





Quand incontree per strada al tu per tu 
Di figurott col fà de t0vajan, . 
Cont el cilinder ross, ruffianaa su 
De pagn stremii, balord, poch a la man: 


Che g’han sul muso anmò quell fà deppu, . 
Quella tal tolla de razza de can, 
Quell bòll de polizza} che i nost monsù 
Regalaven a can. e bòrian; 


Cont el còppin rasaa, coi ‘cotelett, 
Coi anej in di orecc... disii addrittura : 
« Quist ona volta han maneggiaa i manett. » 


Però, intanta che giusten la Questura, © - 
Mudand mestee, te m’han ciappaa el lechett 
De dròvà i ong e lavorà a fattura. 

LA SCOMUNEGA 


fulminada dal Papa 
‘in del 1860 


Ah el mé Pader Santissim! s’el savess 

Che effetton che l’ha faa quell sò palpee! 
Semm restaa chi camuff, proppi de gess, 
Léch come gent che g’ha infesciaa el perdee. 


Povera nun! Come l’ha mai de vess 
In del di spaventos del bulardee, 
Se no se mettem a smorzà giò adess 
L’ira di Dio che ne sarra adree? 


Mi me par de vedé a andà sott sora 
E ciel e terra a badaluch col mar, 
E el foeugh e i fiamm de Sodoma e Gomora. 


Ti peu Ré Galantomm, ti Napoleon, 
Adess ch’hii mandaa in collera el somar 
Col grattagh el fatt sò, stce de mincion! 

SORA A ON PREDICOTT 


del famoso monsciasch de Milan 
faa in Domm in del 1860 


Ah sur Caccia! che strasc d’ona perucca! 
El sà, lustrissem, che l’ha fada grossa? 
Ma come mai ghe s’è scalda la gnucca 
De fà quell predicott che mett .ingossa ? 


Ch'el creda a mi; quand gh'è saltaa in la zuoca 
De mett giò quell’enciclica balossa 
Per pòntellà on’ideja inscì tarlucca, 
L’era ben me) che ghe saltass la mossa. 


Donca a lu ghe dà ai gnerv e le inquietta 
La libertaa de stampa. Ma el sa nò 
- Ch’i Patanl’è già on pezz ch’àn faa spazzetta. 


Vegnemm a nun, car el mè car sur Caccia, 
‘ Ch°el tegna a ment che se lu el sbrotta anmò, 
 Giust con la stampa ghe daremm la caccia. 


A PROPOSIT DI DISORDIN 


success in la fonzion del tril de Magg 
(1865) 

Al di de santa Cròs chi per Milan 
I pret col sbragalà per i contrad, 
Sfogandes in di solit pajasciad 
Han faa nass on freguj de rabadan. 


E gh'éè staa di rabott e di villan 
Ch’han ditt milla insolenz e milla asnad, 
Intersiand el zelo coi legnad 
In su la crappa de quai bon vivan. 


Se dis che la fuss robba organizzada 
Dai pret, che béffen maladettament 
Dopo l’affare della legg sballada. 


Che se guarden però che la pascenza 
Infin la scappa, e pò vegni el moment 
« De rebatt cont i gnoch la prepotenza. » 


RIVISTA AL VOLO DELL'ANN VECG 


E PROGRAMMA DE QUELL NGEUV — 
(4870) 


OOMNPPPICAANIO 


I mee car amisoni 

Abbonaa della Frusta, che gh’avii 

La gran bontaa de digerì tutt l’ann 

O ben o mal condli 

Tucc i noster fandoni, 

Tutta la tiritera di bambann 

Che ve poggiem dò volt la settimana 

In milanes e in lengua taliana: 

Ii de savè che anca quest’ann ch'è andaa, . 
A parlà ciar e nett, 

Per el voster poetta impetolaa 

L’è staa on ann desgraziaa, ; 
L’è staa on ann on poo tropp de maladett. 


f 

Prima de tutt gh'’emm vuu on inverno infamm. 
Frecc, impaltaa, piovos 
E on momentin ventos, 
Antipatich e lungh coméè la famm; 
E peu dopo è vegnuu la primavera 
Intersiada de giornad balord 
Semper mezz regnacaa, 
E proppi curta foeura de manera: 
Perchè squas tutt a on bott se semm trovaa 
In del ceeur de l’estaa, 
Gont squasi minga de stagion de mezz; 
Rabbia de nun poetta e di mercant, 
De tucc i negoziant 
E di noster tenor de Barlassinna 
Che raggien dalla sira alla mattinna. 


De contrafort a tucc sti ciar e scur 
Ch’hin fior de seccadur 
E che cascen lontan di milla mia 
La volontaa de scriv in poesia, 
N’è borlaa adoss inscì tra crappa e coll, 
E a dilla ciara on freguin de spess, 
Sequester e process, 
Cont el sò bravo noll 
De stremizzi de vess tolt sù per strada, 
Impachettaa in del vagon di. besti 


Della strada ferrada, 
N 

E spedii cont on treno tropp dirett 
In Alessandria in gabbia a fà calzett, 
E a madurà polit, quiettament 
Bagoloni de scorta al Parlament. 


Sì signor! Cont adoss de sti coscmar 
L’è impossibil a scriv in poesia : 
L’è an tropp a filà via. 
Col tròttin de somar. 
Ma adess però che semm in del settanta, 
In d’on ann che comencia tanto ben 
Con trii sò, semper sech, semper seren, 
Me senti anmi resuscitaa de pianta. 


Adess ch’el gran pomm-pomm 
De vess ingattiaa, miss in guardinna 
Compagn d’ona forlinna 
E lontan della cupòla del Domm, 
L’è passaa, con licenza, in di striva]: 
Adess che tucc i gua) 
Contra a tutta la stampa de Milan 
Che g'ha avuu el fidegh san, 
‘ Paren, se no passaa, 
Impunemanch on momentin Dalcaa : 
Adess sont chì per di 
Che d’ora inanz faroo giudizzi anmi. 
Cioè faroo in manera 

Che senza strusà dent in la peltrera, 
Ma senza mòlà el mazz con la bandera, 
I noster busecconi del paes 

Abbien de god on poo de Milanes. 


E con quest mi ghe doo la bonna fin 
Ai abbonaa che m'ha pientaa el restin, 
E ghe foo i auguri de l’ann neuv 
A qui che resta e a chi ven sù de neuv. 


 aLBL3 
I 


EL BECH 
FRAMMENT, ANZI INTRODUZION 
9 


Gèni di corni, inspirem! Tocca a ti 

A portamm in spalletta in st’occasion, 
Scaldem la crappa, se te vaeu che mi 
Traga insemma on quajcoss de conclusion; 
L’è bell el tema che pu bell d’inscì 
“Trovann on olter sarev minga bon: 

E peu l’è on pezz ch’el me sgoratta in coo, 
Donca l’è vora che me sfoga on poo. 


Quest l’è on tema social e socialissim, 
Tanto pu che in giornada gh’è tendenza 
(Come el dottor Vivien el dis benissim) 
A schivà el matrimoni e scusà senza. 
Se la và de sto pass la và malissim, 
Poch pu che ciappa pè sta concorrenza 
De chi stà célib, o teu miee tropp tard, 
Se somenna la terra de bastard. 

Oltra peu al vess social, bisogna di 
Che l’è on tema scabros e delicaa: 
Questa l’è robba che capissi anmi; 
Ma el trattaroo come ch’el và trattaa. 
Ve daroo on piattinett nè mi né ti, 
On dolz e brusc che faga minga maa: 
Diroo di bonn reson, minga cialad, 
Per schivà el ris’c de cattà su cornad. 


Intant mi credi de fà minga mal 
Col protestà adrittura a tucc i bech 
Che mi parli di corni in general. ‘© 
Tutt el mond l’è paes; sto terno sech. 
L'è minga privativa de Casal, 
Puttost che de London s lè inutil vech 
Pretesa de brevett, guardev intorna 
Che in tutt el mond se ved el stamp di corna. 


E, senza tappascià tropp de lontan, 
Podem benissim tra de nun vantass 
Che se i bech che pedona per ‘Milan © 
Per foriuna del ciel mandassen gass, 
Ghe sarav pu bisogn di ciarlatan .- 
Che a noster spes van in'carroccia a spass,. 
E el sarav sbarlusent forsi deppù  . 
De quell ch’el ne regala el nost Monsù. 


/ 

Ma mi'vorev save chi è staa cl talent 
Ch’à tiraa in scenna on nomm insci brillant 
Per battezzà tutta la brava gent 
Che se god i sò corni ben d’incant. 
Bech!ma savii che in de sto nomm gh'è dent 
Quajcoss de curios, d’interessant ? 
Con tanti besti che g’ha corni in test 
Ghan daa mò giusta la bandera a questa f 


Cosse g’'hal mò el sur Bech de singolar 
De beccass via lu de per lu sto onor? 
El cerv'el g’ha di corni arciesemplar, 
I vach, i bò g’han fior de corni anch lor. 
E peu in del noster cas g’'han del somar 
Pussee anmò che del bech (quand se discor 
De quai marì bonasc, ver stoppabeucc, 
Con la risorsa d’ona binda ai @eucc). 


Mi me par che sto nomm ghe l’abbien daa 
A cunt de quell’arietta bolgironna. 
Che g'han sul muso certi maridaa 
Quand g’han sott brasc cl sò tochell de donna. 
Par che disen con tutta maestaa : 
Nun semin drolli, con nun no se cojonna; 
Sc sorta ven qui taj che stà inscì su 
Hin dent a meuj che no se jutten pu. 

10 

Ma per no marcià inanz on poo tropp fort 
In d’on tèma lunghett comè quest chì, 
E siccome ghe n’è de tanti sort 
De sto gener de bech che disi mi; 
Sont persiiuas che me farev on tort 
Se mi avess minga de marcaj ch’inscì: 
In primis ante omnia giust per quest 

‘ On bech da l’alter distinguendum est. 


- 


(Gh'è el bech proppi innocent e credenzon 
Che nol ved mai, che nol capiss nagott; 
Gh'è el bech pacifich, anzi vioron 
Ch’el sent, ch’el ved, eppur le bev de vott! 
Gh’è peu el terz de la razza di sciatton 
Ch’el lassa slungà el mùs in del baslott, 
E tutta tolla el ven né smort, nè ross, 
Basta ch’el poda rodà via quajcoss. 


A] primm che l’è tant bon, che l’è innocent, 
Se pò nanch regalagh de l’imbecill ; 
EI segond ch’el se smangia fors de dent, 
Compiangendel, bisogna compatill ; 
Adree al terz che l’è el birbo e l’istrument, 
M’ingegnaroo de fà sgari el stafill. 
Intant a chi è granell de sta somenza 
Ghe lassi fà l’esamm de la coscienza. 

Ma st’'argoment che, a dilla tal e qual, 
Dal poch al tant el pò scaldà el crappott, 
Faroo prest a trattall, l’è natural, 
Intrattanta che sont on celibott : 
Se rivi a ciappà on gremm che brusa i àl, 
Sont servii de perucca, e bonna nott! 
Semm al mond per còbbiass. Chi sà che on di 
No ve faga sta bòzzera anca mi! . : 


SAZIZAORNIA 


COII 


Nisi Dominus eustodierit ministerium 
Frustra vigilant qui custodiunt eum, 


Per provav, 1 mee sciori, 
Ona volta deppu, se fass bisogn, 
La confusion che regna in alto là, 
In quella bolgia de martin taccogn 
De noster mennapòlt e barbassori, 
No g’hoo che de cuntà 
La storia fresca de quell titamolla 
De duu Decrett rea), 
Cioè ministeria]: 
Perchè el Re tulipan, segond el solit, 
El gh’entra, mi ritegni, in sta facenda 
Comé i verz a marenda. 


Vun metteva in pension l’italianissim 
Cavalier Gesa Direttor del Cens, 
L’alter el nominava a stoppabùs 
De sto car barlafus 
On certo nobil Calvi, 


— 150 — 


Che mi pervia ch’el conossi nò, 
El lassi andà quiett per i fatt sò. 


Ma el sur Gesa ch’el sà 
Con che razza de muj el g’ha a che fà, 
Sicur in di risors della soa lappa 
El fà su el sò Daull e el và alla Tappa. 
E siccome là el treuva on mezz Perù 
De revolta casacca come lu, 
Con l’ajutt di sò ‘amis 
E de certi pedinn cont ì barbis, 
El sà trovagh la vergna in manch de quella 
De tornà dalla brasca in la padella. 


Figurev che l’otten, 
Sta ghigna d’ortolan! 
De tornà indree dopo duu di a Milan 
Col: Decrett in saccoccia nientemen 
Che manda ‘ai frati el Calvi successor 
E le nomina anmò lu Direttor. 


Del rest, credimm a mì, 
Che l’ha semper faa -inscì : 
E quand se tratta de fass ben a lu, 
E in l’istess temp de bòzzarà quaivun, 
Ghe dà scach matt nissun, 
L’è on gattamorgna che gh’en stà su pù. 

Per esempi, quand lu el s'è miss in testa 
Diremm de fagh la festa 
AI Direttor Sormann, 
L’è cors on momentin alla Provisoria, 
E el te g'ha pettaa ai cost on promemoria, 
Che in dò o trè settimann 
L’ha faa mett in pension el superior 
E el s'è faa nominà sò successor. 


E quand peu sto coll stort 
L’è reussii' a lògass quiettament 
In lceugh e staat, come se dis, del mort, 
Desiderand de vegh l’appartament 
Miss in ordin de neuv e riscaldaa 
E pussee ben montaa, 
L'è scarligaa a Firenza 
E là in mezz a quell ròcol de capp rar, 
Cioè de strafusari, 
Con la soa eloquenza 
L'ha Dboccaa, oltre i ses milla de salari, 
La stalla graéis con la legna e i ciar. 


De contrafort lu l'ha ciappaa el lechett 
De cercà tutt i ann vottcent lirett, 
Per andà on poo in campagna a riposà 
De tutt el fà nagott ch’el g'ha de fà. 

ari 


Sti danee verament 
Gl'ei daraven col loffi- de compens, 
O gratificazion : 
Perchè el vaga a sperlà i operazion 
Che fan de scià e de là i sò dipendent 
Che giren col trabuch a spes del Cens. 


Ma lu siccome se n’intend on corno 
De tucc sti gàbol de geometria, 
Per sò uso e consumm el gira attorno 
A godi.in santa pas proppi all’ombria. 


Del rest avendegh quarant’ann sonaa 
De servizzi, me par che sto monsù 
Cont el diritt alla pension rasada 
El podarav ced sto Canonegaa 
Con la cadrega armada 
A quai alter sò simil turlurù. 


Ma trattandes che l’è 
On tutt'ora pro mè, 
Che de tucc i sò pover dipendent 
Lu ghe n'importa proppi on bell nient, 
EI seguita col mestee del Michelass 
A god sta prevostura 
Pienna de tanti incert, sta sinecura, 
Col mangià, bev, dormi e trottà a spass. 

Sto bell original 
Ona volta che a lu g’han faa i s0 spes, 
El sarra on ceucc e el lassa che la vaga 
Se el rest del personal 
El strilla senza paga, 
Magari finna alla mitaa del mes. 


Segond lu che se cascia chi g’' ha veuja; 
El primm che s'è casciaa 
L’è giamò ajbella che l’è sotterraa : 
Panscia pienna no pensa a quella veuj;a. 


Per adess pienti chi 
Fasendegh lecco a quij che ha avuu de di 
Che sto idromedari 
L’è on egoista che nol g'ha el sò pari. 


La 


RECIOCH 
CI 


Panscia pienna no pensa a quella voeuja. 


I periti ingegnee 
Cont el ròcol di sur agrimensor 
Che gh’è al Cens de Milan, 
Smorbi com’hin, senza bisogn de pan, 
Pien finna ai ceucc de robba e de danee, 
(Chè lor con quatter e cinquanta al «di 
Anch con miee e ficeu ghe la fan di) 
Perchè già quand trabuchen in campagna 
A godes la cuccagna, | 
Treuven a mucc el cervelaa sui sces, 
Hin andaa in tant furor 
A legg in sui giornaj che i Diurnista 
Reclamen, sti sbiottoni! per fà i spes, 
Qui ‘quatter blòzzer alla fin del mes, 
Che, sanguanon! ghe ‘s’è squattaa la vista, 

Ma in tal manera de scaldass la testa 
A fà mett in sul Seco! la protesta: 
Cioè ch’hin minga qui spantega strasc 
Che va per i giornaj a fà el pajasc, 
A fa el Martin taccogn 

Per tucc i sò miseri e i sò bisogn, 
Dand la leva alla publica pietaa 

A interessass di sò interess sballaa : 
Che lor col tegni in riga la famiglia 
E i budej della serva e di ficeu, 
Mandandi a scoula senza cavagneu, 
Sequestrandegh el lusso alla miee, 
Anca a mitaa del mes lor g'han danee, 
Lor hin semper scorta? a meraviglia. 


Me congratuli tant, car i mee Cresi, 
Car i mee sur maester de capella, 
In del senti che la ve và su bella! 
Ma se vialter sii sciori 
E gh’avii di bollori, 
L’è minga necessari ess egoista 
E scalcagnà e dagh in sulla vòs 
Ai pover bisognos, 
Com'hin forsi i porter, i Diurnista 
E tutt la razzapaja di copista, 
Cont el pretend che staghen a stachetta 
A god la degnitaa della bolletta. 


— 157 — 


Ma signori periti Agrimensor, 
Ghe dee forsi passada a sto diritt 
Di impiegaa poveritt 
De mòndà el pélter alla fin del mes: 
Fee el spantega pezzett, © 
Tant per fagh i galitt 
Al voster mamaluch d’on Direttor, 
Che perchè el god gratis e a tradiment 
On fioretton de paga, 
Di alter nol se cura on bell nient, 
E el mangia e el beve el lassa che la vaga? 


Disimm on poo, cicitt, 
Smorbioni de scalcagna poveritt, 
Sii forsi staa minister de Finanza 
Per nodà dent in tutta st'abbondanza ? 


PREFAZION 


AL MÈ PRIMM OPUSCOL 
stampaa in del 1855 


CSI 


Dininguarda se quai malinconia 
Te desseda in del stomegh i galitt 
De fà stampà i tò vòl de fantasia! 
Ogni bott te see li con sto petitt : 
Se te fee quatter vers o ben o maa, 
Te ghee el prurito de vede) stampaa. 


Perchè, l’è inutil, quatter paginett 
Miss in chichera ben dal stampador, 
‘(Se peu te sét in cas, coi sò vignett) 
Fan andà in broeud de sciger l’autor : 
Che ghe par che nissun poda guardaj 
Senza el tintillo de vorè sperlaj. 

Ma quand se pensa a quella storia veggia : 
‘- Carmina fan bérlare eternament, 
L’è robba de dà dent on pè in la seggia: 
Quand se pensa ai miseri del present, 
Ai fastidi de qui) che g’ha qua]coss, 
Se sent a corr on sgrisor per | oss. 


Quand se pensa al nost temp ceccezzondl, 
Che tutt è car, che se pò minga regg : 
Che tucc femm a cazzott con la moral, 
Tant che scappa la voeuja anca de legg, 
La smania de stampà, con tanti gua), 
La feniss, con licenza, in di strivaj. 


E quand’anca ghe fuss quai bon vivan . 
Pront a degnass de legg quajcoss del tò, 
Se già bell e stampaa, passand in man 
D’on certo offizzi, el te disess de nò: 
Te resta in corp i copi col brusor 
D’èss a meu}, compromess col stampador. 


E quand'anca, passaa sta pocca busca, 
Nissun per el 10 liber spend danee, 
E a pocha poch tel véedet a fà crusca 
(Prima d’andà a la folla) in di libree: 
Se pur quai Mecenata cervellera | 
No le coòbbia col mull su la stadera ;. 

Se peu quaìi cilappin, quai saputell, 
Magutt in poesia, invidios, 
Malign, el sbroffa che nol var on ghell, 
Dope che forsi el l’ha leggiuu de sfròs, 
(Ché almen chi compra, fussel on somar, 
El g'ha diritt de di-quell che ghe par); 


Quand se pensa, diseva, seriament ‘ 
A tanti incert che no se pò schivà, 
La fever de stampà tucc i momenti, 
De sfojà i verz, la dovarav scappà ; 
Che già no gh’è mestee pussee canaja 
Per fà creppà de famm in su la paja. 


Eppur con tanti esempi e tanti preuv, 
Tucc i moment se ved in sui canton 
Impastaa foeura on quali scrittor de neuv: 
Questa chi la sòmeja alla passion 
Che g’han tuce i tosann de teu mari, 
A dispett di dolor del parturi. 


Dopo sti quatter bàgol buttaa là 
Per mettegh el capell a sto librett 
Che g’hoo avuu tolla de vorè stampà 
Dopo tanti scopert: ma col spaghett 
Che de solit el sent on scrittorell, — 
Perchè sicur de fà nagott de bell; 
141 


— 162 — 


Pientaroo lì sta magra prefazion, 
Pregand qui poch che legg de compatimm. 
Già el soo anca mi che gh’è nagott de bon, 
Ch’hin tacconaa i sestinn, balord 1 rimm: 
Che s’ei faghen sta volta pari bej, 
Forsi col temp en scrivaroo de mej. 





INDIRIZZO 


AZAEILICGZA GENE N CT 





INDIRIZZO ALLA GIOVENTÙ 


DI 
MARCO ANTONIO MURETO 


tradotto un po’ liberamente in dialetto milanese 
COSTI 


Intant che te gh’ee anmò fresch el scimee 
Dagh a trà ben polit a sto messee. 


Contèntet però minga de senti, 
Ma mett in opra quell che disi mì. 


Tree de fagh de capell prima al Signor, 
E subet dopo ai tò duu genitor; 


Oppur a qui personn che la Natura 
Per ti la g'ha faa carta de procura. 


Abbia vergogna d’impastà bosij, 
Frutten nagott tucc i bòsardari). 

Se te sbagliet, confessa el 1ò peccaa, 
Che inscì el te sarà subet perdonaa. 


Studia sòssenn e impara con passion 
Chè a savéè tant l’è ona soddisfazion. 


E con pussee col temp t’en savaree, 
Con pu te insaccaret gloria e danee. 


Se quajvun te corregg, siegh obbligaa, 
E fà in manera de sparmigh el fiaa. | 


Quell che te imbraeuda quand te fee maron, 
Desfèscel pur, l’è minga on amis bon. 


A no dagh sula vòs a chi scanchinna 
L’è on voregh mal e fagh la soa ruinna.: 


Quell che cont on parlà dolz, malizios: 
El cojona polit on pover tos, 


Ogni occasion che ghe vegness el tir 
El le godarà semper coi regir. 


L’omm svelto el ghe cred minga a chissesia, 
Ma el ghe cred a quajvun per cortesia. 


S'el ghe credess a tucc l’è bòzzaraa, 
S'el ghe cred a nissun l’è anch lu sballaa. 


Se dopo d’avè faa ona quaj scappada 
Te macchinasset qua] altra birbada, 


Anben che i omen te vedessen nò, 
Te ved quell tal che menna a spass el sé. 


Te ghe canfidaret el tò segrett 
A quell che già t’ee conossuu discrett. 


Ma quell che te voeu minga che se disa , 
Tegnel pur tra la pell e la camisa. 


Abbia semper de mira a sguaità 
Quell che in coscenza te podesset fà. 


Se guasta el coeur della pivellaria 
A vedé d’ogni sort de porcaria, 


Se te sentet parlà tropp sporscellent 
Stoppa i orecc e molla sul moment. 


E sta alla larga de qui bej belee 
Che a parlà mal ghe l’han comè mestee. 


. EI studià el te secca i primm moment, 
Ma peu con còmod te ghe tettet dent. 


Quell de perd el sò temp in del giugà 
L’è on piasè che ben poch el tira là. 

El frùt del legg, di studi l’è di poch 
Che no và proppi mai sù per i broch. 


Se ona coòbbiada onesta la fa ben, © 
El dormi tropp invece l’è on velen. 


Se te se ingegnaret a fà servizzi 
Ài alter, ten sentiret on benefizzi. 


Ma se del prossim te n’in fà nagott, 
Te tegnaran anch ti comè ferr rott.. 


Fatt minga maraviglia se al birbon 
Di volt in sbali la ghe và benon. 


Sta quiett che le schiva nò, per Dio! 
O alla lunga o alla curta el paga el fio. 


Quand’anch te andass a sangu el DIO: 
Lasset minga rincress a lavorà. 


El lavorà de gioven el prepara 
A tirà là ona vita onesta e cara. 


Guardet ‘pur in del ‘specc e se te par 
De vess quajcoss de ‘bell, quajcoss de rar, 


Guardeten ben dal sassinà sto bell 
Col fà ona vita matta e de porscell. 

Se la Natura la t'ha faa l’intort 
De regalat el goubb o i piffer stort, 


Reffet ti come ti de sti difett, 
Coll’educà polit coeur e intelett. 


No fa mai ona robba che la sia 
Anca a quattr’euce con ti ona porcaria. 


E quand te fee quajcoss, mettet in ment 
. Che te poda vedé tutta la gent. 


‘ La Natura la n’ha daa a nun bacioch, 
(Per fà che scòltem tant e parlem poch) 


Ona lengua de numer e dò orece. 
Se te premm de tegni quajcoss a tecc, 


-Fagh visita de spess-e và ‘a sperlall, 
Che allora fors te podaree salvall. 


El fà nient l’è dolz a tulta prima 
Ma in faccia al mond el te fa perd la stima. 


El lavorà in principi l’è on poo dur, 
Ma dopo peu te treuvet gust sicur. 


Sta alla larga del vin, o tutt'al puo 
Quell poch con l’aqua t’ee de ‘mesciall su. 


— 171 — 
Dandet gioven al vin, in. fin del giceugh 
No te féèt che mett brasca sott al foeugh. 


Sia semper dolz de cera e sappia fà 
A datt poca importanza in del parlà. 


Che insci te saree caro facilment 
Oltre. a tucc i tò amis, anca alla gent. 


Strappazza minga cont on fà deppù 
El pitoch che ghe tocca a cercà sù. 


Tant l’è cavicc a vegh pélter sossenn, . 
Come a vess pover de mangià cadenn. 


E fagh pur bella cera alla virtù 
Pussee anmò che nè all’or lu come lu; 


Perchè. coll’or se compra nò i virtù, 
Ma con quist del danee se pò fan sù. 


Studia sòssenn e impara allegrament, 
E quell: poch che te seet tègnel a ment, 


Per no pari col temp quell remolazz 
Che tirava su l’aqua :col sedazz. 


| Schiva d’ingolosit a prima vista 
De quell che pò fatt fà ona quai trista; 

E scàldet minga i corni a precipizzi 
Perchè la troppa furia l’è on brutt vizzi. 


E l'è ona bella cossa el save fà: 
A rid sui caus che te pò scaldà. 


I vent scòrlissen l’orno sui montagn, 
Ma alla piantella abass ghe fan poch dagn. 


Istess el scior el g’ha di seccadur, 
Ma -el sbioch el viv pussee quiett sicur. 


On gioven educaa ‘ch’el sappia fà 
A teu foeura el moment bon de parlà, 


Parland -poch e a sò temp el fà vedé 
Prima modestia e dopo de savéè. 


Se peu te gh’eet la smania che on quai di 
L’abbia la gent de parlà ben de ti, 


Procura'-de vess semper conossuu 
In tutt per quell che te vau vess creduu. 


Chi dà ascolt al majester con passion, 
Nol và in pericol mai de fà maron. 


Ma quell invece che sta minga attent © 
In fin dell’ascia el te ghe bòrla dent. 

Se ciama gioven fortunaa adrittura 
Chi sòrcòppa l’etaa con la bravura. 


E tucc el loden, tucc ghe voeuren ben, 
E preghen el Signor de dagh del ben. 


Col marmitton inscambi e col titolla 
Nissun se degna de mudà parolla. 


Tucc ghe dan del lifroch e del giavan, 
El deventa el ridicol de Milan; 


Nanca sò pader nol. sà: pu se fann. 
Minga domà in prencipi fan del dann 


I bòzzer, ma sueffen anca el coeur 
A viv de maladett, come Dio voeur. 


Ti cerca el ben, ma senza perd la scrima 
S’el sòmeja on poo dur a. tutta. prima. 


Col temp, con l’uso el te deventa soli ’ 
E peu el seguita là lisc comè on oli. 


Se on amis te fasess on quai piasè 
Portel ai stell e dill tal e qual l'è. 


Se inscambi te see ti che fà on favor 
Lassa che chi le god te faga onor. 

Se col temp te vedesset a fass sotta 
L’Util e l’Onestaa ch’hin andaa in rotta, 


Alla lunga del giough, credèmel pur, : 
Che l’Onestaa le vengiarà sicur. 


Se ved di volt ona virtù modella 
A andà attorno strasciada alla pu bella. 


Intanta ch’el:beu d’or luster, fiammant 
El và attorno: glorios e trionfant. 


Abbia minga per fin di tò azion 
Smania d’elogio e truscia d’ambizion. 


Però fa semper quell che in fin del giceugh 
El te quista di. elogi. a temp e a lough. 


Abbia minga passion per el danee, 
Ma ridegh minga nanca tropp ‘adree. 


Che. se anch sto danee l’è minga in cas 
De procurat vita quietta e pas; 


L’è pero bon:de sceeudet i petitt 
E de compratt in vita i comoditt. 


God pur in santa pas quell che te gh'ee, 
Cerca però de. tirann sù pussee; 

E desmenteghet minga che a sto mond 
Gh’è di volt che la barca la và in fond. 


Quand la va ben no me stà a fà el giavan, 
Se la se volta peu fà l’indian. 


Fina chi mi t’hoo ditt poch o nient, 
Però quell che t’hoo ditt tègnel a ment. 


In del deventà grand te capiree 
Che quaicossa de bon t’en cavaree. 


Oh almanch noster Signor el te juttass 
Adess che te comencet i primm pass. 


Procura, el mé ficeu, de stà in candira, 
E regordet de Lu mattina e sira. 


E preghel volontera tutt i di 
De tegnitt d’eucc, de regordass de ti. 


Lu l’è quell che pò- datt salut, talent, 
Infin con lu te pò mancà nient, 


E quand te gh’abbiet confidenza in lu, 
Damm a trà a mì, te periree mai pu. 


E tutt quell che te feet, ten ben a memoria, 
Cerca de fall a sò onor e gloria. 


ato io Merci ni e jane 


SUPPLICA AL MONICIPL 
sott al regno di Antonio I° 


— Sura Giunta solerte 

In del fà spettascià di gran danee, 

E in del fa de qui spes 

Che fan a pugn col geni del paes, 

Sont chi a pregalla con piegaa i garrelt. 
E colle gambe aperte 

De impastoccià on Decretf 
Fulminant, de qui tai che la fà lee 
Quand l’è de luna de .fà on quai piasé. 
Che ja sospenda on bott el gran de fà 
Che la dis che la g’'ha; 

La se degna on moment de damm a trà. 


Donca l’ha de savè, se ghe n’ha veuja, 
Che mi insemma a tant’altra brava gent. 
\ 3 49 

Che sta de cà tra el pònt de s. Damian 

E l’alter di Porton, 

Adree .al toch de navili in conclusion 

Che se pò battezzà comodament 

Col nomm de Tremezzina de Milan, 

L'è on pezz che spettem proppi cont pazienza, 
In mezz al slargament 

E al gran svalisament, — 

On fregu) anca nun de providenza. 


Ch’el disa : l’ha provaa, sur Balestrin, 
In di ses mes d'estaa 
Che .strasc d’on viorin ST 
Che l’è a fà el toch de straa tra on pont e 
Anca domà mitaa (l’alter, 
Cont el sò sulla nappia o in del còppin? 


Ah ch’el me creda senza tanti stori 
Che a fà quell toch de strada 
Anca de gran scappada 
L’è comè a vess ai penn del Purgatori. 


D'altronde lì, pervia 
Dell’Istituto Técnich del Briosch, 
Ghe passa semper via 
Oltre a quell tal sempatich President, © 
Ona caterva,-on bosch: 

De omoni ‘de talènt, 

De illustri Professori, 

La cremme di noster glori, 

El rosc di pegor che .g'haa vuu l’onor 
De vess tiraa in la Vigna. 
Del giovin senator, 1a 
A leccagh el sciampin come al | pasto. | 


Fina th’el ris’c ‘Pera per nun marmaja i 
Cittadin razzapaja, 
Prolettari di brasc e della s’cenna, 
L'era tutt’altra scenna.. 


Se podeva trattann senza riguard 
Come fussem bastard, 
Lassann andà anca a rost; | 
De via che on colp de sò tropp RIGRoRni 
O per di mej indulgent, 
Nol ne inciodass sul post. 


Ma adess mò che se tratfla 
De sti scimm de talent 
E d’on Briosch factotum .President, 
Gh’è compromess Milan, anzi l’Italia : 
No se cojonna pà; 
E speri ch’el sur Sindech 
0 prest o tard el ghe provvedarà. 

Ch’el senta, sur Beretta Senator 
Ufficial, cavalier, Commendator :. 
Proppi in fond de san Spirit, 
Bella part della Spiga, 
Gh’è on streccieu che confina col Navili 
E feniss in bottega d’on ferree. 
Li l'è el sit de fà on pònt con poch danee 
Anca per san Michee. 
L'è on ben per i fioritt che va ai Asili, 
L'è on ben per quì) che ha de passà de spess 
Per tucc i sò interess; 
Insomma l’è on gran comod, segond mi, 
Per quij che va de là, 
Per quij che ven de chi: 
E l’è el Dio fece in fin per quaj rabott 
Che va semper al còbbi a mezzanott. 


E peu l’è on fà vedé ciar e patent, 
Come g’hoo giamò ditt dessoravia, 
Ona gran simpatia, 

On gran riguard per tucc qui tai talent, 
Che ghe tocca a passà tutt i moment. 
nsci nun poveraja, anca a vess chiol/a, 
Godaremm on quaicossa de bricolla. 


TI 


ANMO: SUL BISOGN 
DON PÒNTESELL SUL TOCH DE NAVILI 
dal Pont de s. Andrea. 
ai Porton de Porta Noeuva 


De 





Mia cara Giunta, mi sont chi ancamò 
A pregalla in visceribus comè 
De famm on gran piasè. 
L’è vera che se pensi seriament 
Ai scòrlid ehe ghe doo tucc i moment, 
Me tocca a confessà SINOGFRIDENE 
Che mi el meriti nò; 
Anzi per ì mee merit 
La dovoray voltamm tant de preterit,. 
Ghe disaroo però 
Che se la pienta el mull per causa mia, 
Mi sont quell muso de mèenalla via. 
A contentamm anmi,. 
Almanch in st’occasion 
Per tanti bej reson — . 
Che zach mai tach te ghe spiautelli chi 

Lee del sicur la se regordarà, 
Seppur la legg sto birbo d’on Giornal 
Sfacciaa, ma liberal (4), 
Che mi on mes e mezz fà, 
A nomm de tutte quanti i mee vesin 
Padron de cà e inquilin, 
G'hoo suggerii el bisogn assolutissim 
De fà on gran colp de staat: 
Col fà tirà on strafòi d’on pòntesell 
Sora al noster Navili del Senaat, 
Che l'è la costa d’Africa 
Che in del coeur dell’estaa la fà rosti. 
Quii che ghe tocca de passà de li. 
Se ghe voràv on pòntesell belee 
De ferr, de ghisa, come la veur lee, 
Tutt per uso-e consumm in RO: 
De nun strasc de pedon;: —. i 
Godend quell strecciolin che gh'è in in san Spirit 


Che feniss in bottega d’on. ferree, cai 
Anca per san Michee vu up ei 
La pò fa on gran servizzi; Sp LETTE 

La pò fà ai supplicant on benefizzi, TORI 


Tutt con la spesa de ben pece danee.:.. .. 
Mi verament sarev d’opinion 2 
Quant al Navili,' pet el ‘gust :ch’el dà; 

De combinass cont i padron de cà 

E, bonna nocc! stòppall, 

Che insci saltarav foeura on bell stradon ; 
Se de nò t6mbinall 

E, sopressand i conch, lassà corr via 
L'acquetta a menà'in giò la porcaria, 
Allora fors sentiremm pu in eterno 
Quella spuzza d’inferno . — 

Maledida de tucc 

In di giornad ch’el resta li bell succ. 


Però intant che madura sto progett 
Ghe disi ciar e nett 0 
Che on pòntesell in sta situazion 
El fà proppi bisogn, proppi de bon. . 


E de già che gh’è in moto i sò ingegnee 
A bòffà per trà insemma sto belee, | 
La pò schiseciagh i orden. adrittura .. 

De fà on°altra fattura ; | 

Cioé de dà on’oggiada li ai Porton 

Della part del navili alla sinistra, ue 

(Li proppi im del dedree . Co gle, Cia 
De quell mezz fruttireu, mezz marrome) 
Che figura ch’el ‘fà quell brutt cason 

Stort e gòbb, sgarbellaa. «d’ona. ‘manera 
Ch’el par denter e fayra ‘ona. rattera; 

Questa chi, la còstass: quell che se sia, 
L'è prospettiva de nedrugà via. 


Perchè in fin, s’hoo de dilla, 
E se veeuren capilla, 
Sto cantonscell che chi l’è deventaa 
El Gernett de Milan, 
L’innanz indree di nost elebritan 
La posizion strategica Brioschi, 
E de tutt qui giavan 
Che ghe basa in giornada. el f..... 


Li adree gh’è l'Istitut, lì ea distant 
(Per adess, finatant © 
Che nol ghe treuva el vers de casciass ‘dent 
Cont el sò appartament) 
Gh’è in la Spiga el nost caro Senatot,' 
Simpatich Professor ; 
E peu lì sul navili. alla mansina 
Press alla Madonnina, | 
S'è installaa on alter botteghin de scenza, 
Nientmen ch’el Politecnich i 
Che in di sgriff de sto noster Briaree; Di 
De st’arca de sapienza, 
El m'ha. faa ona figura de SERIE: 
A furia'‘de progress, 
Dopo tanto smargiess, 

EI s'è vist tutt a on tratt 
A fenì in la bottega d’on bagatt. 


Donca la ved, lustrissima signora, 
Ch’el pòntesell che mi g’hoo ditt de sora 
El ven subet a taj, 

Tant per tegnigh on poo de cunt i caj 
All’ex repubblican, 
Al sapienton fachtotum de Milan. 


Adess scometti milla contra duu 
Che la pò minga tirà indree anmò el cuu. 


(1) Allude alla sospesa Frusta. 

TI REDATTOR 
DE L’OMM DE PREJA 





I Redattor de l'Omm de Preja 


che risponden al giornal Il Farfarello (1), 
ch’ el gh’ aveva tiraa i oregg e seccaa i 
òrghen per tanti cialad che importaven 
on figh. 

(1856) 


ot È 


Sicché da quell ch’el dis, sur Farfarell, 
L’ultim articol del nost poer giornal 
Se dev conclud ch’el gh’è taccaa a la pell? 
Cossa l’è sto smargess? El g'ha faa mal 
Quell de sentiss a di che in quant a lu- 
L’è proppì denter ch’el se julta pu? - 


E tant per rebeccass in quai manera, | 
Compagn d’on pùres che ghe ven la toss, 
El ne spiffera là ona tiritera 
D’imbecillad inscì maggengh e gross, — 
Che a pati el ràntegh se pò minga a men 
De rispondegh quell tant che ghe stà ben. 

Ab initio diremm che lu scioria 
L’è staa el primm a rugann, a strusann dent,. 
Buttanden sul muson come se sia . 
On sò parer cilapp in argoment 
Al titol d’on giornal, che in veritaa ! 
EI spettava l’ajutt de la còmaa (2). 


Lu gh’è minga andaa a ta) la nostra ideja 
De battezzà el giornal con nomm toscan, 
Pretendend ch’el ciamasseml’Omm de Preja, 
Per la bella reson che tutt Milan 
Le ciama con sto nomm, de quand l'è là 
Inciodaa su quell mur a curiosà. 


Ch’el scusa, ma lu el buj on momentin : 
Dove l’è andaa a pescà sti osservazion ? 
S’el nost giornal el fuss in meneghin, 
Allora tant el gh’avarav reson ; 

Ma finadess ogni fedel cristian 
L’ha fors capii che scrivem talian. 


Del rest el ciappa on gamber, ch’el perdona, 

‘ Col di che nun abbiem covaa rancor (5) 
Contra de lu. Soo ben ch’el ne cojonna: 
L°ha de pretend ch’abbiem de fagh sto onor? 

‘A lu tant piscinin, ch’el g'ha i dentitt 

‘ Che quand el fà per mord_ el fà i galitt? 

D'altronde nun semm generòs assee ‘ 
De fa el sord e el balord su tutt quell tant 
Che. lu e i sò soci ne diran adree.  . 
Lu el s'è già battezzaa per ignorant: 
Coll’intelletto sano, e fina chi 

. Nun semm minga paisan de contradi. 


Quant peu all’inondazion ch'emm vuu de fà 
Coi patafi d’avis del nost giornal, 

. Semm chi in coro a pregall de perdonà, 
S'emm ricors al tfambòr, l’è natural! 
Vedem invece che lu el scusa senza, 
Fasendes largo con la soa sapienza. 


Tant l’è vera che adess lu l’è infesciaa 
A dà pass al concors, al fòra-fòra 
Che ghe fan contra l’uss tanti abbonaa 
A ris’c de tragh loffizzi sott e sora... 
Guai all'Europa se el noster Farfarell. 
L’avess, madonna! de giòntagh la pell! 


El sarav ona fotta (4) per i feuj 
Napolitan, Spagneu, Frances, Toscan, 
Con di scrittor ch’hin proppi dent a meu), 
Che ghe tocca a ricorr al nost Milan, 
Anzi al sur Farfarell,-tant de pescà 
On quaj artico! bell de :riportà. - 


AI noster Farfarell che. sol solett 
Senza Patròcli e senza Ciciaron, 
El vola in alto mar senza spaghett. — 
E el respinge fogòs comè on leorì 
I vigorosi ‘attacchi d’ona setta 
Gh’ha faa de tutt per strangolall de tetta. 


Se peu (come lu el dis cont on giornal 
De Firenze) semm veeuj, semm svaporaa, 
. Che in quanta spirit nun stemm molto mal, 
Nun ghe n’impodem nò de sto peccaa. 
Quanto a spirit lu el g'ha la privativa 
E el ne fà restà tucc con tant de piva. 


El semm che ghe n’importa on bell nient 
Né del nost diasîim, né di nost carezz, 
Già nun semm minga giudes competent, 
Semm nanch staa bon de rilevà i bellezz. 
Che a mucc ghe treuven in di sò palpee 
I giorna) tant nostran che forestee. © 


E peu l'è tant profond, l’è tant sublimm 
Che per capi tutt el sò bon e’l sò bell 
‘ Ghe se vorav di talenton, dì scimm. 
Bisognarav andà in pee .di stampell, 
E già nun Milanes semm tropp indree, 
Semm tapponi in confronti di forestee. 

Del rest l’è minga d’omm tropp delicaa 
Quell de ficcà el nasin de scià e de là, 
Sgonfiand el sò giornal de robb privaa, 
Col santo loffi de vorè sferzà 
El peccatuzz d’on scior che i sò danee 
J'ee spend come ghe comoda pussee. 


Né vuj già cred.ch’el se darà d’intend 
Col sferzà el vizzi e col portà i virtù, 
De giustà el coo a chi ghe pias a spend 
Adree ai sochett. Nol ghe riess mai pu. 
Ma l’ha minga veduu st’autun passaa 
La Traviata che furor l’ha faa? 


Né l’è d’omm delicaa quell de dà adoss 
AI sur avocatt C..... ch’el dis lu, 
Nun de sti còpp s’en tirem minga adoss. 
Cossa l’ha faa ? L’ha miss al tu per tu 
De vegnigh a spuvà sul brutt muson, 
E sfidall dai cazzott fina al canon. 


Per fortuna del ciel che essend tutt duu 
Passionaa per la pas, l’han peu giustada; 
Lu l’ha: calaa ì soeu bragh e l’ha mettuu 
Sul sò giornal on’altra bettegada, 

E istess d’on mendador puttost mincion, 
Per voréè giustà on bouec l’ha faa on scarpon. 
15 

Ma mi diserti tropp dall’argoment. 

Torni al mé post: l’ha de savè el mè scior, 
Che quell che n’ha rugaa principalment 
L’è quell taccon che ghe fa tant onor, 
Quand el fà el leccazampa e el tira a man 
La storia veggia del ritratt del can (5). 


Sto tirà per i pee sta pajasciada, 

Savend che gh'’emm giamò ona brugna al cuu, 
No l’è minga on’azion tropp delicada, 

La spuzza on momentin de D.... 

Già l'è insci, quand la legora l'è in pee 
Ogni razza de can ghe bòja adree. 


Su i scopi filantropici toccaa 

Cont aria de misteri, ghe diremm 

De andà a pescà on poo mej la veritaa, 
Nun vegnem minga ross de quell che femm. 
Perchè semm minga tanti ciribira 

De vend el credit trii quattrin la lira. 


Se peu in del nost Milan gh’è staa personn 
Ch’han sogguardaa con sprezz 0 compassion, 
Com’el dis lu, qui noster primm colonn, 
Ghe giughi el coll, l'è staa per la reson 
De mett inanz i pee, per la paura 

De vegni a taj per quai caregadura. 

In quanto a lu ch’el staga pur quiett 
Che d’ora inanz ghe strusem denter pu; 
Nol fà minga per nun: l’è on cert soggett 
Che và proppi lassaa lu de per lu; 
E subet che lu al scherz el voeur stagh nò, 
Ch’el vaga in santa pas per i fatt sò. 


Però nel cas ch’el ne voress rispond, 
Ch’el procura d’avegh pussee creanza : 
(Nun se apellem in quest a tutt el mond) 
Se l’è sto fà deppu, sta petulanza 
De dann del #? Semm minga'sò fieu, 
Né emm mai mangiaa con lu ris e faseeu. 


Che in fin di fin se nun ultimament 
Emm creduu ben de dagh dell’ignorant, 
L’emm faa cont on linguagg puttost decent, 
Emm minga drovaa on ton tropp petulant; 
Gh’avaremm daa dell’asen, se l’occor, 
Ma dandegh semper, ch’el ghe và, del Sczor. * 


NOTE 


(1) Giornale soffocato dall’eccessivo numero degli abbonati. 

(2) Non era ancora uscito alcun numèro del suddetto Giornale 
L’ Uomo di Pietra. i 

(3) Le parole in corsivo sono tolte dall’articolo al quale si ri- 
sponde. 

(4) Dal Dizionario Italiano del Farfarello. 

(5) L'Uomo di Pietra nei suoi primi numeri aveva messo in 
caricatura un letterato vivente , applicandogli la testa del cane. 
Ne fu incriminato , e, pendente la procedura, il giornaletto a 
cui si risponde, ebbe la maligna indelicatezza di rammentare 
questo errore. 


RASSEGNA 
DEL STAAT MAGGIOR NEUV 
della nostra Gee Enna 
(1865) 








Quell caro Pedrieu 
Semiseri, umoristich, General | 
Della nostra gran Guardia Naziona], 
Dopo tanc lavoreri 
L'ha impienii el cavagneu, 
L’ha pientaa finalment el Ministeri. 


Cont el sò trass in quart, | 
Col buttà attorno l’amm de tutt i part, 
Tasta chi, tasta ll, 
Dopo ona gran fadiga 
L’è reussii in sti di 
A taccass i pòleder alla biga. 

Adess che gh’emm sto capellin d’armada, 
Sto scepp de Staat Maggior, 

Sia ringraziaa el Signor! 

Dopo ses mes anca Milan la fiada. 


Ma mi de buseccon senti el dover, 
Anzi me buj la tegna 
— Con bonna pas del Ministeri neuv — 
De di sù el mè parer, 
De sperlà on poo sti euv 
E de passa] on momentin in rassegna. 


Chi l’è sto nobil Oldi? 
Mi l'è la prima volta in veritaa 
Che senti a di sto nomm. 
Nanca per quest el pò vess bon soldaa, 
Bon cittadin, o” fior d’on galantomm, 
E vess scortaa de soldi : 
(Ma già mi in del mé.rango de pitoch 
De nobil e de sciori 
Sont a portada de conossen poch). 
Mi però, come hoo ditt. dessoravia, 
De quand l’hoo miss a bajla a Nervian, 
L’hoo mai sentuu ona volta a tirà a man. 


Sì, m’han ditt che monsù. 
El sia milla volt mej de quella scima 

Col baull tiraa in sù, 

De quell tal manserlon che gh’era prima, 
Me dis quaivun che proppi le conoss 
Fina in del mòll di oss, 

Che al primm crodà in Milan 

Lu l’è staa diurnista on poo de di 

Con dò svanzigh al di 

Press a quell sur Pagan 

— Segretari politech di Patan — 

Minga quand l’era Direttor del lott, 

Ma quand sul tard l’ha peu goduu el savot 
De vess faa Direttor, Ministrador 

E padron sott e sora 

Del nost Leeugh Pii Triulz | in la Signora. 


Che quand el sur Pagan 
L'ha tolt sù la consegna di talent, 
De tutta la bravura 
De sta soa creatura, 
El g'ha daa el post de Econém sul moment: 
(Anben ch’el somejass minga de color, 
Nè d’opinion al sò superior). 


Ecco chi donca el Tenent Colonell 
Staa pescaa foura, senza tanti arlij, 
Apposta da on Leugh Pi), 

Che in sta crisi de Guardia Nazional 

L’ha responduu all’appell 
Per pòntellà el Pedroli General. 
Ma mi credi, coi studi che l’ha faa, 
Ch'el gh’entra con la vita de soldaa 
E quindi in sta faccenda, 
Coméè i verz a marenda. 


Quell che g’ha avuu l’onor 
De vess propost Maggior de Staat Maggior 
E ch’el par adattaa 
L’è el Marcheson Fassaa : 
Omm fort e resoluto 
On poo pussee del Biagio de Viggiuto ; 
Pussee ladin -per pondà via di bott. 
Quest chi almanca l’è staa 
Tant in del quarantott, 
Che in del cinquantanoeuv 
Ufficial e soldaa, è 
Che fors s'el seguitava 
Vattel a catta ‘cosse el deventava. 
Se dis ch’el gh’abbia mettuu sù Ja pell 
Minga domà in di sàl del Radaell, 
Che per i sò reson 
L'ha daa tutt e dò i volt la dimission : 
3 che l’è tornaa a cà 

A god quiett el ben di Dio. chel g'ha; 
Mi sont del sò parer, l’ha faa benon! 

El Capitani che ghe ven adree 
L’è el Cavajee Fantoni Castellan, 
Paves d’origin, stabiliti a Milan, 
Staat Maggior de mestee: 
Perchè el gh’è giamò staa in la Nazional 
Della ex Capital. 
Chi lu l’è on bon vivan, 
Second se sent a di, 
On s’cennon de parada e peu bott li. 


El sur Cesare Finzi ex Ufficial 
Del noster bravo esercit nazional 
L’è anca lu on bon fieu 
Sul fà del Pedriceu: 
Tutt’alter che ignorant, 
Simpatich, magrinett, minga pesant. 
Là, sia lodato! Anca quest chi l’è staa 
On poo de temp soldaa, 
E nol ven minga via 
Né d’on Leugh Pij, nè d’ona Spezieria. 
E siccome sti Finzi g'han l’onor 
De vegh del pélter, che l’è el primm costrutt, 
G'han de vess de per tutt, 
Ghe n’ha de vess finna in del Staat Maggior. 


EI sur Cecchin Rossar, © 
L’ultem in lista, l’è anca lu on fieu 

Svelt, de caratter viv, 

Però tutt’alter che ‘vendicativ. 

Minga tant conossuu 

Per via che l’ha tenduu 

Indipendent — ai spall di sò danee — 
A studià e a fà el scior de mestee: 

E el se god la cuccagna 

De stà gran part de l’ann sempr’in campagna. 


Quest chi l’è on ganivell 
Che mi l’hoo semper conossuu pivell. 
L’è tutt’alter che ciall, 
E el monta ben a cavall. 
El g'ha anca lu i sò ann 
E dent per dent el cusa di malann. 
Saran malann magari 
Squas tucc immaginari. 
Gh'è di giornad ch’el me và via malcott 
sul fà d’on bigott; 
L’è on poo strambo sul fà de nun poetta, 
E el me spuzza on fregu) de Senavretta. 


Bonca consolet el mè car Milan, 
E sfoghet on moment a batt i man. 
Dopo tant temp te vedaret almanch 
In gir anmò i piumm bianch: 

Che per tanti bacioch 
L’è an lu on divertiment minga de poch. 


Consolet pur col General Petroglio 
Che zuruch ti e mur 
L’ha voruu tegni dur 
Per non méllar, per non smenarci il soglio. 
— Edopoel Staat Maggior che l’ha traa insemma 
Congratulet de coeur con sta toa gemma, 
Che dagh e dagh in fin l’haa tiraa sù 
On Staat Maggior tutt del sò gust de Iù. 


Sta lodato lo sforzo e che la vaga! 
Almanch quist chi ciappen nagott de paga. 

PREFAZION 


AL MÈ SEGOND OPUSCOL 
stampaa in del 1856 


intant che sera anmò sott a process în causa del primm 


COTTI 


Intrattanta che a Comm con tutta. pas 
Ghe fan i pures al mè primm librett, 
Per fà passà el pomm-pomm sont quasi in cas 
De buttà sott ai torc quatter sonett 
Con poch sestinn. Chi n’ha piasè Je goda, 
Staroo a vedé sta volta cosse croda. 


Sont staa in gamba però. Sont squas sicur 
D’avegh minga de rogn; in veritaa! 
G’hoo poca smania de famm mett al scur. 
L’è tant comod el vess in libertaa!... 

L’è tant bell god el ciel alla destesa, 
Minga dovè sbignall alla Scozzesa. 

E peu se ris’cia finna l’oss del coll 
Per quella benedetta.... el disi nò, 
Perchè vu) minga con di bej paroli 
Méttem al ris’c de fà on scarpon anmò. 
(Anben ch’el disa el Gross : «l'indipendenza... 
E mi: citto! ch'el lighen Eccellenza!) » 


A vede quand se dis, tuft 1 talent 
Se somejen tra lor, el pover Gross 
(Cara memoria) anch lu l’ha strusaa dent 
Senza forsi vorell a on cert pess gross, 
Mi el mè gamber l’è staa col turrzon, 
E lu con quell’impiaster de quell’on. 


Cosse la g'ha sta rima malarbetta ? 
La par a tutta prima ona cialada, 
La va via liscia come ona stacchetta 
E peu, Cristo! la par malefizziada ; 
La buj, la scotta maladettament, 
La fa trà el mull, l’inoreggis la gent. 


Ma lassemela li che conven nò 
Rugagh dent col legnett ; l’è squasi mej 
Fà giudizzi, arà drizz, tend ai fatt sò, 
Nedrugà i sò penser, i sò ide; 

Senza cercà d’andà a pescass di ràcol, 
E peu magari cattà sù del bacol. 

Qua) critegh disarà che no sont bon 

Che de fà di sestinn, e fina chi 

Sont quasi in cas de di ch’el g’ha reson. 
Treuvi tant comod de spiegamm insciì: 
Però diroo col Porta, e tanto basta, 

No l’è la forma che fà bonna pasta. 


Intrattanta protesti a tutt Milan 

De vè allùs a nissun né coi sonitt, 

Né coi sestinn; se peu quai tolipan 
Usmand el piatt el se sentiss petitt, 

Per sò consumm, de tirann giò on boccon, 
Mi no soo cosse digh, l’è bon padron. 


Hoo già faa el cunt che tutt i Direttris, 
Ch’hin i metress della disinvoltura, 
Faran de lòch, me trattaran d’amis. 
Natural! In compens de la premura 
Ch’ho faa vedé per lor col suggerigh 
Quell che nissun g’'ha mai vuu coeur de digh. 


Vedi che mi cont sta prefazionetta 

Diserti on momentin de scià e de là : 
Donca a bon cunt ghe metti la stachetta; 
Se de nò el par che voeubbia scimiottà 
On nost comtemporani, ma bi bon, 
Ch’el dev squas la soa. gloria ai prefazion. 

Lu l’ha faa inscì perchè el podeva fall, 
E mi farev figura de strambott 
Se gh’avess el tintillo d’imitall. 
Ma sti bàgol no gh’entren per ferr rott; 
Leggii donch sti poch vers, cerchee de rid, 
E fee de tutt per digerii polid. 





LA CACGIA RISBRVADA 


(1869) 


DENNAISDAINIIO 


El process che ghe fàn al Tribunal 
Di do campann, adess Correzional, 
A quella bonna lana 
D'on’' Unitaa Italiana, 
Perchè l’ha spiattellaa la birbonada 
Di merli staa struppiaa e mazzacraa ‘ 
Dai guardacaccia prepotent, rabott 
In di sit della caccia riservada 
A nomm del sur Nembrott, 
A di la veritaa 
Me par ch’el ciappa ona gran brutta piega 
Per i Califf ch’ha dessedaa sta bega; 
E che quell sur spaccamontagn Sonà 
Col vespee dessedaa 
Invece de smorfià 
L’abbia sta volta de’ restà smorfiaa. 

El g’ha bell pari l’avocatt Mancin 
Insemma al sò patusc d’on tirapee, 
Liberaloni on poo drizz e mansin, 
Cacciador della gloria.... di danee, 

A rampegà sui veder 

Per fà cred che sta caccia riservada 

L’è stada ona cialada! 

Ma i trii bravi avocatt della difesa 
Marcora, Muratori e peu Carcass 

Taccaa insemma tucc trii coméè la pesa 
Han minga mòlaa el mass; 

Anzi de contrafort 

Han sarraa in mezz tra el mur e l’antiport 
El tutta cova Toscanell, Toscan, 
Deputaa galantomm, 

A spifferagh li foeura tucc i nomm 

Di vintiduu fasan 

Staa trifolaa de nott alla sordinna 

Dai guardacaccia — mercanzia finna! 


Ma quell ch’han minga ditt in sti tell di 
I bulli difensor, 
Corpo de Bacco! vuj mò vegh l’onor 
In confidenza — de cantavel mì. 
Vorev savè el perchè 
On omm perchè l'è Re 
L’abbia de vegh a soa disposizion 

Tanti vill, tanti parch, tanti giardin 
Curaa del di e de nott dai sò campion 
Semper li pront coll’assalin montaa, 
Quand che l’è tutta robba in fin di fin 
Che gh’emm daa nun bàcoj della nazion? 


Siché donch mi me par 
Che de già ch’el mantegnem inscì grass, 
Che ghe demm ona muccia de dinar 
Per fà el santo mestee del Michelass, 
Me par a mi chel podarav an lu 
Fà minga inscì el deppu. 
Ch’el dovarav insomma lassà corr 
Se gh’è on quai alter tangher, 
Che avendegh la passion de cacciador 
EI fà ona qual scappada 
In di sit della caccia riservada! 


Che in fin anca lu, car el mé sur Nembrott, 
S'el ved su per la strada | 
Ona quai tortorella r:servada 
Se sa ch’el truscia per tiralla sott. 

Donca giustèmes: on cicin perun — 
Dis el proverbi — ch’el fà maa a nissun. 





i dt0a® RZ5USCItAA 


BÈ MONT BESUSCITAN 


CEDTI 


Sol chi non lascia eredità d’affetti 
Poca gioia ha dell’urna.... 


Foscolo, 


Sont chi a cuntav on certo fattarell 
Che l’è forsi cent ann che l’è success : 
Ai sò temp l’ha miss giò tanto spuell, 
E el me ravana in ment insci de spess, 
Che mi con la mia vergna de bòsin 
Vuj spifferavel tutt in meneghin. . 


In d’ona certa porta che soo mì, 
È mort, come ve disi, cent ann fà, 
On omm cocc passionaa de stà de chi, 
Proppi nemis giurato del creppà; - 
L’è mort tegnon, rabbiòs, pien de danee, 
Col fòtt de podè nò portassi adree. 


— 216 — 


Su la grinta del mort verda, strincada, 
A colp d’ceeucc se leggeva la passion, 
La golascia de l’anima dannada 
De fà danee, de tegnij li a monton; 
Tant ch’el gh’aveva (destenduu su l’assa) 
I oggitt de porscell-mort voltaa a la cassa. 


Questa l’è tutta franza, e tòcchemm via: 
Oltre al marzuppi ch’el lassava indree, 
El cedeva al sò prossim on’arpia, 

Che per lu l’era stada coeugh, miee, 
Comodin in lungh e in largh del sò tegnon, 
Camerera, servotta, stopporon. 

Padrona del padron, matricolada 
Compagn della perpetiia d’on pret: 
Fedelissima, svelta, interessada 
Al segn de lassagh nanca scoeud la set; 
La gh’era stada ai cost ultimament 
Per fagh mett giò dò righ de testament. 


Ma siccome a toccall in sto cantin 
El se sentiva a rescià la pell, 
E el bérlava. in di ong anca al ciappin 
Content, putost che molà on strasc d’on ghell : 
Perchè l’ultima sova volontaa 
L’era de tirà inanz o ben o maa; 

‘No l’ha vorsuu savenn ona petacca 
De mett giò né scrittur, nè testament:: 
Ciappa chi pò, lu ghe n’importa on’acca, 
Lu come lu nol veur disponn nient. 
(Almanch lassagh a quai comunitaa 
De gent util al mond, monegh o fraa !) 


Ma ove}, vegnemm a vuna, la ven veggia 
Cont sti episodi de ballografia ; 
Scusemm tant se voo foeura ‘de careggia, 
L’è tutta colpa de la fantasia : 

Gh’è di giornad che l’è padrona lee, 
E foo fadiga a tappasciagh adree. 


Donca emm lassaa el veggiott destes su .l’assa 
A speccià che passass vintiquattr’òr 
Prima d’inciodall denter in la cassa: 

Ma per raccomandaghel al Signor, 
Per fagh guardia de nocc a sto capp rar, 
G'han miss giò de pianton el portinar. 


L’è usanza veggia (e la và fors giò pu) 
Che a sti taj che dev fà de sentinella, 
Ghe tran adree vinaja de bev sù, 

Ghe ruzzen pacciatoria a la pu bella; 
Perchè ona volta che g’han cald i orece, 
Ghe dan el rugh a la pagura e al frecc. 

Quest chi peu che l’è vun de qui smorbion, 
Che de viv e de mort el se n’impippa, 
Pesg no capita! el blocca l’occasion 
D’alzà on poo el gombet, de sgurà la trippa ;. 
E ghe par minga vera de paccià 
A tutta spesa del padron de cà. 


E mangia e bev e mangia, in trii quart d’ora 
L’aveva quasi sbertii via tuttcoss: 
Tant che sgonfi de tutt fina a ‘la gora, 
Coi cucc che birla in del faccion ross ross, 
Incojonii, balord de podenn pù, 
El sentiva el bisogn de levà sù. 


Ma siccome el dev stà lì a la garetta, 
El se rassegna e el preuva a passeggià 
De lison sù e giò per la stanzetta ; 
Intanta ghe comenza a ravanà 
Di penser malinconich per la zucca. 
A ris’c de fà on fallo con la perucca. 


‘ Con man e brasc incroseggiaa dedree, 
Col barbozz in sul stomegh che lavora 
A digerì, el bicocca inanz e indree, 
Comè on filosof, forsi ona mezz'ora ; 
Infin el squadra el mort cont on’oggiada 
Longa, longa e el ghe dà sta insavonada : 

« A vedé quand se dis cossa l’è l’omm... 
« El se struzia, el se coppa a fà sù fen, 
« El smazzucca di e nocc per fass on nomm, 
« E quand, dagh e peu dagh, l’è squasi pien 
« De virtù o ballossad on tant al toch, 
« Ghe bérla adoss el tredes de taroch. 


« Varda mò che figura ch’el me fà 
« Con iutt el sò mazzass a fà el gratton 
« Sto brutt porscell d’on mè padron de cà! 
« El corp l’è li tiraa comè on agon, 
« L’anima l’è già là a fà penitenza 
« Di porcarij ch’el g'ha sulla coscienza. 


« Perché el n’ha faa quant mai l’ha poduu fann: 
e L'ha traa di galantomen su ona strada, 
« L'ha giuraa el fals e l’ha imbrojaa tosann, 
« L’ha resentaa di vedov de bugada, 
« E chi sa quanti sfròs l’ha pientaa attorno, 
« O faa spari col comodin del torno. 


« Lu l’ha faa on poo de tutt: l’ha faa el pattee, 
« L'ha tegnuu a man ai lader di e nott, 
« L’ha faa de negoziant, de marossee: 
« E adess el comenzava a fà el bigott; 
« E l’era semper vun di primm a cor 
« Ai balauster, per portà el Signor. 

« Tult compassion, tutt coeur coi poveritt, 
« Se a on magher inquilin pien de ficeu 
« Ghe mancava quai lira a pagà el fitt, 
. ‘« El ghe vendeva fin l’ultem pezzeu... 
« Già lu per fà danee — come se sia 
« L’era capazz de fait anca la spia.. 


« E adess cossa ghe serven sti danee ? 
« Cossa ghe var l’avei tegnuu a man? 
« El bell marzuppi che l’ha lassaa indree 
« L’andarà in bocca a can e borian; 
« Che gratis nodaran in l'abbondanza 
_ «. (Asca la castradura de finanza). 


«-E lu l’éè li strincaa, magher ‘e sbioch 
« A speccià i badillad che l'han de scond 
« A livell di scioroni e di pitoch. 
« Almanch con quest se resentass el mond 
« De sti carna de coll, ch’en scusem senza 
« Me rincress che l’è troppa la somenza. » 


Intrattant ch’el barbotta, i duu geneucc 
. Ghe se téppichen dent per el bisogh 
De fa riposà i oss: i pover ceucc 
Se sarren de per lor per el gran sogn 
Allora lu el se strusa arent al mort 
E el ghe dis sti paroll de contrafort: 

« Andemm, ex sur padron, ch’el faga post: 
« A on ex sò pilattissim servitor, 
« Ch’el faga grazia a strènges in di cost; 
« Già che crodi del sogn, vuj fagh l’onor 
« De stagh de fianch: ch’el ghe patissa nò, 
« Ghe doo elpermess destrapazzàm, s’el pò.» 


E li puntand coi pee, ruzand coi man - 
Coll e gamb del cadaver, le borlonna 
On freguin su l’assa insci pian pian; 
El se segna, el dis l'Ave a la Madonna, 
E peu el se butta giò con tutta flemma 
Democraticament a dormi insemma. 


L’eva on’ora poch pu de mezza nott, 
E regnava ona pas de Gentilin ; 
Domà che sto silenzi l’eva rott 
Da on versari sord sord, da on viorin. 
L’era la veggia che (naturalment !) 
La pisorgnava in l’altra stanza arent. 


Ona bosia de pélter mezza morta, 
Lògada in d’on canton la picciurava, 
Su e giò d’ona lùs panada e smorta 
Qui poch robb che in la stanza la trovava: 
E giugattand la sbarbattava el ciar 
Sul peveron scarlatt del portinar. 

Dopo on para d’òr bonn che sto monsù 
Pacifich el ronfava a tutt ronfà, 
La grima che gh’è appòs la leva sù 
E la se mett balorda a gironzà, 
Col penser semper fiss al roseghin 

. De trovassela fada in del borsin. 


A 


Con tant ch’oo faa, ch’oo ditt per contentall, 
« Sassinamm la salut e la coscienza, 

« Trà via nocc per servill e nedrugall, 

« E peu, sto brutt linoucc, pientamm chi 
« On tochell de pension de podé viv FA 
« Alla larga de tucc stl...... » 


Intanta che la brontéla e la dà dent, 
La se vesina a l’uss tant per sfogass 
A remirall tiraa. Ma in quell moment 
Quell’alter che l’è li per dessedass, 
Slungandes foeura e destirand i quart 
El trava nas e brasc de tutt i part. 


Ecco l’effett di arlij, di pregiudizzi! 
Mai pu pensand chel fuss el portinar 
Che ghe dà el moto, la teu sù on stremizzi, 
La se inversa a scappà, la trà sù sgar, 
E la sbraggia a trii goss quant mai la pò: 
« El sur padron l’è viv, l’è viv anmò. » 

E la desséda on formighee de gent, 
De sabett, de curiòs a barilott, 
Che impienissen i scal in d’on moment 
De bolletta, zibrett, scuffi de nott; 
E dopo on cattabuj de no descriv, 
Van a vedé s’ el mort, l’è ‘mort o viv. 


Riva la leva in massa a l’ antiport 
‘ (Armada de mochett per vedegh ciar) 
Le sbaratta, e la ved ai cost del mort, 
Come s°el fuss in trono, el portinar 
Ch’el sbadaggia ancamò mezz indorment, 
E el guarda de cojon tutta sta gent. 


Oltertant el sbarleuggen anca lor, 
E, deciaraa l’arcano a poch a poch, 
Dessedaa tucc insemma dal stupor, 
S’cioppen foeura in d’on rid inscì bacioch 
Che fors: el mort, tant per ghignà anca lu, 
El pagava de bev'a levà sù. 


Ma el portinar ch’el ghe voreva ben 
Proppi tanto, a seconda di sò merit, 
El dis: « Ma ghe voreva nient de men 
« Che sto birbon l’avess movuu el preterit. 
« L’era in bonn man.... inanz de vedè di 
« L’aveva appenna de fà i cunt con mì.. » 

Quest l’è el guadagn de tucc sti gesuita 
Che con la prepotenza del danee, 
Fan l’esòs e el porcon tutta la vita, 
Fan strillà servitù, ficeu, miee.... 

Che no san cossa sia umanitaa, 
E regceujen segond ch’han somenaa. 





EDILIZIA STRADAL 
(1867) 


GOVNAAANIAAAN DO 


Sura Giunta solerte, 
(Come dice lo storico copista 
Del Secolo cronista) 
Inceu mo’ giusta, se la me permett, 
Vorev digh ona cossa in gran segrett. 


Mi, segond mì, me par 
Che ghe convegna proppi nient del tutt. 
A spettascià el dinar, senza costrutt,. 
Per scavà, colla scusa delle fogne, 
Sott, per esempi, alla piazza del Domm 
Di barlafùs antich 
Che a dilla ciara varen nanca on fich ; 
Fussen anca i speron d’on gentilomm 
Del temp di Duca vice. 
(Quand se pagava minga:tant de ficc) 

i 15 


! — 926 — 
O la crappa de bech 

D’on quai Spagneu, d’on quai Lanzichenech, 
O i monet d’on avar del temp passaa 

Mort malcott in odor de santitaa. 


L’è minga mej a dagh a trà ai reclamm 
De quij che rogna per el Makadamm ? 
Oppur ai gòrgoran desmentegaa 
(Che g’han tutt i reson de vess danaa) 

In via della Stella 

Che, per diana! g’han diritt an lor 
De vegh i trottador 

Col selciaa de fà corr la cairetella ?!. 


Tanto pu che in giornada 
Dopo i fabrich del sur Duca Viscont 
E dopo tanti be) casitt, cason, 
Sta contrada anca lee l’è Ueventada: 
On bell vial de ton 
Che menna volontera al bastion ? 
Tanto pu che de là 
Ghe ‘passa de mattinna e podisnà, 
Quand el gh’e, a cavall o in la. tirosa, 
E quest el soo de cert, 
(Come quand ‘el gh’aveva la morosa | 
Di part de Porta Tosa) 
L’er de al trono, el sur Princip Umbert: | 

Se. mi ona volta on duu o trii ann fa 
Hoo pregaa quanto mai se pò pregà 
Per fà fa on pòntesell in sul Navili 
Tra la Spiga e la via del Senaat, 

Tutt per uso e consumm del Briaree, 
De quell turrion, de quell omon de staat 
Insci goòlòs de gloria e de danee, 

Come l'è el noster giovin senatore 

Di tutto Professore ; 

Figuremes s’hoo minga de parlà, 

De corr e de truscià 

Press alla nostra Giunta in st’occasion, 
Quand se tratta del còomod d’ on’ Altezza 
Che pò fagh la finezza 

De mòlagh adrittura el gran Cordon 
All’Assessor che le mettess in ton. 


LZ 

RISDA MUTA 
de fà festa per la nomina d’on Sindech 
(1870)! 


nn TETTI 


Sont persuas che savarii, i mee tds, 
Che el noster saprentissimo Governo, 
Tant per fà economia anca de crés, .. 
L’ha mandaa tanti Sindech all’inferno. 


E nomipanden vun ‘proppi de scima 
Per circondari in del Comun pu gross, 
Vun che godess. giamò la real stima, .. . 
G'ha pòndaa soita tucc.a.mestuross ... ; . 

I Comun piscinitt. Sta novitaa, 
Sta fortuna coi fioch tant sospirada, 
Anca al bell paésott de Arconaa, 
E speccia e che te speccia, l’è rivada. 


Quell dorvivan d’on Ragionatt Cazzeula 
L’è staa la mosca bianca in religion, 
Come omm navigato all’alta scoeula. 

De menà a spass i sò fede) mincion. 

E in del dì vintineuv del mes passaa, 
Intant ch’el gran Consili Comunal 
El se trovava in croeusc immontonaa 
A fà passà on quai foeuj del sò messa], 


Tutt a on.bott anca i sord che gh’era dent 
Senten din-dan a imbalordiss la testa 
Da on marcadetto scampanellament 
De trè campann che ciochen via de festa. 


Coss’él, cosse no él... tucc pienten li - 
De discorr di negozzi del Comun, . 
E senza savè nanca cosse di. 
Se remiren in motria a.vun.a vun. . — 


Anca el noster Cazzola li presento; > 
El pariva on bigatt che cereass foeuja,. ‘ è - 

De tant ch’el fava mostra de nient, 
Tant ch’el pariva somenaa de sloeuja. 


‘Tucc intanta faseven di calmeri : 
Ch’el fuss on dogma neuv rivaa de Roma? 
On cambiament de Re, de ministeri ? 
O l’Antonelli ch’avess faa la toma ? 


E ruga e spiona, finalment se treuva 
Che qua:rchedun d’accord cont i pedocca 
L’aveva miss in ball sta moda neuva, 
Delirand cont avert tanto de bocca. 


<> 


UNA TOSA FÒGADA DE m Lari 


ECCO EL RITRATTO 
CUI 


1 cavej puitost ross, . 
El front bass, desformaa, ‘tutt pien de cresp 
« Ch'el par on nid de vesp » 
i duu oggitt gris guarden on momentin 
Su l’ass di formaggin. 
El nas greco, bell gross, ben spettasciaa 
Sul gust d’on carimaa ; 
"D'inverno, cont el frecc, con la pazienza 
El và fina in somenza. 
El bochin, sgangheraa fin dalla tetta, 
El par ona sibretta, 
Con dent ona dentera 
‘ Negra, rara comè ona restellera. 
No la g'ha mai bisogn de spazzadent, 
Perchè la g’ha sott-sora trèdes dent. 

Per rest de la parpeura, 
La g'ha on bell barbossin de can béòrdoch 
Prepotent, resios, che sporg in foeura. 
Do collann de maghell 
Fan on waltzer intorno ai dò ganass; 
Domà a vedei te se rescia... la pell. 
L’è nana, tegna e de rinforz bigotta : 
Ogni vott di la trotta a confessass. 
L’ha giamò sarraa l’anta, 
E a cunt de sti bellezz la porta in dotta 
L’incert de mantegnilla, ma de pianta. 


Però chi le voeur teu, se gh'è el somar, 
Le blocca_in brasc, le porta 'Jee a l’altar. .. 

UYU 2e' dI SOulanti 


L'EX SINDECH DE SEST SAN GIOVANN 


«TZ end 


A capo fitti 
Cadono gli asini, 
Noi galantuomini 
Siam sempre ritti. 


Dopo cinqu o ses ann che sto belee 
L’ha pientaa i verz in del Comun de Sest, 
Scartand la profession de prestinee 
Con tucc i incert de portà attorno el sest: 


De sbris che l’era, in toch comè on Giudee, 
Marsc d’anima e de corp per i gran ...., 
In poch temp l’ha faa sù di be) danee, 

E cel s'è ransciaa adrittura per i fest. 


Col sò fà de pedocca, col coll stort, 
Col fà andà l’u.... in gir drizz e mansin, 
Col savéè fà polit el viv e el mort; 


Col ministrà i affari del Comun 
In manera che, a dilla in fin di fin, 
Compagn de lu no gh’è mai staa nissun : 
A ditta de quaivun 

Sto collaron, sto car bacioch almen, 
Oltre all’incert de fass vorè tant ben, 
.L’ha faa sù on poo de fen. 
Tant che se adess l'han buttaa giò de scagn 
Ve garantissi che g’han faa poch dagn. 
Perchè a sto poer lasagn, 
Ai spall di tangher che l’ha ministraa 
Quaicossolinna gh’è restaa taccaa.. 
ALLA TEMOLA . 
d’on Cavalier d’industria | 
che fa la “sparona e. l'eterna pivella — 
Gaina rossa che te veet a spass i 
Su e giò per i contrad de. chi e de lì, 
A somenà bon temp tutt quant cl di,. 
Montada com’el fuss el sabet grass: 
Che siben poch distanta dal mezz fass 
Te cerchet el merlott de diverti. 
All’alta scuola che t'ee imparaa ti 
Sott ai battud de quell tò contrabass; 
Te seet cossa te paret col scignon . 
Impiastraa de farinna che bòrlona 
- Insemma ai pelegatt sui rizzolon? 
Te paret Maddalena  sperlusciada, 
Oppur ona gainna Faraona . | 
Che perd i penn dopo ona gran covada: 

PREAVIS 
in metàfora 


Soo che gh’è on cavalier di solit sant 
Famoso tutt quell mai che se pò di, 
Ch’el g'ha el coragg civil de tant in tant 
De strapazzà sto giornalett che chi (4). 

Soo che l’è stizzaa sù da on ignorant. 
Superbiott e fiffon, stàghela lì: 

Che col fà l'impostor e el petulant 
El cress in pes e in gloria tutt i di. 

Mi donca per adess ghe doo l’avvis ’ 
De regnàmela minga e tirà drizz, 

Se vouren minga fass tirà i barbis. 

Che cerchen minga rogna de gratà, 
Se de nò ghe foo subet el redrizz 
De canta) tucc e duu come ghe và. 

Mi sont muso de fà 
On sonett in sò onor con tant de cova, 
Pussee lunga ancamò che nè Ja sova. 
Quell che me dà on poo indree 
L’è che a digh sù la vita a sti belee 
L’è pesc anmò che a desquattà on tajee. 
(1) La Frusta | SE 

SUPPLICA — 


. 


De già ch’è bòrlaa via ona stagion 
Tant favorevol per el s’campagnà, — 
Sporgi on’istanza ai noster turrion, 
Per cercagh el beliett de viaggià 
Gratis amore — foura di mincion 
Per tucc i strad de ferr che gh’emm in ca: 
Perchè quest l’ha de vess on comodon, 
Che in giornada g’hoo geni de provà. 
L’è on pezz ch’el proeuven certi sgonfiaimpoll 
Tiramolla, famosi patriotta 
(Con quell stomech de struzz perla pagnotta): 
Certi gen: che fan de paraboll 
— Per la paga — a ogni sorta de governo 
E pescaraven soldi anca all’inferno, 
Per god bazza in eterno. 
E mi mò invece hoo mai de vegh sto onor, 
! Sto comod, sto piaséè ? 
El sarav fors perchè 
Sont minga on ciribira come lor? 
16 

SULL'ARGOMENTO MEDEMMO 


n 
si 


Tanto pu quand rifletti che in giornada 
El viaggià sulla strada ferrada 
L’è pu com'è ona volta ona cialada 
Ma el deventa ona Spesie de sparada. 


Perchè oltre alla tariffa inscì dna 
Gh'è i bigliettari che te fan l’asnada, 

Se te ghe bòrlet sotta de scappada, 
De scamòtatt anca la soa privada (4). 


Ti te saltet in treno all’inviada, 
. Te cuntet la moneda ritirada 
E te ghe trouvet denter la gratada. 


Donca hin pesc quist che l’assassin de strada, 
Che quand el ghe da dent, se la ven fada, 
El se ris’cia ona bonna dl 


(1) S'intende la loro tariffa privata. 

RISPOSTA DEL:POETTA A. P. 


al sur Bellinzagh, che gentilment le in- 
vida a digerì el 7edeum al dì 14 de Marz, 
onomastich del Re Nembrott. 


Oh lustrissim sur Sindech, Cavalier, 
Ufficial, Grand cordon, Commendator, 
(Robettinn che lu el god con gran savor 
A dispett della rogna de bancher): 

Mì el ringrazi de coeur del bell penser, 
De. quella poca pinola d’onor 
Ch’el ghe poggia a on besasc d’on cadi 
Che l’è minga però del sò parer. : ; 

Prima de tutt per via della marsinna, 
Come el g’ha già rispost duu o trii ann fa 
Al sò car Prefetton Villamarinna ; 

In segond leugh perchè el g’ha on poo paura. 
De fà. s'cioppà del rid, s'el veden là, .. 

I perucconi chie le mett giò dura. © 

DUU MERLI 


El Brogli in d’ona sova spifferada, 
Spiegand l’origin di di della Merla, 
Nol troeuva in qui) dell’epoca passada 
On general che ghe disessen Merla. 


Viceversa ch’el derva la pusterla 
Alla storia moderna dell’armada, 
Ch’el ghe daga con flemma ona sperlada, 
Chè, sont sicur, gh’en salta feeura on gerla. 


Tanto pu i fedelissim del. Piemont 
Hin i provine che ghe daran di pònt .. 
A tucc i sò sorell della Penisola. 


Lamarmora e Persan ch’hin qui dò perla 
Ch’han regalaa all’Italia quella zisola 
De dò pestad — hin minga duu bej merla? 

SUI MICHETT CHE SE TRGEUVA IN GIORNADA 
‘in di Caffè 


Cara, carina e degna d’on sonett 
La mutua societaa di caffettee, 

Che la s’è organizzada de per lee 
Camorra caritatis, comè on ghett. 

E la bòlogna in gir qui sò michett 
Sòr, piscininn, legger, degn de minee, 
Che tran léch busecconi e forestee, 

Ma lee già la ghe treuva el sò lechett. 

Anca questa però, bisogna dilla, 

L’è ona gran providenza, sanguanon ! 
Tutt el dipend de réussì a capilla. 

Mangianden domà on para a _colezion, 
Te see sicur de rivà al dies <lla 
Senza pericol d’on’indigestion ; 

E peu gh'è quest de bon: 
Siccome in general i busecconi 
Goden el credit de vess gran paccioni, 

La me par ciara e netta 


Ghe in virtù del poch pes della michetta, 


Tegnendes on moment alla stachetta, 
Hin sicur sicurissim de vanzà © 
On fior de bòrlazion per el ‘disnà. 


COKII 


PROPONIMENT DE MUDA VITA 


faa in del 1870 
ann VI della Frusta. 


Sur Robech, Robeccon, car aa 
Già che vedi che lu denter per dent, 
E proppi per cialada de nient, 
El me sequestra senza remission ; 
Siccome pò saltagh in di mincion, 
De contrafort a tutt el rimanent, 
De famm god i risors del vess gerent 
Col famm mett, assa brutta, in vioron;. 
E siccome, per digh la veritaa, 
Essend solit a vess ir libertaa 
Me sarav tropp incomod sto servizi ; 
Me sont risolt anmi de fà giudizi, 
, fintant ch’el tempesta, g’hoò l’idea’ 
De stampagh di hoccon de Filotea. 

AL SUR T. C. 

l’amison del Cavalier de Calatrava, ch’el 
peluccava on onorari a tradinoni all’Ar- 
chivi in la Spiga. 


Leggend quell tò beliett on poo insolent 
Con l’adrezz ai calcagn, hoo ritegnuu 
Che te fusset on bullo prepotent 
De speccià l’ambassada di mee duu. 

Ma hoo vist in st’occasion ciar e patent 
Che te see semper quell baron f..., 
Che tira di sassad a fior de gent 
Con la manovra de restà sconduu. 

Scéndet pur, porconon! Te me fee schivi ; 
Soo giamò in lungh e in largh cosse te see: 
Quell di letter anonim de l’Archivi. 

Te see content mò adess? brutt gesuita, 
Barbon, fiffon. Se te n’ee minga assee, 
Sont bon de legget sù tutta la vita. 

De chi te capiret, car el mè Togn, 

Che mi ghe l’hoo domà coi bej belee, 
E: che no frusti che di gran carogn. — 

AL PADER TERZ 


che predicand in del mes de Magg 1869 
a s. Maria Segreta, l’ha ditt robba de ciod 
adree al Porta. 


Sur pader Terz o quart sont ‘chi a pregall 
De fà i sò predicott quiettament, 
De romp minga la s’cuffia e seccà i... 
Col tirà per i pee certi argoment. 


Cosse ghe salta, o reverendo ciall, 
De parlà mal del Porta ? Finalment 


L’ha ditt su di gran béòzzer de cavalli 
Col zergo e col calor d’on streppadent. 


Mettemm che i sò bigott l’abbien leggiuu 
Quand eren bon anmò de fà peccaa, 
Adess mai pu, con tanti brugn al cuu. 


Donch ch’el rispetta el Dante milanes, 
E se mai el se sent tant inspiraa, 
-Ch’el goda in alter meud tutt el sò mes. 

 RIZETTA 
per riabilità on Gioven 
Quod vebis superest, date pauperibus 


Quell che ve cress, deghel a chi gh’en calla. 
Timoteo. 


Sur avocatt, ghe insegni la manera 
De drizzà i gamb a certi forestee 
Ch’han schivaa per miracol la peltrera ‘ 
Quand han daa preuva de vess bej belee. 
Ch’el ghe daga el consulti de fà on mestee, 
Per no stà tutt el santo dì a stondera, 
E de vegh minga gola de danee 
Che infiamma l’ungia e s’calda la erappera. 
Ch’el ghe daga el parer de studià : 
Minga pretend de vess on talenton 
Domà per wess staa svelto in del spostà. 
E peu ch’el le decida de brieolla 
A mett in piazza la liquidazion 
De quell sò strasc d’on magazzin de. tolla. 
F lu ch’el sia men cheolla, 
Cioè :men mull in ia fottuda arlia 
De refilagh sto fior de mercanzia 
Ai tananan dell’Archeologia. 

INGIUSTIZIA 
| palpitante d'attualità 
(4870) 


\ 


Madamm Questura la fà ben in giornada 
A dagh la caccia a tucc i baltabiott 
Omen e donn pitoch che fà el cercott 
E che tormenta i cittadin per strada. 


Mi però la me par ona porcada 
Quella tal de fà mostra de nagott 
Con quj sui port di Ges col buzzolott 
Ch’hin al sicur sulla cadrega armada. 


EI batt la cassa per cavà la spesa, 
M°’è duvis ch’el sia zuppa e pan bagnaa 
Tant a fall per sò cunt, che per la Gesa. 


G'hin sti ricover pér i poer spientaa? 
Che se misura con l’istessa piega 
I stoccador della Santa Bottega. 

AL SUR MARTINENGH 
president: della Commission sui rendit 
per la Cittaa de Milan e Ispettor di Tass 


— > nen 


Me congratuli tant, car el mè scior, © 
Di soldi ch’el ghe dà ai sò diurnista: 
Hin tanto grass ch’el m’ha miss el brusor . 
De piantà li el mestee de Giornalista, 


Per vegni li a pregall de famm l’onor 
De mettem anca mi dent in la lista 
Di sò aspirant a filà i vott, des or, 

Per guadagnass el pan, col fà el copista. . 


Ma che bon c@eur ch’el'g’ha, sangue de dina! 
S'el và inanz de sto pass, mi ghe foo guaja 
Ch’el se mangia atravers, ch’el và in ruvina. 


AR! ch’el castra qui soldi on poo tropp gross, 
Ch’el ghe daga la corda a sta canaja, 
Se in fin dell’ascia el veeur vanzà quaicoss. 

AL MEDEMMO 
. de contrafort al recioch dessoravia 


tere 0 


Sur Martinengh, hoo vist injer mattina 
Al sò taloni de qui mezz fòjett 
De carta notaril — in pompardina — 
Che lu el scarpoccia .cont el sò conzett. 


Quand ch’hoo palpaa sta mercanzia fina, 
Hoo ditt: de chi se luma ciar e nett 
Quell ch’hoo già ditt: ch’el voeeur andà in ruvina, 
Quest chi se ciama spantegà pezzett. 


Mi che sont mi, scrittor de bassa sfera 
Che mett giò de sta breuda ambrosiana, 
, Cedarev qui palpee alla cervelera. 


. De via, s’hoo de parlagh feura di dent, 
Ch’el se serva de carta inscì nostrana 
Per drovalla adattada ai sò talent. 


_ VI 


ON’ USANZA CHE TACCA 
«1ma tacca on poo tropp 


Relata rotolo. 


La moda de batt cassa tutt i ann. 
In del giorno onomastico ai scòlar, 
L’è minga privativa singolar 
Di madamm .de Convitti de tosann. 


Adess gh’è i professori — de lanfann, 
Golos del regalett particolar, 
(Quaicossolina che ghe' sà de car) 

Che dan la leva a furia de bambann. 


Fin che se tratta de Stabiliment: 
‘ Va là Valeri! L’è ona porcaria, | 
Ma se pò passagh sora allegrament. © ©». 


‘L'è in di scol publich ch’el fà poch legria! 
Come sarebbe on cianfer d’on pretin | 
Ch’el fà sti ‘sfoggi in del Liceo... 

DUU GENERAJ 
famosi nei fasti della G. N. de Milan 
(4866) 





Brutt, masigott, col solit fà deppu - 
In giornada gironza per Milan 
Vestii de nostranott ambrosian 
Quell noster caro general Poss-pu. 


Disen ch’el sia vegnuu. lu come la 
A cercà in patria in sti moment de can 
On post de metta post el fabrian 
Alla larga del foeugh, ch’el ghe pias. pu. 


Chi dis ch’el voeubbia inteneri el Petroglio 
Dannaa de podè minga passà el dazi, 
A cedegh ancamò l’avzto soglio. 


Ma cocc tutt duu de stà con qui che vanza, 
Finiran, per schivà tutt i disgrazi, 
A marcià in guerra insemma all’ambulanza. 


shin 


SCOPERTA ZOOLOGICA 


ch’ hoo faa l’ alter di 
in di Giardin publich nenv 


read 


In d’on albi là in fond in d’on canton. 
Di giardin publich neuv, a man mansina, 
Lì sott ai fondament del bastion 
.Gh’è duu porscej che viv alla sordina. . 


Mantegnuu in carna con di bon boccon, 
Come se fussen mercanzia fina: 
Tant che semper content c contenton 
.Lor paccien, rognen, ballen la monfrina. 


Chi dis che sien porsce) Peruvian 
Faa vegni a bella posta chi a Milan 
Forsi per drizzà 1 gamb ai noster razz. 


Ma mi vedend quell pél lungh on mezz brazz, 
-Me par de vedé el Pappa e l’Antonell 
. Sott_alla santa scorza del porscell. 


— BO — 


ON OMM DE. SPIRIT 
che in d’on moment de furia 
el fà ona nobile vendetta 
(1868) 





i] 


El sur Mattee Gandola de Belas, 
Condutteur dell’albergo Genazzin, 
L’è già dò settimann che mi el:me pias 
Perchè el g’ha del gran gius in del còppin. 


Lu ch’el s’è vist a sassinà la pas 
Dal noster giornalett tropp berichin, 
Invecé de montagh la mosca al nas 
L’ha faa on tratt che l’è degn de bindellin. 


Per rispond ai reclamm di forestee . 
‘ Che se sfogaven coi communicaa - 
A di ch’el ghe pelava tropp danee, 


Ranca adrittura on bell palpee postal, | 
E come on omm che scriv quand l'è inspiraa, 


Manda a abbonass de botta al: mè giornal], 

ON CURAT IN FUNZION 


Poch di fà alla Sagra de Piontell 
El curat l’ha invidaa i sò camarada — 
Come l’è d’uso — a dagh ona pacciada, 
De qui pacciad che fan tirà la pell. 


Ma el curat de Luzzin — on pog virisell, 
Trovandes li denanz robba pagada, 
L’ha faa saltà 1 ganass all’inviada, 
L'ha mangiaa e l’ha bevuu comè on porscell. 


Tant che dopo, all’altar, con su la. cotta, 
In tra el fumm dell’incens e quell del vin, 
El s'è trovaa tutt squilibraa de botta ; 


E al punt del 7antum ergo, poverin! 
Con licenza parland — el s’è juttaa, 
Fasend giò porscellitt in quantitaa : 

E el ghi ha dedicaa — 
Ben volontera e senza zerimoni — 
Al sant pussee de comod — sant Antoni. 
17 

EL RITRATT FISECH E MORAL 


d’on sfrison che fa on poo de tutt 








Lungh de lengua, sfacciaa, col fà de fort, 
Cont on para d’oggiatter velenos, 
Passeggia per Milan coi piffer stort 
On avocatt tamberla, resios. 


El cilinder ch’el g'ha — de contrafort 
El fà rima coi gamb: el ton de vòs 
L’è de vun che no ven nè ross, nè smort, 
Perché el sà de vess poch pericolos. 


El g'ha la smania de casciass per tutt 
A fà el scenziato, e pussee anmò el platon, 
Ma tucc el schiven comé el mal scorbutt. 


Eppur lu el truscia e el ciappa del foghin 
Per sprezzà della gent che, in conclusion, 
Che dan la tara de forestee fin. 

ONA LEVA CON TUTTA GRAZIA 


ai abbonaa che ha ricevuu la Strenna 
e che fan de léch 


Sont chi a pregà tutta la brava gent 
Tant de provincia come de cittaa, 
Che g’han daa on taj col mè abbonament 
De fass spirit a fà ona caritaa. 


La sarav: de pagà quiettament 
Quella povera Strenna ch’han tajaa; 
Perchè a godela gratis per nient 
L’è on teulla proppi tropp a bon mercaa. 


El san ben che la Strenna l’è on cadò 
Che ghe dòò tucc i ann ai Mecenati 
Che g’ha el bon gust de stà abbonaa ancamò; 


Donca qui tai che adess m’han mandaa a: farti 
Che manden a saldà, com’è de giusta, 
Sto còntarell a mi madamm 

La Frusta. 

LA PREVIDENZA 
(de certi besti in bolletta) 
(1870) 





La societaa di besti chi in Milan 
Che porta quell bell nomm de Previdenza 
La g'ha on fior d’on statutt proppi magnan, 
Adrittura la cremme della sapienza. 


Miss insemma da sett o vott pess-can 
Pien de disinteress, tutta coscenza, 
El pettena ona razza de villan 
Cont ona tolla che ghe voeur pascenza. 


Peccaa che dent per denter i Pretor 
Ghe la dan in del goeubb proppi de ce@ur 
‘ Al sò illustrissim amministrador: 


Che fasend a regatta a chi pu ..... ; 
Di volt al Tribunal, se Dio veeur, 
Resten li comè i piffer de montagna. 

ONA BELLA MAGETTA 
capp d’on offizzi pien de grattoni. 
(1865) 





Ai Giardin Publich squasi tutt i di 
Troeuvi on scimiott che molla la gambetta, 
Cont on fà diplomatich de spuzzetta, 
Come s’el fuss minister del Chili. 


No gh’è on’anima al mond che pò capi 
El motiv de sta boria malarbetta, 
Che già el vess semper staa ona carognetta 
El dà minga el diritt de trattà insci. 


El g'ha on corin sarraa frecc comè on giazz, 
L’ha cobbiaa el bindellin con la pagnotta 
E dell’Italia ghe n’importa on cazz. 


L’è capp d’offizzi e ghe n’infà nagotta 
De savè de vegh dent di vis de ...., 
Lu el và minga a cercà chi l’abbia rotta. 


co 


PROGRANANA 


- PROGRAMMA 


di due giornali che furono redatti dall’autore in 
due diverse epoche: il 1.° col titolo EI Milanes 
— nel 1860 — il Il° col titolo la Frusta dal 1865 
al 1870. 


ceuI 


A dispett del diluvi de giornaj. 
Che sòffega la stampa de di in dì, 
Politich, umoristich, libera), 
Seri e buffoni... . g'hoo el petitt anmi 
De stampann vun coi fioch, degn del paes 
Che battezzi col nomm de MILANES. 


Dal titol capirii ch’el sò linguagg 
L’ha de vess quasi tutt in meneghin, 
E col Programma ven refili on sagg; 
Che oltre a fà el servizzi de provin, 
In poch paroll lampant el disarà 
Tucc i matteri che mi vuj trattà. © 

In primis ante omnia sfoggiaremm © 
Politega al menuder e a l’ingross; 
I notizzi important v’ei cantaremm 
Senza franza, e istess temp senza fà goss: 
Daremm in breud ristrett tutt el sommari 
Di speranz, di pair sui nost affari. 


Tegnaremm anca on quai .corrispondent 
In di cittaa sorell che, poverinn! © 
Sott ai sgriff ancamò de qui serpent 
Che ghe ten de qui lader de dandinn, 
Sentiran on sollev ai sceu dolor, 
Vedend che nun se regordem de lor. 


Derviremm i colonn del nost. Giornal 
Gratis amore a tutta quella gent 
Che gh’avess quai reclamm ver e real, 
Che a fall d’offizzi el ligarav i dent; 
In materia de pan, giustizia e onor 
Nun promettem de fagh de protettor. 


Ficeu del popol, vivadio! semm chi 
Tutt per el popol, parlaremm «tra nun. 
E in confidenza se daremm del ti; 
Però sont persùas che mai nissun 
Credarà che nun veubbiem fagh galitt 
In del tragh in moneda i sò diritt. 

In quanto ai omen, cont o senza cova, 
Ghe tegnaremm de pista in societaa, 
Per criticagh l’andana: ma in cà sova 
‘ Che giurem che saran tucc rispettaa; 

. Perchè a fà nass di scando), del bordell, 
In veritaa! l’è robba de cortell. 


Staremm sul noster ; se traremm in quart 
Per arà drizz e marcià via polit, 
E senza romp la torta al terz o al quart, 
Perchè gh’emm minga gust de taccà lit; 
Tanto men coi giornaj, per no cercà 
Temp. de trà via e rogna de gratà. 


Ma se quaivun gh’avess la malattia 

De vorè fà de bullo e strusann dent, 
Per esempi el Cattolich, l’ Armonia, 
Per dinci! allora mostraremm.i dent; 
Anzi galopparemm drizz al Verzee, 
Per trovà i parolinn de digh adree. 


Se quaivun che scriv vers in milanes, 
Che ghe n'è tanti, ghe vegness petitt 
De vedessi stampaa senza fà spes, 

E senza smania de ciappà quattritt; 
Ch’el resta pur servii franch a l’offizzi 
Che, ringraziandel, se ghe fa el servizzi. 

Col patt però che sien almanch discrett, 


De dagh minga ona sleppa al nost Giornal, . 


E minga del color de quell sonett 

Che m°ha scritt poch di fà quell provincia]; 
Che sien robb fresch e minga vecc camuff, 
Per no fàmel servi de portaruff. 


Nun staremm a la larga de la scienza, 
Minga perchè siem ignorant del tutt ; 
Ma.... me capii, bisogna usà prudenza: 
De spess se ghe guadagna anca a fà el mutt: 
E peu sti scienz g’han parolonn tutt sò 
Che in meneghin se capiraven nò. 

(Oh che bella cavada!) A l’incontrari 

Se quai Vescov, parent de don Margott, 
De qui che cerca de trà el bast per ari, 
Vegnessen via con di predicott, 

Coi solil piangisteri e pastoral 

Sul Papa o sul potere tempora]; 


Sui temp pervers e su la Religion, | 
Che invece de andà innanz, la torna indree, 
E sui costumm che van in del ballon, 
Allora tant ghe giugaremm adree; 
Perchè semm stuff, l’è vora de fenilla 
Con tucc i induvinej de sta Sibilla. 


a pas prcETEZTI 

Ciapparemm per el.... senza riguard 
I scrittor letterati de donzenna, 
Che fogaa de stampà, mazzuch, testard, 
In mancanza de coo sgobben de s’cenna; 
Ai poetta cilapp e senza sugh, 
Decreto fatto, ghe daremm el rugh. 


Se savaremm che on quai covin birbon, 

. Che g’ha Governo e libertaa sui crost,. 
El s’ingurass i noster ex-patron 
Somenand la zizania a tucc i cost, 
Insci sott'acqua ghe diremm la sova, 
Ghe daremm giò di bonn tirad de cova. 


In mancanza de robb de la giornada 
Tiraremm foura di componiment 
Sconduu in cantinna, quand la furugada 
Di can brach e di spii l’era on spavent; 
Quand a stampà l’era on affare seri 
Coi noster Imperiai Castrapensieri. 


Ve daremm poesia milanesa, 

. Ve daremm poesia taliana, 

. Di novell, storiell a la destesa, 
In prosa seria, ma de spess giavana; 
E quand pettenaremm on quai birbon 
Drovaremm di sonett cont el covon. 

Nun staremm in giornada di notizzi, ©. 
De tutt quell che succed dent per el. di, 
Daremm di lampadinn in tucc i offizzi : 
E sul fà del magnan che gh'era chi, 
Vedaremm, pensaremm e disaremm, 
Insomma... faremm quell che podaremm. 


Progress, Indipendenza e Libertaa, 
Ecco chi in poch paroll la gran bandera: 
Caccia a restell ai don Margotto e ai fraa; 
Infin s'ingegnaremm de fà in manera 
Che nissun n° abbia de sfoggià el latin: 
Parturiunt montes, è nassuu on rattin. 


Vedi che hoo mettuu foeura on cartellon 
Che a botta calda el pò scaldà el zuccheu, 
Compagn di ciarlatan che in del feston 
Te me spifferen foeura qui lenze : 

La compagnia vestita. de gran gala, 
Salti mortali, fochi del bengala, 


L’è tutta maciavellica. Del rest 
Temp, fidegh san e volontaa ghe n’emm : 
Sicchè semm bej e intes, rèstem in quest. 
In quant al prezzi peu se vedaremm. 
Ma per adess nun ciapparemm l’andana 
De dav domà duu feuj la settimana. 

Se peu col gir di secoj sto Giornal 
Rompend i ond el vegness feeura a gala 
Ciapparemm spiret, slargaremm i àl, 

E in manch de quella el mettaremm in gala, 
E se vèdem che pòdem tegni dur 
Casciaremm denter di caricatur. 


Coi primm de l’ann se mettaremm adree, 
Anzi ghe daremm dent a fough e fiamma 
A fà de tutt per restà minga indreèe 
Di canonad del noster gran Programma: 
Guerra a mort ai Todesch, a l’Armonza, 
Al covinismo in massa, e così sza. 





VERSI ITALIANI 


PER BOZZE 
SESTINE UMORISTICHE 
(in lingua libera) 


COSTI 


Solatium miseris socios habere, ecc. 


Dunque mio buon carissimo cognato, 
Benchè d’amor tutt’altro che digiuno, 
Sento che finalmente hai divisato 
Di diventare del bel numer’ uno 
Dì color che compiendo un mesto rite, 
Pongonsi in testa l’elmo da marito. 


Ond’io che già da tempo un po’ lontane 
M’incamminai per questa landa oscura, 
Violentato dal destino umano 
A pagare un tributo di natura, 

E che su e giù — quantunque renitente — 
Me la passo però discretamente ;. 

Te sulla soglia ancora trepidante 
Incoraggio di cuore all’alta 1mpresa : 
Compi il desir della fanciulla amante, 
Senza però dipender dalla Chiesa; 
Béccati moglie all’ombra del Progresso, 
Senza bisogno del di lei permesso. 


Senti, mio caro, nella vita nova 
C'è pur tanto del buono, a dirla schietta, 
Credilo ad uno che lo sa per prova; 
Havvi poi quella pace benedetta, 
Quell’armonia d’amor calma, secura 
Nel dolce nido delle quattro mura. 


Fra settimane di sincera gioja, 
Forse per alternar bene con male, 
Salterà fuori qualche di di noja; 
Ma questa è cosa più che naturale : 
Stiam parati alla sorte perchè in fine 
Al mondo non v’ha rosa senza spine. 


Si nell'inverno come nell’estale, 
Allor che a casa tu farai ritorno 
Ristucco delle cure avvicendate 
Infra le. noje dell’intero giorno, 
Troverai pace e gioja in quantità 
Sol tra le braccia della tua Metà.. 

Se poi di cari figli una dozzina 
Feconda ti dara l'alma consorte, 
Il Ciel benedirai sera e mattina 
Di tua propizia invidiabil sorte : 
E te fra tanti chiamerai beato 
D’aver dato de’ calci al celibato. 


Ché la vita da scapolo, tu il sai, 
È d’incerti ripiena a tutta oltranza, 
È brillante d’amor fin che tu avrai 
Gioventude e salute in abbondanza : 
Arriva poi quel di che al gentil sesso 
Uggioso tu diventi ed a te stesso. 


E allora, credi a me, si benedice 
D’una dolce compagna il fido aspetto, 
Che di sue grazie ti può far felice 
A tavola, al teatro, al corso, a letto; 
Che te ovunque seguendo ombra indivisa, 
Per forza o per amor t’imparadisa. 


Or bando a’ versi e a versi di tal razza, 
E de’novelli sposi a gloria e omaggio 
Vuotiamo, amici, la ricolma tazza ; 
Tu Domenico poi fatti coraggio, 
Bacia la Nina, fammi sto piacere, 
Ché volontier ti porto il candelliere. 


STROFE IN LINCUA LIBERA 


ispirate al già Redatt. della Frusta dalla 
lettura di due cantiche del sig. Bonadei 
(Redattore del giornale ufficiale lo Stelvio) 
ch’egli pubblicò in due ben diverse epoche 
e sotto diversi auspicii. La prima nel 1858, 
nell’occasione d’ una visita fatta in Val- 
tellina dall’ Imperatore Cecco Beppo: la 
seconda in occasione della visita della 
Principessa Margherita. 


DINAMAMANAANANAN IO 


Ecco i sublimi cantici 
Del grande patriotta, 
Che con potente anelito 
Adora la pagnotta :. 
Che menestrel cesareo, 
Schifoso leccazampa 
Un giornaletto stampa: 
E strimpella una lira scimunita 
In onor della balza sua romita (4). 


(1) Ritornello del poeta nella famosa cantica a Cecco Peppo. 

Te Bavarese femmina 

Già d’Austria imperatrice, 

Tutte le donne italiche 

Invidiàr felice 

Allor — quando coll’inclite 

Virludi insuperate 

Desti la leva a un vate, 

Che umile in tanta gloria ancor la vita 

Stenta là — nella balza sua romilta. 
Voi pure, auspicatissimi, 

Cantati e ricantati 

Dai Tremacoldi innumeri, 

Dal prezzolato Prati: 

Voi pur del regno italico 

Provvisoria speranza, 

Baldoria ed esultanza, 

Scaldaste i corni, Umberto e Margherita, 

AI cantor — dalla balza sua romita. 
Taci, animal dell’Africa, 

Spezza la lira indegna, 

Lorda di tal connubio, 

Usa a strigliar chi regna! 

In santa pace rosica 

Il pane guadagnato 

Siccome un salariato, 

E nascondi quel grugno gesuita 

Nei burron della balza tua romita. 

ENERGICA PROTESTA 
del querelante Balduino 
(1869) 


E it 





Re Balduin — commendator del regno, 
Stella cometa a qualche deputato, 
Illustre omai per l’ug.. e per l’ingegno 
Che in poche lune il fér ricco sfondato ; 


L’anima accesa di sublime sdegno 
Dell’alma Tappa al Tribunal tappato 
Querela contro il reo testa di legno 
Della Riforma in oggi ha presentato. 


Delle patite ambasce a lenimento 
Pretende, quale avezzo a far quattrini, 
Di centomille lir risarcimento. 


Ma da partecipar, dice, non c’è 
Pei pesci grossi nò, né pei picccini; 
Re Balduin sta volta fa da sè. 

NOBILTÀ 
di fresca data 


osi ni 
EE pere meton 


El professor Guglielmo l’alter dì 
Nell’alta sua bontade s'è degnato 
Di mandar — riccamente levigato — 
Qn biglietton de visita anca a mì. 


Ma a div proppi el mè coeur sont restaa lì 


Come uom dalle nuvole cascato, 

Rimirando lo stemma d’un casato 

Che chì in Milan: s'è mai sentuu ‘a dì. 
Ch'el fuss già cavalier di solit sant 

C'el sapevamo : anzi ci fea stupore 

Ch'el governo l’avess tardua inscì tant, 
Ma quel che a noi non era ancor palese, 

L’è che sto tàngher de sto PROFESSORE 

Fosse nobil, contin, duca o marchese ; 

Giaché nel suo paese 

L’unich stemma ancamò che le consola 

È fatto in forma d’una cazzeruola, 


\ 

UN NOVELLO SENATORE. 
in predicato 


vi 


Ronza per la città da qualche giorno 
Con insistenza alquantò insidiosa 
(A cui per altro io non alloggio un n corno) 
Una notizia molto curiosa. 


Cioè : che stia cocendo nel gran forno 
Dei Senator, già fabbricali a josa, 
Quello sgonfion che si regala attorno, 

Il professore di non sò che cosa. 


Talun mi ‘disse: che ti meravigli ? 
Sul piede in cui s’è messo il ministero 
A questi allochi è d’uopo che s’appigli. 


Nominando sto rè de’ biettoloni 
Appicica a tanti altri un altro zero, 
E mette il caccio sovra a’ macheroni. 

ULTIMA TIRATINA D’ORECCHI 


al famoso iniziatore 
del monumento di Legnano 


SZ fg O 


Sospeso l’exequatur, 
Nascosta la bandiera, 
Di fianco al gran balcone 
Sta fisso il scimostone, 
S6ò minga in che manera. 
Forse d’accomodarla 
Un’altra volta spera ? 
Folle speranza, ahimé! 
Lo investe l’implacabile 
Procurator del Rè. 
Oh Dio che tanfo orribile! 
Che puzzo di peltrera/ 
Il losco Calatrava 
Chi sà se se le cava! 
Ma omai noi tulipani 
Ce ne laviam le mani... 
Col: Parce sepultis. 

FOTOGRAFIA 
d'un certo coso 


Fronte ha schiacciata, livido colore, 
Arroncigliato il naso nel sembiante, 
Manda l’occhio un feral cupo bagliore, 
Le spalle ha curve sovra il sen prestante. 


Ha costume e parlar da mestatore, 
E fiero coll’imbelle e tracotante ; 
Ma viceversa col Superiore 
E baciapile, cortigian, strisciante. 


Se nol tradisce il grugno mandrillesco, 
A dirla veramente in confidenza, 
Chi gli s’affida, poverin! sta fresco. 


Con queste doti il nostro. Dulcamara 
Serbando in petto elastica coscienza 
Trono di gloria al suo seder prepara. 

LEGA OFFENSIVA E DIFFENSIVA. 
fra genii 
più o meno incompresi 


Se ti frulla passar per sapientone, 
Per genio, per poeta arciperfetto, 
In barba a mezzo mondo ed a dispetto. 
De’tuoi. versacci scritti da minchione : 


Fa in modo di destar l'ammirazione 
D’un vivace cialtron pien d’intelletto, 
Che co’vantati sudi dò di petto 
Sbraitando elogi ti terrà in arcione. 


Buttati in braccio a Venere ed a Baco, 
Dà dell’asino .a tutti allegramente 
Come il tuo plagiator quand'è Driaco ; 


Così organato il mutuo incensamento, 
Sui giornali, nell’orgie, in fra la gente . 
Appellatevi mostri di talento. 

